title
stringlengths 1
58
| text
stringlengths 6
57.5k
|
|---|---|
西藏 | 西藏，亦叫吐蕃、土伯特等，減筆藏，係中國一省，國境西陲，青藏高原上面。家下西藏係中國自治區，叫西藏自治區，省城係拉薩。豁地級市一個、地區六個，市轄區一個、縣級市一個同縣七一個。
現時西藏，國內北接新疆，東接青海、四川、雲南。國外南接緬甸、不丹、尼泊爾，而印度西同南都有接壤。
藏字，來自烏斯藏。 |
大明 | 大明，又叫大明國，亦叫明，係中國史上一個國。以斷代史來睇，叫明代或者明朝，係最尾一個由唐人建嘅正統朝代。開國皇帝朱元璋推翻元朝，破各地羣雄，喺公元1368年建立。初都南京，佢個仔朱棣將京城搬去北京。
大明初年國力強盛，後尾國力漸落，到後期百姓生活每況愈下，社會唔穩定，引致大規模嘅民變。公元1644年，李自成攻佔北京，崇禎帝自縊，立大順國。大明變到羣龍無首，朝臣來到南方，另推朱氏皇帝，後人叫呢段時間做南明，即係大明、大順同大清三國分立。最後大清滅大順，1662年再全滅大明。
大明國祚，由1368年，計到1662年，永曆帝朱由榔死爲止。斷代史計，明朝只去到1644年，思宗朱由檢自縊爲止。
史
元末
元朝末期，朝政腐敗，國庫空虛。為咗彌補財政虧空，元朝除咗加稅之外，重狂印新鈔「至正寶鈔」，通貨膨脹極嚴重，搞到民不聊生。至正十一年，大元徵調百姓兵士十幾萬人嚟治黃河水患。黃河兩岸嘅百姓本來都飽受災荒之苦，治河時又成日畀監工鞭打，重剋扣口糧，搞到人神共憤。於是，「治河」同「變鈔」就成為大規模民變嘅導火線，部分重組埋紅巾軍反抗政府。
立國
至正十一年5月，發生騷亂。第二年，郭子興聚眾反抗，攻佔濠州。無幾耐，安徽鳳陽農民朱元璋投奔郭子興，屢立戰功，郭子興器重兼信任佢。至正十四年郭子興病死，朱元璋繼位領軍。至正十六年，朱元璋率兵佔領集慶，改名為應天府，然後攻下周圍一啲軍事要地，獲得一塊立足嘅基地。呢個時候嘅朱元璋「地狹糧少」、「孤軍獨守」，遠遠唔及其他民變軍隊嘅勢力，處境非常艱難。朱元璋採納咗謀士朱升「高築牆，廣積糧，緩稱王」策略，努力咗幾年，朱元璋軍事同經濟實力迅速壯大。朱元璋先後響至正二十三年，消滅陳友諒，至正二十七年滅埋張士誠，同降伏割據浙江沿海嘅方國珍。1368年正月，朱元璋喺應天稱帝，建立大明，同年攻佔大都，元朝滅亡。
大明建立之後，朱元璋一方面減輕農民負擔，恢復返社會經濟生產；一方面懲治貪官污吏，就算係皇親國戚，開國功臣都唔手軟。又分封皇子鎮守各地，佢死咗之後，皇太孫朱允炆繼位，朱元璋第四仔燕王朱棣發動靖難之變，奪取皇位。朱棣起咗北京城，響1421年遷都北京。期間重派鄭和七下西洋；又編纂《永樂大典》。
土木堡之變
朱棣之後，朱高熾、朱瞻基兩任皇帝都做得唔錯，史稱仁宣之治。
1435年，未滿9歲嘅朱祁鎮繼位，寵信宦官王振。導致1449年嘅土木堡之變，皇帝俾瓦剌俘虜。但係喺于謙率領之下，大明另立朱祁鈺為帝，發動全國軍民抗戰，打退入侵嘅瓦剌軍，大明一度復興。之後有朱祐樘做皇帝，年號弘治，係大明政治最清明嘅時期，呢位皇帝勤勉唔專制，信任大臣，內閣權力大為提升。
到咗朱厚熜做皇帝，年號嘉靖，佢信道教，唔理朝政，大臣嚴嵩把持朝綱，導致政治腐敗，出現財政危機，以至海瑞話「嘉靖嘉靖，家家皆盡」。
倭寇侵擾
喺15、16世紀，中國沿海有倭寇之禍。唐人同倭人勾結做海盜，走私打家劫舍乜都做。因為咁，大明就加強海防，亦有派人攻打倭寇。
萬曆年代
朱翊鈞做皇帝，年號萬曆。萬曆初年，佢得到內閣首輔張居正輔佐。內政方面，提出「尊主權，課吏職，行賞罰，一號令」，推行考成法，裁撤政府機構冗官冗員，整頓郵傳同埋銓政。經濟上，清丈全國土地，抑制豪強地主，改革賦役制度，推行一條鞭法，減輕農民負擔。軍事上，加強武備整頓，平定西南騷亂，重用抗倭名將戚繼光總理薊、昌、保三鎮練兵，令邊境安然。萬曆初年呈現出明代中葉以嚟最好形勢。
但張居正逝世後，中興之象消失，大明從此走上衰敗之路。神宗非常貪婪，佢大肆侵佔土地，搜刮民財；又廢除考成法，形成皇帝黷貨、臣下貪污、黨爭激烈嘅狀況。
明末三案、魏忠賢專權、李自成起義都導致大明嘅衰落。
朱翊鈞嘅腐敗招致國庫空虛，邊關危機。呢一個時期，位於東北嘅後金崛起，同大明對立。此時大明民不聊生，有覆亡之危。
末期
大明後期，統治腐朽。宦官魏忠賢專政，迫害異己、殘害百姓。百姓都好難頂，加上連年災荒，水深火熱。1628年，戰爭喺陝北爆發，湧現咗高迎祥、李自成、張獻忠等幾十支民變軍隊。李自成提出「均田免糧」口號，深得百姓擁護。1644年，李自成攻佔西安，建立大順政權。同年三月，攻佔北京，皇帝朱由檢喺景山吊頸自殺身亡，大明國大亂。之後大清軍入山海關，打走大順，入北京。喺北方，因為李自成嘅政策失敗，唔少原明臣投清；同年喺南方，明臣另立福王朱由崧為皇帝，史稱南明。佢初頭都重想聯清打順，後尾國內唔團結內鬥，最後大清滅咗大明。
疆域同政區
大明嘅疆域雖然唔及大元，但喺大明前期極盛，北控內蒙古，西到新疆東部，東北控制住女真地區，西南方管轄雲南、貴州，南方建立交趾布政使司。明朝喺少數民族地區實行羈縻衛所制度同土司、土官制度。
直隸：京師、南京
布政使司：山東、山西、河南、陝西、四川、江西、湖廣、浙江、福建、廣東、廣西
都指揮使司：奴兒幹都指揮使司，1409年建立，共持續25年，之後廢咗。遼東都指揮使司，1371年建立，1642年間俾大清起兵攻佔廢咗。
官吏制度
中央官制：
六部：吏部、戶部、禮部、兵部、刑部、工部
五軍都督府：中軍都督府、前軍都督府、後軍都督府、左軍都督府、右軍都督府
禦史台
地方官制
承宣佈政司
提刑按察司
都指揮使司
大明設有特務機構監視大臣言行。洪武年間設錦衣衛，永樂設東廠，成化設西廠，正德設內行廠。
軍事制度
大明早期軍隊嘅來源，有諸將原有之兵，即所謂從徵，有元兵同群雄兵歸附嘅，有獲罪而謫發嘅，而最主要來源就係籍選，亦即垛集軍，由戶籍中抽丁而嚟。除此之外重有簡拔、投充同收集等方式。此外，大明中期以後又有強民為軍，不過都係少數，整體嚟講，衛所制仍然係最主要軍制。重有，明朝會謫發啲囚犯去做兵。
衛所制係喺全國各地軍事要地設立衛軍隊來源為世襲軍戶，由每戶派一人為正丁到衛所當兵，軍人喺衛所中輪流戊守以及屯田，屯田所得以供給軍隊同埋將官等所需。佢嘅目標係養兵而不耗國家財力，但宣德年以後漸漸無法維持，軍人生活水準同社會地位日漸低下，逃兵漸多，軍備因而廢馳。
因此喺嘉靖年間，喺應付倭寇之亂嗰陣，將領戚繼光喺浙江地區採用招募民兵加以訓練嘅方式，嚟取代不堪嘅衛所兵。
外交
大明初年，因為明初朝貢貿易厚往薄來，造成好多日本人冒充朝貢使者到大明呃錢。日本實際上係處於割據狀態，冇統一嘅中央政權，好多到中國冒充朝貢使者嘅日本人冇日本政府嘅管轄，朝貢完咗之後佢哋滯留喺中國沿海搶劫。呢啲就係明初嘅倭寇。為防止倭寇朱元璋就頒佈咗海禁政策。
朱隸即位後，喺永樂年間，派遣著名航海家三寶太監鄭和率遠洋船隊七下西洋，最遠去到非洲東海岸，又派遣吏部驗封司員外郎陳子魯出使撒馬兒罕、吐魯番、火州等西域十八國，加強明王朝同世界各國經濟政治往來，引導中國走向世界，體現永樂年間嘅鼎盛同埋開放。朱隸之後，佢個仔朱高熾繼位。佢聽從朝中一啲大臣意見，認為下西洋太浪費，收效唔大，宣佈停止下西洋活動。唔夠一年，朱高熾病，朱瞻繼位，改年號宣德。宣德五年閏十二月初六日，派鄭和第七次亦係最後一次下西洋。到成化年間，曾經有太監向憲宗提議再下西洋，於是皇帝下詔到兵部索要鄭和出使海圖等資料。但由於劉大夏等官員認為下西洋係一大弊政，有害無益，故此將當年鄭和出海地圖等資料收埋，兵部尚書項忠命吏入庫搜索但冇結果，於是再下西洋一事就此作罷。後來倭寇橫行，大明加強海禁，直到大明中後期，倭寇逐漸平息，先至廢除海禁。
西元16世紀，新航路開闢之後，葡萄牙人1511年佔領馬剌呷，亦渴望同中國往來。正德七年，葡萄牙國王派出一支對華使團前往中國，並喺廣州登陸，希望同明府建交。後來，皇帝同意葡萄牙人喺澳門開設洋行，起洋房，畀佢哋每年嚟廣州「越冬」。正德十六年大明喺屯門之戰打贏葡萄牙人。呢個係西方第一次正式登陸中國並且同中國接觸。西方國家嘅東來，令到唔少新事物傳入中國。萬曆二十年，羅馬教宗派利瑪竇去中國教區做嘢。由於萬曆援朝之戰爆發，利瑪竇一行未能及時到達中國。後來中國打贏咗，利瑪竇先可以進入中國境內。因為利瑪竇好快學識中文，並着儒服、通儒書，故此幾得士大夫好感。後尾舉薦到北京，幾得皇帝朱翊鈞信任。佢向中國進獻坤輿萬國地圖、自鳴鐘、日晷、西洋炮、望遠鏡、火槍、西藥聖母像、聖十字等貢品。先後喺北京、肇慶等地展出。利瑪竇唔單止傳播天主教，重啟發徐光啟、李之藻等人學習西學，另外佢重將中國各種文化傳入歐洲，例如儒家思想、佛道學說、圍棋等，可謂「貫通中西第一人」。另外，喺明末有唔少大明軍隊曾經裝備火器，尤其係西洋大炮。崇禎十年喺虎門之戰打赢英國。
明朝最強嘅時候有63個附屬國。
經濟
大明農業發展無論係產量定係生產工具，都比宋元時期高，為明朝中葉開始嘅人口穩步增長提供堅實基礎。
自大明初年起，以江南地區為代表嘅手工業高度發展，促進咗市場經濟化同城市化。然而大明推行「重農抑商」嘅原則以及嚴厲嘅海禁政策，令到商業受到一定嘅壓制。隨住銀紙「大明寶鈔」嘅流通失敗，整個貨幣體系轉向為以白銀為主。日本同拉丁美洲嘅白銀大量流入亦進一步促進大明嘅經濟發展。明嘉靖、萬曆時候，各地出賣絲綢、酒肉、蔬果、煙草、農作物、瓷器等商品不計其數，外國嘅唔少嘢，例如歐洲嘅西洋鐘，美洲嘅煙草，各城都有賣。當時商業大都會有北京、南京、揚州、蘇州、廣州、西安、成都等，出名嘅商業集團有徽商、川陝商、蘇商、京畿商、粵商等，喺世界上，大明係16世紀、17世紀時期手工業、經濟最繁華嘅國家之一。
文化
大明嘅科學文化發展比較迅速，中國小說史上嘅四大名著中嘅《西遊記》、《水滸傳》、《三國演義》三本就係出於呢個時期。《金瓶梅》亦係呢個時期嘅作品。湯顯祖嘅戲劇《牡丹亭》至今仍然有演出。
傳統雅文學嘅發展喺明代繼續發展，著名文人有劉基、宋濂、高啟、方孝孺、唐寅、歸有光、徐渭、王世貞、袁宏道、錢謙益、張岱、吳偉業等人。散曲家就有王磐、馮維敏、薛論道、陳譯、康海等人。
大明民間文學好發達，唐伯虎係傑出嘅代表人物。民間盛行對聯，重有鎖南枝等山歌，一片欣欣向榮。
喺思想上，王陽明嘅新哲學「心學」喺嘉靖以後盛行，形成一股反對傳統束縛嘅思想浪潮，塑造咗新社會風尚，亦令明代後期士大夫有一種別於其他時代嘅生命哲學。如「異端」思想家李贄就係最好嘅例子。
科技
大明初期至中期嘅科技有較大發展，直到16世紀，都一直係世界前列。
呢一個時期出現嘅科學著作有：李時珍嘅《本草綱目》、宋應星嘅《天工開物》、徐光啟嘅《農政全書》、方以智嘅《物理小識》。重有《徐霞客遊記》等著作係而家研究同埋借鑒古代技術嘅珍貴文獻資料。
于謙寫得《詠煤炭》詩歌說明當時煤炭已經普遍應用。計成嘅《園冶》就係園林建築嘅專著。
大明嘅軍事科技亦比較發達，明末已經有火銃槍，重有威力巨大嘅火炮。據講有個叫萬戶嘅人，坐喺綁滿火藥棍嘅櫈度，試圖利用火藥嘅推力上天，不過失敗咗，成為世界上第一個為探索太空而犧牲嘅人。
帝王一覽
注：
此為南明弘光年間追崇，清朝乾隆年間，追諡為恭閔惠皇帝。
本來叫「太宗」，嘉靖時改為「成祖」。
清朝諡為懷宗，後改諡莊烈閔皇帝。南明政權諡為思宗紹天繹道剛明恪儉揆文奮武敦仁懋孝烈皇帝，後來又改諡為毅宗，唐王謚為威宗。
潞閔王、魯王政權都叫做「監國」而未有稱帝，故此冇年號。
依顧誠《南明史》所述，韓王朱本鉝嘅「定武」年號同埋政權乃以訛傳訛之說。以查繼佐之《罪惟綠》啟其開端，直至近代先至考據為謬。
明朝時期嘅名人
劉基
常遇春
解縉
張居正
魏忠賢
鄭和
海瑞
于謙
戚繼光
袁崇煥
鄭成功
袁宏道
歸有光
朱載堉
文徵明
唐寅
黃宗羲
李贄
徐光啟
湯顯祖
史可法
中國史
中國皇帝
中國歷史年表
元明清歷史年表
明十三陵
參考
顧誠，《南明史》，中國青年出版社，1997年5月版。
《明史》全文
中國大百科全書——明 |
氧 | 氧係元素一種，符號O，原子序號8，原子重量15.99943。佢密度0.001429，溶點50.5，沸點90.2，熱容量有0.918，電負度有3.44。佢電子層係2-6。氧元素響自然情況下會係氣體，以兩個氧原子合成氧分子 。
氧係無色、無味、無臭嘅。氧唔單止佔咗水質量嘅88%，亦佔咗空氣體積嘅20.93%。
水分子係由一個氧原子同埋兩個氫原子組成。地球上嘅動植物大多要吸收氧嚟生存。
發現
氧元素係由英國化學家約瑟夫·普利斯特里與瑞典藥劑師同化學家舍勒響1774年分別發現。但係普利斯特里就支持燃素學說。
另外有一個講法認為氧氣首先由中國人馬和首先發現。
1777年，法國化學家拉瓦錫提出燃燒嘅氧化學說，指出物質只能響含氧嘅空氣中進行燃燒，燃燒物重量嘅增加同空氣中失去嘅氧相等，從而推翻了全部嘅燃素說，並正式確立質量守恆定律。從嚴格意義來講，發現氧元素嘅係瑞典化學家舍勒，而確定氧元素化學性質嘅係法國化學家拉瓦錫。
名嘅由來
氧氣希臘文嘅意思係「酸素」，係法國化學家拉瓦錫所起，原因係拉瓦錫錯誤咁認為，所有嘅酸都含有呢種新氣體。家陣氧氣嘅日文名仍然係「酸素」。而台語受到台灣日治時期嘅影響，都以「酸素」嘅日文發音稱呼氧氣。
氧氣嘅中文名係清朝徐壽改嘅。佢認為人嘅生存離唔開氧氣，所以就叫做「養氣」，即係「養氣之質」，後來為咗統一就用「氧」代替咗「養」字，就叫「氧氣」。
構造
氧原子只有兩層電子層。八個電子，唔係金屬同埋冇惰性。外層少咗兩粒電子而唔穩定。穩定嘅氧分子，含兩個氧原子。平流層嘅臭氧含三個氧原子，水同二氧化碳都有氧原子。
其他
氧氣係光合作用嘅必要原料。
氧
非金屬 |
氫 | 氫係元素一種，符號H，原子序號1，原子重量1.007947，係質量最輕嘅元素，亦係宇宙含量最多嘅元素，大約佔宇宙非暗物質質量75%。喺主星序上面嘅恆星主要成分都係電漿態嘅氫，係恆星核心進行核聚變必須嘅物質。而喺地球上，自然條件形成嘅游離態氫單質比較罕見。佢密度0.00008988，溶點14.175，沸點20.28，熱容量有14.304，電負度有2.2。
氫非常唔穩定，易燃。
氫最常見嘅同位素又叫做氕，原子核只有一個質子，冇中子，電子殼只有一粒電子，氫另外有兩個同位素——氘同埋氚。氘同氚嘅電子殼同樣只有一粒電子，原子核亦同樣只有一個質子，但氘嘅原子核有一個中子，氚嘅原子核就有兩個中子。
氫可以喺恆星嘅核心結合成氦。
性質
燃燒反應
氫氣係極度易燃嘅：
2 H2(g) + O2(g) → 2 H2O(l) + 572 kJ (286 kJ/mol)
佢嘅燃燒焓係 -286 kJ/mol。
氫氣同空氣以 4-74%嘅濃度混合，或者同氯氣以5-95%混合，都會形成爆炸性嘅氣體，火花、熱力同陽光都可以引發爆炸。氫氣嘅自燃溫度係 500 °C。
用處
氫因為比空氣輕，所以如果用來整氣球就可以飄上天。氫曾經係用來整氫氣球或者飛船，載人飛來飛去，不過因為氫好易燃，唔小心處理嘅話隨時會爆炸，所以好多人都改用雖然比較貴，但係安全啲嘅氦代替氫。除此之外，氫重可以用來合成阿摩尼亞同埋鹽酸。
發現
16世紀末期，瑞士化學家巴拉采爾斯將鐵放入硫酸，鐵片同硫酸發生反應，放出好多氫泡——氫氣。但係直到1766年，氫先被英國科學家亨利·卡雲迪殊確定係化學元素，當時叫做可燃空氣，重証明到佢喺空氣入面同氧氣燃燒形成水。所以氫氣被認為係最理想嘅燃料，放熱量多，無污染。
名嘅由來
希臘話 hydro+genes，意思係「產生水」嘅物質。
中文原本叫「氫氣」做「輕氣」，「氫」係之後新造嘅形聲字。
日文同韓文跟希臘話嘅原義，叫做「水素」。
非金屬 |
元素 | 元素，又叫化學元素，即係無法淨係用化學反應分解嘅物質。
元素係萬物嘅基礎。咩物質都有元素。到2012年為止，總共發現咗118種元素，其中94種係存在喺地球上。
元素最細嘅單位叫做原子。原子係由核子同埋電子組成。
背景概念
首先思考原子嘅概念。
根據現代科學對原子嘅理解，一粒原子主要有以下嘅組成部份：
電子殼－呢個部份帶負電荷；
原子核－呢個部份帶正電荷；
當中原子核仲有得再細分做質子同中子呢兩種再細啲嘅粒子，當中前者帶正電荷，後者冇電荷－所以原子核總體係帶正電荷。電子殼帶有若干數量帶負電荷嘅電子。質子同中子大粒過電子好多－據估計，質子嘅質量大約係電子嘅 1,836 倍咁多，但喺呈中性電荷嘅原子嗰度，電子殼入面嘅負電荷會啱啱好平衡到原子核入面嘅正電荷。
發現原子
電子同質子嘅發現源於 19 世紀中物理學上用映像管做嘅研究：當時啲物理學家發現，駁咗電嘅映像管條陰極會射一啲肉眼睇唔到嘅、有質量而且帶有負電荷嘅嘢出嚟－
下圖嘅 fluorescent screen係一塊特製嘅表面，已知呢種表面俾輻射射到嗰陣會變色；研究者發現，映像管條陰極對住嗰一忽「熒幕」會變色，而且佢哋仲發現如果佢哋搵嚿物體遮住條陰極，塊「熒幕」上面會有個「影」，即係有一笪空間冇變色；上述嘅結果顯示，條陰極應該係射咗啲肉眼睇唔到嘅嘢出嚟。
條陰極射出嚟嘅嘢會推郁一啲輕嘅物體；噉即係表示，陰極射出嚟嗰啲嘢有動量，而一樣嘢有動量就表示嗰樣嘢有質量同速度。有關動量同速度等概念嘅詳情，可以睇吓古典力學。
條陰極射出嚟嘅嘢嘅郁動軌跡可以因為磁場而彎曲；噉即係表示，陰極射出嚟嗰啲嘢有電荷－由打前少少嘅古典電磁學研究嗰度已知，係有電荷嘅物體先會因為磁場而改變郁動方向嘅。而且古典電磁學上仲有方法按件物體郁動方向點變嚟知道件物體帶嘅係正定負電荷同埋質量有幾大，進一步嘅分析顯示，條陰極射出嚟嘅嘢帶負電荷，而且質量好細。
而且打後嘅研究仲試過，搵多種用唔同材料造嘅陰極嚟搞同樣嘅實驗，發現用唔同材料造嘅陰極都出到噉嘅現象。於是科學界就萌生咗「電子」嘅概念－原子當中有質量極細、兼且帶負荷嘅組成部份。而且電子嘅存在亦都表示，原子入面實係有一啲帶同等正電荷嘅嘢，所以原子整體先會帶中性電荷；而打後由紐西蘭物理學家盧瑟福喺廿世紀頭嗰廿年做嘅一系列實驗顯示，用多種材料造嘅陽極會射出一啲帶正電荷、質量大過電子好多嘅嘢出嚟－萌生咗「質子」嘅概念；而量子力學上嘅發展亦都引致科學界喺 1930 年代初發現中子。
元素概念
對原子嘅研究引起咗元素嘅諗頭：古希臘嗰陣嘅人經已有個諗法，諗住「元素係物質嘅基本，是但搵嚿物質，嚿物質都係由元素當中嘅若干款以某啲型式結合埋一齊形成嘅」；由 19 世紀尾至廿世紀初嘅原子研究表示，
物質都係由原子組成嘅；
原子由質子同電子等再細粒啲嘅嘢組成；
呢兩個諗法自然引起咗一個猜想－「原子會唔會有好多唔同款，而呢啲款之間喺質子數量同電子數量上有差異？」。事實係，早喺現代原子論成形打前，經已有煉金術同化學等領域嘅研究者喺度觀念極大量唔同嘅化學反應，發現有某啲類型嘅物質係「冇得靠化學反應分解嘅」，呢啲物質一係就係同第啲物質結合又或者係做另外一啲物質結合嗰陣嘅副產物；不過要去到廿世紀初，光譜學等領域上有咗突破先至造就到現代化學上對元素嘅理解。
週期表
喺廿一世紀初嘅化學上，元素係跟原子序數嚟排嘅：
一隻化學元素係一個款嘅原子，一隻元素會有個特定嘅原子序數，屬於一隻元素嘅原子冚唪唥都係原子核入面有 Z 咁多粒質子；例如氫就係最簡單嗰隻元素，氫原子嘅原子核得嗰 1 粒質子；碳原子嘅原子核有 6 粒質子；而鈾係一隻好重嘅元素，鈾原子嘅原子核有成 92 粒質子咁多；元素係純嘅物質，如果一嚿物質入面嘅所有原子都屬同一隻元素，就冇得用化學方法嚟再去分解佢。而由元素組成嘅物質就叫做化學物質－喺廿一世紀初，一般人日常會接觸到嘅物質都屬化學物質。
同一隻元素可能有好多隻唔同嘅同位素。「一隻元素嘅同位素」係指呢幾隻同位素之間喺原子序數上一樣，但質量數唔同；好似係碳-13同碳-14噉就係同位素嘅出名例子，呢兩隻同位素都係原子核入面有 6 粒質子，所以都係屬碳，但碳-14 粒原子核嗰度多咗粒中子－所以碳-14 嘅原子核會重過碳-13 嘅，而且前者仲曉放輻射。同一種化學元素嘅同位素因為質子同電子數量一樣，所以化學特性會一樣，但佢哋喺物理特性上可以好唔同。
廿一世紀初嘅化學興用元素週期表嚟列舉化學元素；元素週期表會按原子序數嚟排啲元素，由原子核入面得 1 粒質子嘅氫開始數起；為咗方便起見，化學家幫每隻元素改好嗮名，而且隻隻元素都有個符號代表，每個符號由 1 至 3 個羅馬字母組成，例如氫嘅符號係「H」而碳嘅符號係「C」－等啲人寫起化學相關嘅文章上嚟慳返好多時間精神，唔使吓吓都寫隻元素嘅全名出嚟；一般嚟講，喺元素週期表上同一個橫行或者同一個直行嘅元素都梗係會喺化學特性上有某啲相似性。
命名
金、銀、鐵等金屬好早就俾人發現，所以佢哋一早就有個中文名。
而其他元素係由清朝化學家徐壽命名，好似鈉、鉀咁樣，依種一般係根據化學元素嘅歐洲名嘅第一個音來譯出來，再根據性質加個部首。但有幾種元素嘅名而家已經唔用，例如養氣、綠氣、淡氣等等。佢哋一般有意思，好似氧氣養活所有嘢，所以叫養氣、氯氣係綠色，所以叫綠氣等。
例子
氣體
氫
氮
氧
氦
氖
金屬
金
銀
銅
鐵
錫
鉛
鋁
其他
碳
磷
硫
半金屬
矽
砷
銻
硼
碲
鍺
化學
化學反應
攷
粒子 |
氦 | 氦係元素一種，符號He，原子序號2，原子重量4.0026022。佢密度0.0001785，沸點4.22，熱容量有5.193。氦係無色無臭味，係一種惰性氣體。佢喺1868年畀人發現。響元素之中，佢嘅冰點同沸點都係元素裏面最低嘅，所以佢只會喺非常極端嘅環境下先會變成固體。當溫度接近絕對零度嘅時候，佢會變成超級液體，呢種液體以接近無阻力嘅形態存在，並且擁有非一般嘅性質。Richard Fenyman 同 Lev Landau 都有研究呢家嘢。
氦喺宇宙中嘅含量同重量都只係僅次於氫，而氦係由氫喺星體入面，以高溫及高壓下經過核聚變而產生。喺地球嘅大氣入面佢佔嘅比重唔係好多，而地球上最常見嘅氦，就係放射性粒子衰變時放射出嘅α粒子。
氦有一個有趣嘅副作用：當吸入體內時，會拉高人體嘅聲線，令人講起嘢上嚟好似唐老鴨把聲。
氦 |
鋰 | 鋰係元素嘅一種，屬於鹼金屬，原子序號3，符號Li，原子質量單位6.941(2)，喺室溫同常壓係密度最低嘅固體元素。
平時最多機會用到含鋰嘅產品就係叉電池。
月球表面積咗好多來自太陽風嘅同位素，如果有法子開採，可用來核融合發電。
鋰嘅英文Lithium，來自希臘文Lithos，意思係「石頭」，而「鋰」字來自Lithos嘅第一個音節發音「里」，因為係金屬，喺左方加上部首「釒」。 |
鈹 | 鈹係元素一種，符號Be，原子序號係4，原子質量單位9.012182(3)，屬於鹼土金屬。
鈹同佢嘅化合物都係對人體有毒嘅。
發現
法國人沃克朗響1798年響綠柱石嘅綠寶石中發現鈹元素。之後德國人弗里德里希·維勒同法國人畢于西不約而同響1828年從鉀同氯化鈹嘅反應中分離出金屬鈹。
名稱由來
Beryllium一詞來自綠柱石。佢嘅別名Glucinum就由糖演變而來。
同位素
已發現嘅鈹嘅同位素有8種，包括鈹6至鈹12、鈹14，當中得鈹9係穩定嘅，其他同位素都帶有放射性。
用途
鈹銅錫合金用來製造響高溫下工作嘅彈簧，呢種彈簧嘅紅熱狀態下仍然保持良好嘅彈性同韌性；氧化鈹可以用響高溫熱電偶嘅耐熱填充物。
因為具有反射中子嘅能力，所以可以做核彈嘅中子反射層，製造中子彈同小型原子彈，以及一哋核能機器對中子放射線嘅防護層，甚至有人研究以此加強坦克嘅抗中子放射線防護能力。
鹼土金屬 |
日本放送協會 | 係日本嘅一間電視台、FM 廣播電台、AM 廣播電台。
類:日本電視台 |
2月 | 2月係西曆年裏面嘅第二個月，係小月，總共有28日。
節日 |
1月 | 1月係西曆年裏面嘅第一個月，係大月，總共有31日。
節日
1月1號：元旦日 |
3月 | 3月係西曆年裏面嘅第三個月，係大月，總共有31日。
節日 |
4月 | 4月係西曆年裏面嘅第四個月，係小月，總共有30日。
節日／假日／紀念日／習俗
4月1號
好多國家嘅愚人節。
日本開學同開工日。
荷蘭南部布列艾兒城會慶祝戰勝西班牙軍。
4月4號
香港同西方嘅兒童節。
4月5號
中華民國——死咗嘅總統蔣中正嘅逝世紀念日。
清明節——中國、香港、澳門同臺灣唯一一個根據節氣而定嘅假日，用嚟拜祖先。
清明節前、中、後嗰三日係寒食節。
4月13號
潑水節嘅第一日，喺中國雲南等地嘅民族慶祝新年嘅日子。泰國、老撾、緬甸、柬埔寨都會咁做。喺泰國叫做宋干節。
4月16號
丹麥國慶日。
4月18號
愛爾蘭獨立日。
4月30號
越南嘅官方假期，叫做解放日，喺紀念越南共產黨喺越戰贏咗，解放南越同西貢嘅日子。 |
5月 | 5月係西曆年裏面嘅第五個月，係大月，總共有31日。
節日
5月1號：勞動節
第二個星期六：世界候鳥日 |
6月 | 6月係西曆年裏面嘅第六個月，係小月，總共有30日。
節日 |
7月 | 7月係西曆年裏面嘅第七個月，係大月，總共有31日。
節日
7月1號：香港回歸紀念日
7月1號：中國共產黨誕生紀念日
7月1號：加拿大國慶日
7月4號：美國獨立記念日
7月5號：阿爾及利亞獨立記念日
7月14號：法國國慶日
7月21號：比利時國慶日
第一個星期六：國際合作社日 |
8月 | 8月係西曆年裏面嘅第八個月，係大月，總共有31日。
8月 |
9月 | 9月係西曆年裏面嘅第九個月，係小月，總共有30日。
喺北半球，9月係秋季嘅第二個月，本月節氣：白露、秋分。
喺英文裏面，9月源自拉丁文September，意思係第七個月。
節日
喺中華人民共和國，9月10號係教師節。喺台灣，9月28號係教師節。
依照教會傳統，9月8號係童貞女聖馬利亞日，9月21號係聖馬太日，9月29號係聖米迦勒與諸天使日。
喺美國同埋加拿大，9月第一個星期一係勞動節。
9月第三個星期二係國際和平日。
9月嘅第三個週末係世界清潔日。
喺中國，9月第三個星期六係全民國防教育日。
9月第四個星期日係國際聾人節。
9月最後一個星期日係世界心臟日和世界海事日。
9月第3個星期六、星期日係世界古蹟日。
9月最後一個星期四係世界海事日。
其他
9月每年都係同12月一樣喺一個星期嘅同一日開始。
當年今日
四季：春、夏、秋、冬 |
10月 | 10月係西曆年裏面嘅第十個月，係大月，一總共有31日。
節日
10月1號：中華人民共和國國慶節
10月10號：中華民國國慶日
第一個星期一：世界人居日 |
11月 | 11月係西曆年裏面嘅第十一個月，係小月，總共有30日。
節日
第三個星期日：世界道路交通事故受害者紀念日
第三個星期四：世界哲學日 |
12月 | 12月係西曆年裏面嘅第十二個月，亦係最後一個月，係大月，總共有31日。
節日
12月25號：聖誕節
12月26號：拆禮物日 |
臺北市 | 通常叫做，簡稱「北」，係中華民國首都同埋直轄市，係臺灣嘅政治、經濟、文化、教育、醫療學術等領域嘅發展中心。位於臺灣北部嘅臺北盆地，四周圍同新北市相連，亦係臺北都會區同埋北臺灣嘅中心城市。全市規劃為12個區，總面積271.8平方公里。人口總共261萬，係臺灣第四大嘅直轄市，人口密度喺臺灣排第一，亦係臺灣北部第二大市。
史
根據記載，臺北最早係原居民，係歸入平埔族嘅凱達格蘭人。大明初期開始有唐人嚟到。從17世紀初西班牙人佔領臺灣北海岸開始，歷經荷蘭人統治時期以及鄭氏王朝，到大清初期以前，呢頭荒蕪而冇大規模開拓，視為化外之地。1709年，泉州人陳天章、陳逢春、賴永和、陳憲伯、戴天樞合股立陳賴章墾號，向台灣府諸羅縣申請開墾大佳臘地方，成為台北盆地開墾活動嘅開端。「大佳臘」之後多寫作「大加蚋堡」，原自平埔族「tagal」。
19世紀中葉，淡水河流域物產貿易興起，尤其係茶葉。開先係艋舺，即係家下萬華），成為重要貿易據點，然後係大稻埕後來居上，台灣經濟重心逐漸北移。此後官方決定喺艋舺同大稻埕間田野地，興建台北城作為行政中心。1884年，台北府城城牆同5個城門正式落成。1885年，台灣建省，劉銘傳任台灣省首任巡撫，開始建設大稻埕至基隆同埋新竹嘅鐵路，加強郵電、道路等基礎建設，並將台灣巡撫衙門及布政使司衙門設置喺城內，台北市嘅雛形至此已初步建立。1894年，繼任巡撫邵友濂正式將省會由橋孜圖移至台北，從此逐漸成為台灣嘅政治中心。
1895年，台灣割咗畀日本。日治初期，仍以原有嘅兩座衙門作為台灣總督府，成為日本統治台灣嘅政治中心，直到1919年台灣總督府新廳舍落成為止。1900年起，日本人逐步拆除台北府城城牆及西門，以原台北城範圍嘅區域作為官方廳舍集中地，以及來台日人商業活動地帶。並利用拆除後城牆原址闢築4條3線道路，興建自來水及下水道系統，分階段進行「市街改正」計畫，街道建築風貌略為西化；另外亦設立公園綠地及新建其他公共建築，台北市逐漸具有現代都市嘅型態。第二次世界大戰日本戰敗後，中華民國政府喺當時台北公會堂舉行受降儀式，日本殖民時代劃下句號。
1940年代國府撤到台灣帶嚟200萬軍民同埋1960年代眾多中南部民眾北上求學、工作風潮，令到台北市人口激增。舊時喺美援挹注下，道路、住宅社區、學校等公共設施新建工程亦都逐步搞起；原有已開發區域原先集中喺舊市區西側，自1960年代末期起，開始向東邊大片田野地拓展。1970年代至1980年代係台北市高度發展期，商業重心亦由呢個時候開始逐漸東移，西區相對出現發展衰退；伴隨高度發展而來嘅係激增嘅交通量，最終造成嚴重交通問題。1990年代之後，市區鐵路地下化、快速道路、捷運、公車專用道等交通建設陸續完成，紓解交通壓力；信義計畫區開始快速發展，市政府同市議會亦都搬到嚟；原本漸趨沒落嘅西區，喺西門町等地開始進行局部改造、更新計畫。不過，點樣兼顧傳統社區或商圈重建，同原有特色嘅保留，仍然係一大課題。
政區
臺北設府，始於1875年，當時臺北盆地屬於臺北府淡水縣，但冇明文設置臺北市。1920年行政區域改革，以艋舺、大稻埕、城內三市街為基礎，設立臺北市，隸屬於臺北州。1938年，進一步將松山併入台北市。
1945年國府接收臺灣後，臺北市成為省轄市，隸屬臺灣省。1967年7月1日升格為直轄市，次年並將郊區分屬臺北縣與陽明山管理局嘅六個鄉鎮劃歸該市。1990年，臺北市行政區重劃，將原來16區調整為現嘅12區：中正區、萬華區、大同區、中山區、松山區、大安區、信義區、內湖區、南港區、士林區、北投區、文山區。
地理
地形
臺北市中心區域位於臺北盆地底部，大屯火山群位於市區北邊與台北縣接壤處，整個山系於市區內大致向南延伸並趨緩，直抵圓山、大直與內湖等地，喺臺北市境內最大山系；最高嘅七星山為1120公尺，次高嘅大屯山為1092公尺，山系中心地帶與北投側外緣地帶有唔少火山地形。市區東邊嘅內湖、南港與南邊嘅木柵多為丘陵地形；標高約300多公尺嘅南港山系則橫亙於信義、南港兩區之間。
水文
臺北市境內河流屬於淡水河流域。自淡水河主河道以及自淡水河分出嘅新店溪流經台北市大同區、萬華、公館、景美等市區邊界。基隆河於關渡一帶自淡水河分出，流經社子、士林、大直、內湖、松山、南港後出台北市境續流經台北縣汐止、基隆市暖暖等地。過去因河道極為彎曲，每遇大雨常有水患，因此士林段、內湖段和一小段南港段嘅河道皆進行過截彎取直工程。景美溪於景美一帶自新店溪分出，流經景美、木柵至台北縣深坑。雙溪於士林、北投交界一帶自基隆河分出，磺溪再由雙溪分出，雙溪流經芝山岩、外雙溪等地，磺溪則流經石牌、天母等地，上溯大屯山系嘅紗帽山、大屯山。
氣候
臺北市位於北緯25度線附近，又因為係在海島上，地處東亞大陸與太平洋之間，深受乾冷嘅蒙古高氣壓與暖濕嘅太平洋高氣壓互相影響，形成副熱帶季風氣候。四季變化明顯：通常3~5月為春季、6~8月為夏季、9~11月為秋季、12月~次年2月為冬季。而有時受到全球暖化或特殊氣候變化影響，也會出現較暖嘅冬天，或係較冷嘅春天。由於喺位於東亞季風帶內，因此氣候也受東北季風影響。也因為有東北季風嘅影響，才唔致使淡水河有因水量唔足而出現斷流。
另外重有一個特殊氣候特徵：因為市區主要位於台北盆地，氣候亦深受盆地地形影響。夏季因為盆地周圍嘅高山而唔易排出熱氣，令市內嘅氣溫通常較周圍地區高出攝氏1~2度。一到冬季，市區周圍山地同丘陵地較容易形成地形雨。每年5月前後，由於蒙古高氣壓同太平洋高氣壓交會形成鋒面，令台灣進入梅雨季節，臺北降雨日數亦會隨之增加，市民因而隨身攜帶防雨用品。夏季亦經常會因為上升氣流旺盛，而形成午後雷陣雨。
交通
臺北市係台灣最大嘅城市。同第啲重要都市一樣，有商業、教育、娛樂等等服務；市內交通以外，同週圍衛星城市都好多交通。有啲返工或返學放學時段內，大量人流會由周圍好似永和、新店等衛星城市湧入臺北市，為咗喺短時間內疏導人潮，交通運輸喺臺北相當重要。而參與交通運輸運能，除咗私家車與同埋機車兩種交通工具之外，就以地鐵同埋巴士為台北市主要大眾運輸系統。
2003年，整個大臺北營運中嘅巴士路線共有276條，平均每日載客161萬人次。地鐵營運路線總長度90公里，平均每日載客量已超過140萬人次。
鐵路
臺北係臺灣鐵路發祥地，早在清代即有鐵路自大稻埕分別通往基隆及新竹。日治時期除咗將清代興建嘅鐵路改變路線，行經萬華以外，還興建由原有臺北後站分歧嘅淡水線及由萬華站分離嘅新店線鐵路。前者已於1988年停駛，並於1990年代初全面改建為臺北捷運淡水線；後者則由於巨額虧損，加上配合道路拓寬而於1965年廢止。
臺灣鐵路管理局西部幹線途經南港、松山、台北、萬華四站，其中臺北站為鐵路及轉乘交通樞紐；市區段鐵路目前除了松山站及其以東路段仍在進行地下化工程外，皆已地下化。2006年10月即將通車嘅臺灣高鐵初期設有臺北站，南港站預定2009年啟用。這兩站都與台鐵及地鐵共站。
地鐵
地鐵喺臺灣稱作捷運。臺北係全台灣第一個建有捷運系統嘅都市。整個台北捷運系統有架空、地下、平面等模式。連絡台北市與臺北縣。目前通車嘅有：
文山線
淡水線
中和線
新店線
南港線
板橋線
內湖線
土城線
蘆洲支線
新莊線
起緊或者就嚟起嘅有信義線、松山線、環狀線同埋機場捷運；另外重有幾條線規劃緊。
公路客運
臺北市聯營公車管理處於1977年成立，管理大台北地區聯營巴士路線，由原 臺北市公共汽車管理處公司化後組成嘅大都會客運公司等15家業者分別或共同經營各路線。另外尚有部分市區巴士線，由臺北縣交通局負責管理，通稱為「縣轄公車」。而聯營公車部分業者所經營嘅一些中、長程路線係由交通部公路總局管理，而非聯營公車管理處。另外還有未加入聯營公車體系嘅皇家客運。
因家居臺灣中南部嘅臺北市民相當多，包括國光客運、統聯客運等總計約30家客運國道客運業者皆於本市設有站點。位於市民大道與重慶北路交叉口嘅國道客運總站，目前為全市最大嘅國道客運集中停靠站；另外，國道客運路線行經嘅市區主要道路也都設有站位。
道路
臺北市為人口高度集中嘅都市，道路網十分綿密。1900年代至1980年代嘅強權時代，臺北市興建了諸如中華路、忠孝東路、仁愛路、羅斯福路、基隆路等許多寬敞嘅主要幹道，卻忽略整體街道嘅拓寬與規劃，造成臺北市出現許多窄小街道與動線，為了因應此情形，該市於1970年代末期以後，易於停車且可行駛於窄小街道嘅摩托車，成為台北市男女老少嘅交通工具。而這種情形，即使在現今大眾運輸系統十分發達，各型私有小客車充斥嘅台北市，摩托車車潮仍係台北道路上嘅特殊景觀。
臺北市市內主要道路，尤其係1967年改制前嘅街道，許多都係以中國地名、政治人物、古文訓示為命名原則。新建道路，常取本地名稱、祝福願景、自然景觀及機關建築等為名。此外信義區信義計劃區一帶，原屬於松山區，故有唔少松字輩嘅路；同理文山區景美一帶，原屬於景美區，也有唔少景字輩嘅路。北投區還有3條有名稱嘅巷。
為符合國際化與易讓觀光旅遊嘅外籍人士辨認，該市於2004年，依南北、東西走向，在唔影響原有道路名稱功能下依序加掛英文序號附牌，並標示方向東西向幹道。在此標示法下，台北主要道路由南往北依序為第1大道至第10大道。南北向幹道由西往東則依序為第1大街、第2大街等等，共14條大街。例如環河南北路即為第1大街，英文名稱則定為1st Ave.。
快速道路
臺灣國道1號及其高架側線，與國道3號及其支線國道3甲穿越台北市，信義快速道路則連接國道三甲及信義計畫區。其他快速道路有新生高架道路、建國高架道路、環河南北快速道路、水源快速道路、東西向快速道路、天母快速道路、環東大道與洲美快速道路。
聯外橋樑
臺北市因為淡水河系環繞，同新北市間嘅交通往來大多有賴橋樑銜接；此外陽明山北面，陽金公路一帶嘅聯外橋樑則位於磺溪水系。
其他
在航空方面，台北嘅國際機場原為位於松山區嘅松山機場，位於桃園縣大園鄉嘅中正國際機場於1978年落成後即降等為國內機場；中正機場成為全國國際航空樞紐，與台北市區之間有國道客運路線連結。
早年台北淡水河有舟楫便利，唔過20世紀中期後已漸趨沒落，今僅有淡水河與基隆河上有被稱作「藍色公路」嘅客運規劃，部分並與聯營公車業者合作一日遊套裝行程，唔過運量極小。另外在海運方面，鄰近台北嘅港口為基隆港，位於基隆市，係台灣第2大港，一般來說，該港應該算係台北嘅外港。另外台北港正在開發中。
經濟
臺北市在台灣經濟體系中，扮演營運金融、媒體、電信中心嘅關鍵性嘅角色。於產業方面，隨著台北市經濟快速發展、市民嘅高所得、高消費能力及產業結構變遷，統稱服務業嘅第三級產業佔台北市整體產業比重近達九成。這裡面包含批發、零售、貿易、餐飲、金融服務、運輸倉儲、通信、工商服務、網路拍賣及個人工作室。服務業嘅盛行，讓台北市成為生活必須用品相當容易獲得嘅城市。某大型超商總經理王文貴就曾說，「台北市有一個世界級嘅特色，就係便利商店密度世界第一名。」
另外，台北市科技接受度相當嘅高，以資訊高速公路為目標嘅台北在有線上網率，冇線上網率等指標，都在世界主要城市當中名列前矛。而這種對新事物努力嘗試和一窩蜂嘅特性並唔只科技方面，因此，台北市歷年都會出現諸如蛋塔樂透，Hello Kitty公仔，Hello Kitty磁鐵，甜甜圈嘅「鬱金香式」熱潮。
正因台北市為全台灣嘅首善之區，產業分布於台灣其他都市，如新竹，高雄嘅中大型企業，大部分都將總公司設於台北市。又因為中華民國地方稅收以設籍地為徵集點，因此台北市與台灣其他縣市產生了營業稅收唔公與中央統籌款嘅糾紛。
勞動力狀況
到2006年3月底為止，15歲以上嘅民間人口約有213萬，勞動力有118萬6千，就業者有114萬，失業者4萬7千，非勞動力94萬4千；勞動力參與率55.7%，失業率3.9%。
外籍勞工
喺外籍勞工方面，到2006年3月底為止，台北市大概有2萬9千名外國專業人員，數量係全台灣最多嘅；而所謂嘅藍領外勞就大概有4萬3千人，係全台灣第三多。
旅遊
20世紀之後，台北市為台灣最重要嘅都市，因此雖幅員與台灣其他縣市比起來，唔算寬廣，卻擁有台灣許多人文景觀。其中，古蹟數量，博物館數目，唔但居於台灣之首，與其他城市比起來，也有其唔同特殊風味。
於外國觀光客而言，台北夜生活相當具有吸引力。這些夜生活幾乎以唔同型態充斥在所有台北各區域，諸如寧夏街上老舊社區嘅傳統夜市，廣達數條街嘅士林夜市，東區新興商圈嘅PUB，甚至山上嘅北投溫泉，都可算為台北夜生活型態。除此，臺北人嘅活力與勤奮也為該市觀光重點。
教育
因為臺北市為其台灣首善之區，一般來說於教育資源上都稍較台灣各大城市豐厚優渥。1900年代嘅日治初期，台灣第一座西式小學就成立喺芝山岩，即今日士林國小。而隨後普設於台北各地嘅國語傳習所、公學校、小學校更奠下台北教育根基。
1950年代國民政府遷台之後，對許多台北市立初中、高中同大學投入龐大教育經費，更成為台灣北部，甚至全台灣明星學校。這情形尤其在高中或大學聯招制度盛行時尤其明顯。尤其明星高中嘅第一志願、前三志願或國立大學熱門科系，每年都有相當激烈嘅入學競爭。而這情形，即使在廢止聯招嘅今日，仍舊沿襲著。
臺北市公私立大學一覽
臺北美國學校
政治
一般來說，臺北市各族群對政黨支持度較該國其他縣市冇明顯差別。與台灣其他鄉鎮市相同嘅，外省族群較一致地支持泛藍，客家族群支持泛綠者為兩成多，閩南族群支持泛綠者則為四成。
各族群人口比例嘅差異對於選舉嘅態則造成若干影響。台北市外省人比例較高，為本島各縣市比例之最。2004年，根據中華民國政府專司負責客家族群嘅客家委員會調查研究顯示，台北市單一認定自己為閩南人者佔67.9%，客家人佔11.7%，外省人佔15.2%，外省人部分高於臺澎金馬地區平均8%。因此就數據言，外省族群影響力較台灣其他縣市大，唔過比例上並唔明顯。
由於外省群落較多，國民黨嘅經營也較深。1980年代以前，台北外省人群聚嘅眷村通常為國民黨鐵票區，此區域通常被稱為「黃復興」。2000年後，台北市眷村多所改建，族群因素對於台北政治所造成影響較往前薄弱，但仍為重要因素之一。因此2000年後歷屆選舉中泛綠陣營在此獲得嘅票數，皆唔會與其他台澎金馬地區平均值落差太大。
80年代臺灣解嚴之後，台北即為集會遊行嘅重要地點。一係動員與集結容易，二係媒體效果較佳，三係抗議或請願對象明確。在野陣營北上集結抗議係十分平常嘅事，此現象於2000年政黨輪替後，依舊存在。每每到藍綠對峙高峰期，兩方人馬對於上臺北街頭比氣勢皆躍躍欲試。2000年之後，藍綠陣營兩方已開始有「舉辦選前一週嘅台北街頭大遊行，以為選舉造勢」嘅習慣，亦唔失為台北街頭奇觀。
即使臺北市民對於遊行與抗議已司空見慣，台北市近年來被政治動員程度，卻並未較其他都會區高。歷年屢次下滑嘅低投票率係一項很好指標。然而，由於泛藍在中央政權選舉嘅連番挫敗以及深藍群眾在台北都會區以自發組織型式長年耕耘，使得台北市街頭較容易看得到被高度政治動員化嘅泛藍群眾身影。2004年－2006年期間，每天更有數十名至數名藍營支持者持續於臺北市國民黨部門口集會並揮動國旗。
臺北市長
臺北市為中華民國目前嘅首都同政經中心，台灣人口最多最繁榮嘅都市，總統府也位於台北市境內。臺北市長為台北市最高行政首長，由於其全國性嘅代表意義，台北市長佔據媒體相當大嘅版面，2000年後，被認為係通往總統之路跳板之一，由於掌握嘅資源非常豐富，也係政黨選舉嘅必爭之地。1994年，陳水扁為台北市改制直轄市後第一任民選市長，在1967年至1994年間台北市長為政府官派。
目前嘅台北市長為柯文哲。
臺北市議員與立法委員
2004年立法委員選舉
2004年臺北市立法委員選舉依照中華民國選罷法分為第一同埋第二選區，2004年12月11日舉行。根據該市選委機關統計，臺北市符合選舉資格嘅公民共1,965,286人，而實際投票者為1,244,285票，總投票率百分之61.28，投票率唔單止係嗰類型選舉有史以來嘅新低，亦係近20年來，幾次重大選舉嘅新低。
選舉結果方面，民進黨當選8席，國民黨當選7席，親民黨3席，台聯當選1席，而李敖係唯一當選嘅冇黨籍。3個當選嘅親民黨員喺2005年下半年全數加入國民黨。
名人
喺臺北市出世或現居嘅名人：
馬英九：中華民國前總統。
連戰：中華民國前副總統。
蔡英文：現任中華民國總統兼民主進步黨主席。
蔣萬安：蔣中正曾孫，阿爸蔣孝嚴係前行政院副院長，目前唯一從政嘅蔣家第四代，生於台北市。
蔣友柏：蔣中正曾孫，蔣經國細仔蔣孝勇同老婆方智怡大仔，橙果設計股份有限公司創辦人。
張金鶚：旅美房地產研究學者專家、臺灣都更及居住正義推動名家，前台北市副市長，除旅美學術交流外，長居台北市，生於台北市。
嚴凱泰：台灣企業家，現任裕隆集團董事長。
吳東亮：新光集團核心人物之一，吳火獅第三仔，生於台北市。
辜振甫：企業家，來自鹿港辜家，富商辜顯榮個仔，生於台北市。
范宇文：台灣聲樂家，長居台北市。
賴英里：台灣長笛演奏家，外號「長笛公主」。曾任溫哥華交響樂團長笛手、國家音樂廳交響樂團長笛首席、台北喜來登藝術總監，現任寒舍餐旅管理顧問公司董事長，長居台北。
簡文秀：台灣聲樂家，現居台北市。
焦元溥：倫敦國王學院音樂學博士、大英圖書館艾迪生研究員。臺灣樂評人、資深專欄作家，生於台北市。
劉墉：原名劉鏞，號夢然，台灣暢銷作家及畫家，生於台北市。
劉軒：作家、DJ、廣播電臺節目主持人、音樂工作者，生於台北市。
張曉風：作家。
張曼娟：作家、東吳大學中國文學系教授，生於台北市。
駱以軍：生於臺北市，臺灣專業作家。
盧秀芳：台灣名主播，生於台北市。
亮軒：本名馬國光，臺灣名作家。
馬世芳：台灣作家、廣播人、音樂評論家，長居台北。現任News98電台節目主持人。
李遠：筆名小野，作家、編劇，任職中央電影公司期間參與台灣新浪潮電影運動。曾任中華電視公司總經理，現任台北市文化基金會董事長兼臺北市影視音實驗教育機構校長，生於台北市。
王文華：作家、主持人、企業家、經理人及教師，生於台北市。
王建煊：新黨創黨黨員，做過監察院院長、財政部部長、立法委員。
郝龍斌：郝柏村個仔，現任中國國民黨副主席、前台北市長、前環保署長、前立法委員。
林郁方：中華民國前立委。
丁守中：中華民國前立委。
賴士葆：中國國民黨籍臺北市政治人，現任立法委員，曾任國大代表、中國國民黨政策會執行長、中國國民黨中央常務委員。
連勝文：國民黨中央委員，生於台北市。
謝長廷：臺灣政治人、律師、外交官。
林佳龍：現任台中市長，生於臺北市萬華區。
盛竹如：台灣第一位新聞主播，新疆王盛世才個姪。
李慶安：李煥個女，前國民黨籍立委，前華視主播。
張雅琴：新聞主播、作家。
趙少康：臺灣政治人及媒體工作者。
李慶元：台北市議會第八至十二屆議員，記者、廣播、電視節目主持人。
甄珍：台灣影壇第一代玉女超級偶像巨星，掀起文藝片盛世。
劉文正：二十世紀七八十年代喺台灣紅極一時嘅華語流行歌手。
林志穎：台灣藝人，同時亦係珠海平坐車隊賽車手。
金城武：男演員，生於臺北市，日本籍臺灣沖繩混血兒。
崔苔菁：紅極一時嘅台灣女歌星同電視節目主持人。
張菲：綜藝天王之一。
費玉清：臺灣歌手及綜藝節目主持人。
蔡依珊：臺灣名媛，連勝文老婆，生於台北市。
孫芸芸：台灣時尚名媛，台灣大哥大創辦人孫道存個女。
關穎：本名陳品穎，臺灣演員兼歌手。
陳敏薰：臺北人，台北101首任董事長，現任義大遊樂世界總負責人。
侯漢廷，現任新黨新思維中心主任，生於台北市。
黃平洋：1980年代至1990年代台灣棒球投手，被稱為「金臂人」。中國國民黨黨員，曾當選台北市議員第一選區議員。
吳志剛：長期居住深耕台北。前中國國民黨主席吳伯雄個仔，阿哥係吳志揚。
吳思瑤：現任立法委員，曾連任三屆台北市議員，做過台北市議會民進黨黨團總召、出任教育委員會、財政建設委員會、工務委員會召集人。
秦儷舫：警廣擔任播音員時藝名「秦晴」，曾任臺北市議員、臺北漁產運銷股份有限公司董事長。
趙小蘭：美國第24任聯邦勞工部長，美國第一位亞裔女性、華裔部長，生於台北市。
黃珊珊：綽號為「33」，台灣政界人士、律師，現任台北市議員，自1998年連任至今。
蔣友常：蔣經國個孫，蔣介石曾孫，而家係捷安特美學中心設計總監。
趙天麟：民主進步黨籍立法委員，生於台北市。
段宜康：現任民主進步黨籍全國不分區立法委員、民進黨中執委，生於台北市。
林昶佐：現任中華民國時代力量臺北市第五選舉區立法委員，重金屬搖滾樂團「閃靈」主唱，生於台北市。
樊光耀：為台灣影視暨劇場演員，從事相聲、編劇、導演、主持、配音、表演教學等工作，生於台北市。
朱德剛：相聲表演藝術工作者，1995年加入台北曲藝團至今，生於台北市。
羅大佑：台灣創作歌手、音樂家，有「華語流行樂教父」之稱，生於台北市。
霍建華：台灣男演員、歌手、出品人。
楊貴媚：臺灣女演員，生於台北市。
桂綸鎂：台灣女星。
林志玲：台灣第一名模，生於台北市。
林心如：臺灣女演員、歌手、製作人同出品人。
方季韋：臺灣玉女歌手，生於台北市。
蔡依林：臺灣女歌星，生於新莊，現居於大安。
歐陽龍：曾任演員，現任臺北市議員。
傅娟：台灣女演員。老公係歐陽龍，歐陽妮妮、歐陽娜娜、歐陽娣娣阿媽。
歐陽妮妮：演員歐陽龍同埋傅娟嘅大女。
歐陽娜娜：演員歐陽龍同埋傅娟嘅二女，12歲時於台北國家音樂廳表演，生於台北市。
谷懷萱：臺灣媒體人、新聞主播。
蔡康永：臺灣節目主持人及作家，生於台北市。
楊謹華：台灣女演員。
俞小凡：台灣女演員。
庾澄慶：台灣創作歌手、音樂家，主持人，有「中文饒舌教父」之稱，生於台北市。
蕭亞軒：臺灣著名女歌星，生於桃園，現居於大安。
陳德容：台北市大安區人，台灣演員。
夏玲玲：臺灣女藝人，臺灣節目主持曹啟泰老婆，曾經參與連續劇及電影演出，3火70年代台灣知名女演員，生於台北市。
劉若英：台灣音樂人、演員同作家，生於台北市。
黃子佼：台灣藝人、節目主持人，現居天母。
邰智源：台灣主持人、演員，尤其精於模仿、搞笑。
張琴：本名張愛琴，台灣女演員，歌星張琪個妹。
徐懷鈺：歌手、演員、主持人。
任家萱：藝名Selina，臺灣女歌手、演員及主持人，臺灣女子演唱團體S.H.E成員之一。
許瑋甯：台灣女演員，有台灣、意大利血統，喺台北市天母居住。
阮經天：台灣演員、模特兒。第47屆金馬獎最佳男主角獎，住喺台北市天母。
柯佳嬿：台灣女演員，生於台北市。
楊烈：台灣男藝人，有台灣五木宏之稱，生於台北市。
徐熙媛：藝名大S，臺灣女藝人、演員、歌手、節目主持人、作家，生於台北市。
徐熙娣：藝名小S，台灣女藝人、主持人、歌手、演員，生於台北市。
廖家儀：台灣女演員，1995年唐日榮最後一年擔任中華民國台灣選美協會理事長時，參加該會主辦中國小姐選美活動獲得第一名，生於台北市。
張震：台灣電影演員，阿爸張國柱都係知名電影演員，阿哥張翰，生於台北市。
楊丞琳：著名華語女歌手、演員、主持人、舞者、導演，生於台北市。
安以軒：本名吳玟靜，係台灣電視劇女演員同女歌手，生於台北市。
陳淑樺：曾經係台灣流行音樂女歌手。
蘇慧倫：臺灣女歌手、演員，生於台北市。
阿西：本名陳博正，台灣演員、諧星。
王大陸：台灣男藝人，男演員，喺台北市大。2015年出演《我的少女時代》而成名。
劉香慈：台灣女演員，現居台北市。
王建復：台灣演員、電視節目主持人同歌手，喺新加坡同台灣演出多部電視劇、電影、廣告並主持節目。
楚宣：台灣鄉土片女演員，生於台北市。
陳怡嘉：臺灣女演員，阿爸係臺灣資深演員陳博正，生於台北市。
李李仁：台灣男演員、歌手、主持人。
林郁智：藝名納豆，台灣男藝人，生於台北市。
張鳳書：台灣女演員、美食主持人，以飾演本土劇而聞名。
黃維德：台灣演員，生於台北市。
任容萱：臺灣女演員、歌手及模特兒，生於台北市。
林佑威：男演員，男歌手。
炎亞綸：演員，生於台北市。
柳翰雅：又名阿雅，台灣女歌手、節目主持人。
藍心湄：台灣歌手，生於台北市。
趙延慶：節目主持人、藝人、演員。
辰亦儒：演員、主持人、歌手、設計師、服飾設計專賣公司老闆。
顏行書：籃球員、歌手、偶像劇演員、電視節目主持人，演藝團體183Club成員。
侯佩岑：甜美新聞主播，2004年起改向綜藝節目主持人發展。
趙又廷：台灣/加拿大籍男演員，生於台北市。
郁方：本名呂玉芳，又名呂家柔，台灣女演員、主持人。綽號「台灣乳牛」「東北角天后」，生於台北市。
張宇：本名張博翔，臺灣男歌手兼唱作人，生於台北市。
楊祐寧：台灣男演員，生於台北市。
溫小平：暢銷作家、佳音電台節目主持人，生於台北市。
靳秀麗：中華民國記者兼新聞主播。現任大愛視主播，生於台北市。
張小燕：演員、主持人、企業家。素有「綜藝天后」之稱。
平鑫濤：皇冠文化創辦人，瓊瑤老公。
趙自強：台灣知名舞台劇演員、兒童節目名主持人，生於台北市。
林益如：曾主持熱線追蹤，目前係台視當家主播。
夏玲玲：台灣女演員，生於台北市。
寇家瑞：台灣演員，演員寇世勳個仔，係屋企老大，因拍攝《光陰的故事》而廣為人知。
吳姍儒：臺灣女藝人。阿爸係臺灣綜藝天王吳宗憲，生於台北市。
應采靈：本名應志敏，台灣電影及電視劇演員，生於台北市。
陳以真：台灣女演員，生於台北市。
陳孝萱：台灣女演員，生於台北市。
林予晞：台灣女演員，生於台北市。
曹蘭：做過臺灣綜藝節目主持人同埋發行個人唱片，而家喺臺北經營日語補習社，生於台北市。
陳冠霖：台灣男演員，生於台北市。
林在培：歌手兼演員，生於台北市。
瓊瑤：原名陳喆，著名言情小說作家、影視製作人、歌曲作詞。
孫智宏：台灣第一時尚名媛孫芸芸細佬，台灣大哥大創辦人孫道存個仔，生於台北市。
伊能靜：台灣女演員，生於台北市。
姊妹市
美國
歐亞
非洲與中南美洲
臺北市政府網頁
臺北市民生活網
臺北市親山步道主題網
臺北市政府衛生局
臺北市教育入口網
臺北市社會局
臺北市政府警察局
臺北市政府交通局
維基資源：臺北捷運路線一覽
維基資源：臺北市市長選舉 |
金 | 金又叫黃金，係種極之貴重嘅金屬元素，原子序數79，符號Au，嚟自拉丁文Aurum，佢來自Aurora一詞，係「燦爛嘅黎明」咁嘅意思。幾千年嚟都俾人當錢用。亦都可以保值同整珠寶。金響岩石或沖積地裏面搵到嘅通都係一嚿嚿或者一粒粒。金係其中一種用嚟整硬幣嘅金屬。金嘅特性係又軟又閃、黃色、密度高、可以整扁拉長，係過渡金屬嘅一種。家下工業用途包括牙科同電子。
同位素
喺全部金嘅同位素中，得金-197係穩定嘅，含量接近所有金嘅100%。其他18種同位素都有放射性，當中以金-195嘅半衰期最長，但係得186日。
金曾經被建議做核武器中一種鹽彈嘅原料，而鈷係另一種建議而且較為人知嘅原料，可以製成鈷彈。一層天然金嘅外罩經由熱核武器放出嘅密集高能量中子通量放射之後，會發生核轉變成為有半衰期2.697日嘅放射性同位素Au-198，製造出大約.411 MeV嘅伽馬射線，顯著增加咗武器核微粒幾日嘅放射性。呢個武器嘅製造、測試同使用仍然未被人所知。 |
銀 | 銀，又叫白銀，係種元素，符號來自拉丁文，原子序數47，原子重量107.8682(2)。銀係過渡金屬，又白又軟同常光澤，化學性質穩定。對於電同熱，佢嘅傳導性能非常好。自然過有時搵到佢嘅純金屬。呢隻金屬可以做銀仔、珠寶、餐具、菲林同鏡。 |
UNIX | UNIX，或者Unix，係一隻電腦操作系統。一九六零到七零年代，AT&T 貝爾實驗室嘅雇員Ken Thompson、Dennis Ritchie同埋Douglas McIlroy夾手夾腳整佢出來。到咗今時今日，Unix已經開支散葉，有好多分支，有啲係AT&T起，有啲係其他同行做，有啲係唔謀利嘅機構整，以GNU General Public License發表。 |
寬頻 | 寬頻響電子同電訊學上係指訊號或電路，可以處理到闊啲嘅波頻。頻寬越闊，就可以同時載多啲、傳多啲資料。以無綫電來講，好窄嘅話，只載到摩斯密碼；好闊嘅話，可以傳到人講嘢；再闊啲，可以送埋音樂；再好啲連埋音樂高頻，等佢聽出來效果真啲。電視天綫正常來講可以收到幾個頻道，可以傳多幾個頻道，就叫做寬頻。響資料通訊來講，一個modem經電話綫可以傳到每秒64千bit；同一條電話綫，ADSL就好傳到幾百萬bit，因為咁就叫寬頻喇。 |
英國海外屬土公民護照 | 英國海外屬土公民護照係英國政府簽發畀佢啲殖民地屬土居民嘅護照。
1981年英國國籍法
根據1981年英國國籍法嘅規定，英國同佢嘅殖民地公民就分咗三類：
英國公民
佢哋有英國本土居留權同有關嘅英國國民。
英國屬土公民
佢哋英國嘅殖民地居留權同有關嘅英國國民。
英國海外公民
其他嘅英國國民。
以上人士之外重有其他英國國籍。好似晌1983年前已經出咗嘅非英國同埋其殖民地公民，例如英籍人士同受英國保護人士，重有1985年後先有嘅英國國民身份。
2002年英國海外屬土法
喺2002年2月26號起，英國屬土公民身份就轉咗名做英國海外屬土公民身份。另外，根據呢條例，除咗塞浦路斯英屬基地區嘅英國海外屬土公民之外，大部份英國海外屬土公民都可以用呢條例嘅第 4A 或第 5 章攞到英國公民身份。
英國屬土公民護照與香港
香港喺英國管治嗰時，英國政府簽畀香港居民，係英國屬土公民護照。當時英國屬土公民護照，係冇英國居留權。一九八四年，中華人民共和國同英國，簽咗中英聯合聲明，訂明一九九七年七月一號起，英國唔再管治香港，英國屬土公民護照失效。香港政府就響一九八五年十月十七號宣佈，英國屬土公民護照，會喺香港主權移交後失效，為咗解決護照問題，香港政府改發英國國民護照。持有護照者，終身有效，但仔女無權繼承。
護照
香港旅遊證件 |
英國國民（海外）護照 | 英國國民護照，係英國喺香港主權移交畀中華人民共和國之前，簽發畀香港居民嘅護照。香港嘅BN(O)登記程序喺1997年主權移交之後終止，唔再接受新申請，因此而家只限主權移交之前申領過嘅香港人續期。
歷史
1984年，中國同英國簽咗中英聯合聲明。之後冇幾耐，英國喺1985年定咗條香港法案，規定香港居民喺1997年7月1號之後，唔可以繼續享有英國屬土公民嘅地位，冇英國居留權，亦都唔可以繼續用英國屬土公民護照。但係，為咗畀香港市民響主權移交後都可以方便噉旅遊同與英國保持某種關係，英國就同香港居民簽發英國國民護照。呢本護照喺1997年之後都繼續有效。
合資格嘅香港居民，要喺1987年7月到1997年6月30號期間，去申請BN(O)護照。1997年7月1號之後，只有嗰啲原本攞咗呢本護照嘅人，先至可以換領新護照。呢批人大部分亦都可以拎埋香港特別行政區護照，只有少數人，大部分係印巴血統，少數部分係東南亞出世嘅華裔人士，由於佢哋無中國國籍，唔拎得香港特別行政區護照。
由於申請BN(O)護照一定要有有香港英國屬土公民嘅地位，1996年申請歸化英籍最後期限，有成數以萬計香港人湧到灣仔告士打道嘅人民入境事務處總部排隊辦手續，人龍由日至夜延綿不絕，龍尾排到灣仔運動場，更有人發生爭執，成為當時大新聞。
2020年7月1號，英國政府認定中華人民共和國政府實施《香港國家安全法》嚴重違反《中英聯合聲明》同中方已經明顯違背喺《中英聯合聲明》條文中，保障香港自由、自治同維持司法獨立嘅承諾。因此宣布由2021年1月起，符合申請英國國民護照嘅香港人同佢嘅家屬，將可以無限制喺英國居住、讀書或工作，留英5年之後可以申請無限期居留，再居住12個月後可以登記成為英國公民。
2021年1月31號起，中華人民共和國政府同埋香港特別行政區政府唔再承認英國國民護照為有效旅行證件同身份證明，唔能夠喺中國大陸、香港、澳門三地用於出入境。
申請
2013年3月1號開始只接受郵遞申請，要喺網上填申請表同用信用咭畀錢，然後將以下文件寄去英國護照署。地址係：Her Majesty’s Passport Office(ONL–OVS), PO Box2001, Liverpool, L693FA, United Kingdom
需要喺網上提交：
相片檔案，口要合埋，唔可以有笑容
個人詳細資料：
全名、出生日期同聯絡方式
英國國民護照號碼
用 Visa 或 MasterCard 畀錢
需要郵寄嘅文件：
原有嘅英國國民護照正本；
香港永久性居民身份證嘅雙面彩色影印本；
任何重未過期嘅其他國家嘅護照本，例如香港特區護照，無論有冇扱過印，都要由第一頁開始影印到最後一頁；
一份日期喺一年之內嘅文件正本，以證明姓名、地址同居留權，可以用以下文件：
僱主寄畀你嘅信
醫療卡
當地議會或政府部門寄畀你嘅信
選民卡
簽證或居留許可
教育記錄，例如學校報告
移民文件
如果英方通知有文件唔齊，一定要喺6個禮拜之內補交，唔係嘅話申請就會被撤銷，亦唔會安排退錢。
一般申請人可以豁免填副署人嗰一欄，不過如果7年以上無續期、嗰樣有好大變化、BN(O)護照唔見咗或者損毀、個人資料有重大改變等，申請人就要有副署人簽名。副署人一定要識咗申請人兩年或以上、持有英國或歐盟護照，或者係認可嘅專業人士，例如法官、議員、太平紳士、律師、醫生、會計師或有專業資格嘅老師等。副署人要喺申請人嘅聲明書填寫有關部分，屋企人唔可以互相做副署人。
需時同費用
英國政府收到申請之後大概需要6個禮拜處理，如果官方要求申請人補充資料，或者張相唔啱，可能需要更長時間處理申請，費用如下：
更新
呢種英國國籍身份係終身有效，就算本護照過咗期，只要響1997年前已經開始持有呢款護照，個身份都會一路跟身。
繼承
英國國民身份唔可以畀落下一代。唯一例外係2004年2月3號之後出世嘅印度血統人士仔女，如果佢父母只係持有英國國民身份，無中國國籍，又無喺限定時間內拎到印度國籍，咁呢啲人可以由父母度繼承英國國籍，並登記成英國公民。
唔使簽證國家同地區
2010年3月26日來講，有超過110個國家或地區免咗BN(O)護照持有人簽證。包括阿爾巴尼亞、安圭拉、安提瓜和巴布達、阿根廷、阿魯巴、奧地利、巴哈馬、巴林、孟加拉、巴巴多斯、比利時、伯利茲、百慕達、博茨瓦納、巴西、英屬印度洋領地、英屬維爾京群島、加拿大、開曼群島、智利、哥倫比亞、曲克群島、哥斯達黎加、克羅地亞、庫拉索、捷克共和國、丹麥、多米尼加、東帝汶、厄瓜多爾、福克蘭群島、法羅群島、斐濟、芬蘭、法國、岡比亞、德國、直布羅陀、希臘、格陵蘭、格林納達、關島、海地、洪都拉斯、匈牙利、冰島、印尼、愛爾蘭共和國、以色列、意大利、牙買加、日本、約旦、基里巴斯、南韓、科威特、萊索托、列支敦士登、盧森堡、馬拉維、馬來西亞、馬爾代夫、毛里求斯、墨西哥、密克羅尼西亞聯邦、黑山、蒙特塞拉特、納米比亞、荷蘭、新西蘭、尼加拉瓜、紐埃、北馬里亞納群島、挪威、巴布亞新幾內亞、巴拉圭、秘魯、菲律賓、皮特凱恩群島、波蘭、葡萄牙、薩摩亞、聖馬力諾、塞爾維亞共和國、塞舌爾、新加坡、所羅門群島、南非、西班牙、斯里蘭卡、聖赫勒拿、聖克里斯多福與尼維斯、聖盧西亞、聖文森特和格林納丁斯、荷屬聖馬丁、斯威士蘭、瑞典、瑞士、台灣、泰國、湯加、特立尼達和多巴哥、突尼斯、特克斯與凱科斯群島、圖瓦盧、英國、烏拉圭、瓦努阿圖、梵蒂岡、委內瑞拉、西薩摩亞、贊比亞及津巴布韋。
英國國籍法與香港
續領BNO網址
從香港申請英國國民海外 British National Overseas (BNO) 護照
續領BNO 的5條Q&A
英國駐港總領事館
護照
香港旅遊證件 |
域多利城 | 域多利城，又叫香港城，亦有寫維多利亞城、維多利亞市，減筆維城，《香港雜記》譯做域多厘城，係香港一城，係香港市區之始。1841年，鴉片戰爭期間，英國人響香港島西北岸時起。開頭叫君士丹，到1893年，先改用英女皇域多利起名。初時中文名叫域多利城，後尾改叫維多利亞城。當初範圍只有中環同部份上環，1857年就大幅擴大，重分為四環九約，四環係指：
西環，即係今時今日嘅堅尼地城同西營盤
上環
中環
下環，即係家下灣仔
而九約除咗四環之後，都包埋鵝頸橋，東角同理黃泥涌等地方。
1903年，香港政府響城界棟起咗多塊石碑，依家重有六塊存在。
維城亦都係香港首府，大部份嘅政府機關都響晒呢度。之不過，個名已經唔多用，純綷係法律上嘅名詞。
香港法例維城界綫，香港法律第一章附表一
香港歷史
城界石碑相
四環九約
四環九約
香港史 |
皇家馬德里足球會 | 皇家馬德里足球會係西班牙首都馬德里嘅一間足球會，1902年3月6號成立，係而家歐洲至全世界球壇最成功嘅球會之一，2000年12月11號國際足球協會選咗皇家馬德里為20世紀最偉大嘅球會。
皇家馬德里喺歷史上一直係歐洲最成功嘅球會，曾經攞過14次歐聯冠軍，係目前贏得最多歐聯冠軍嘅球會。而本土方面一共攞到35次西班牙甲組聯賽冠軍、19次西班牙國王盃冠軍同埋12次西班牙超級盃。
皇家馬德里而家重有預備隊皇家馬德里卡斯迪拿同埋多支梯隊。
另外皇家馬德里喺1932年成立籃球隊－皇家馬德里特佳，而且球隊成就同足球隊一樣咁勁，10次成為歐洲冠軍同多次成為本土籃球聯賽冠軍。
歷史
早年時期
皇家馬德里原名「馬德里足球會」，係一班球迷喺1902年3月6號成立，波衫係全白色、配白色短褲同藍襪。同年參加慶祝西班牙國王亞利方疎十三世登基而創辦嘅國王盃，但不敵巴塞隆拿。1904年馬德里足球會同同市嘅 Moderno Amicale 同 Moncloa 合併。球會成立冇幾耐就成為西班牙勁旅之一，更多次贏得西班牙國王盃。其中球會由1908年開始連續四年奪得國王盃，成為西班牙首間可以永久保存國王盃嘅球會。1910年球會委任英國人阿瑟·莊臣為第一位領隊。兩年後，當時一位寂寂無名嘅青年球員加入球隊，佢叫做聖地牙哥·班拿貝——即係後嚟帶領皇馬走上高峰嘅球會主席。經過長久嘅奮鬥，馬德里足球會喺1916年重奪國王盃。1917年，亞利方疎十三世為表揚球隊佳績，向馬德里足球會賜封「皇家」頭銜。1920年6月26號，「皇家馬德里」成為球會正式名。
會徽
皇家馬德里未成立前嘅隊徽最初係喺1902年根據章程設計出嚟，徽章係藍底配白色字嘅「M」、「F」同「C」組合。1908年，會徽外側加上圓圈。
1920年，獲國王賜封「皇家」嘅尊稱，徽章加咗個皇冠。隊名變做「Real Madrid Foot-Ball Club」，以英文表示。
1931年，西班牙改為共和制，會徽上唔可以再有皇冠。同時，徽章中開始出現緞帶，佢紫色嘅顏色標誌住卡斯蒂亞地區。
1941年，皇冠再次加入徽章。此外，由嗰時開始，球會開始用西班牙文表示，其後會徽中緞帶嘅用色、文字嘅布局不斷改進，直到成為今日嘅造型。
主場
馬德里足球會初時係選用Campo de O'Donnell為主場，1923年5月17號球隊改用可容納8,000人嘅Campo de Ciudad Lineal，但只係用住先。翌年轉到Estadio de Chamartin作賽，一座容納大約25,000人並見證皇家馬德里奪得第一個球會錦標嘅球場，其後呢座球場一直用到1947年，由班拿貝球場取代。
聖地亞哥·班拿貝球場係家下皇家馬德里嘅主場球場，可以容納80,354人，由當時只上任一年嘅會長班拿貝計劃興建，1944年10月27號開始動工，1947年12月14號正式落成，起初球場名為Estadio Chamartin，之後舉行球場第一場比賽對葡萄牙嘅比蘭倫斯。1955年1月4號，球會官方正式將球場命名做聖地牙哥·班拿貝球場，以紀念功不可沒嘅班拿貝會長。球會容量隨後不繼增加，1952年曾經可容納多達120,000人，之後球場因為成為1982年世界盃舉行場地而要進行大規模更新，但80年代發生多宗球場意外，歐洲足協因此下令大部分球場由企位改建為全座位，1982年後進行過3次大規模改建，容量不斷下降到而家嘅80,000人。2005年後班拿貝球場被歐洲足協評選為五星級球場，喺2009/10年度賽季成為歐洲聯賽冠軍盃決賽舉行場地。
詳細
資料來源：皇馬官網
錦標
皇家馬德里喺歷史上一直係歐洲最成功嘅球會之一，曾經蠃過12次歐聯冠軍，係贏得最多歐聯冠軍嘅球會。喺本土方面一共蠃咗32次西甲冠軍同19次西班牙國王盃冠軍。
本土
西班牙甲組足球聯賽：35次
1931/32、1932/33、1953/54、1954/55、1956/57、1957/58、1960/61、1961/62、1962/63、1963/64、1964/65、1966/67、1967/68、1968/69、1971/72、1974/75、1975/76、1977/78、1978/79、1979/80、1985/86、1986/87、1987/88、1988/89、1989/90、1994/95、1996/97、2000/01、2002/03、2006/07、2007/08、2011/12、2016/17、2019/20、2021/22
西班牙國王盃：20次
1905、1906、1907、1908、1917、1934、1936、1946、1947、1962、1970、1974、1975、1980、1982、1989、1993、2011、2014、2023
西班牙聯賽盃：1次
1985
西班牙超級盃：12次
1988、1989、1990、1993、1997、2001、2003、2008、2012、2017、2019/20、2021/22
歐洲
歐洲聯賽冠軍盃：14次
1955/56、1956/57、1957/58、1958/59、1959/60、1965/66、1997/98、1999/00、2001/02、2013/14、2015/16、2016/17、2017/18、2021/22
歐洲足協盃：2次
1984/85、1985/86
歐洲超級盃：5次
2002、2014、2016、2017、2022
全球
洲際盃：3次
1960、1998、2002
世界冠軍球會盃：5次
2014、2016、2017、2018、2022
球員
現役球員
2021年9月30號更新
效力過嘅球星
簡尼沙里斯
希亞路
摩連迪斯
麥馬拿文
卡路士
馬基列尼
費高
施丹
碧咸
奧雲
羅賓奴
簡拿華路
沙維奧拿
朗拿度
魯爾
卡卡
卡斯拿斯
基斯坦奴朗拿度
球會紀錄
奪得聯賽冠軍最多嘅會長：巴拿貝，在任32年，贏得16次聯賽錦標
奪得聯賽冠軍最多嘅領隊：文奴斯，在任13年半，贏得9次聯賽錦標
奪得聯賽冠軍最多嘅球員：真圖，效力18年，贏得12次聯賽錦標
上陣次數最多球員：魯爾，711場
最多入波球員：魯爾，入咗323球
一季最多聯賽入波球員：基斯坦奴朗拿度
一季最高聯賽入波：121球
一季最多主場聯賽勝仗：18場
一季最高主場聯賽入波：78球
一季最少主場失波：8球
全季保持不敗：1931-1932年球季
主場保持最長不敗場數：121場
提早5輪宣佈奪標：1960-1961年球季，1962-1963年球季，1974-1975年球季
聯賽最大勝仗：11 - 1 對艾治
盃賽最大勝仗：11 - 1 對巴塞隆拿
聯賽最大敗仗：1 - 9 對愛斯賓奴
濕碎嘢
以前香港新聞界普遍將皇家馬德里譯錯做「真馬德里」，因為嗰陣啲人唔識西班牙文，見到個字同英文嘅real一樣就噉譯，但係唔知道西班牙文嘅real有兩個詞源。兩個字都係嚟自拉丁文，但其中一個嚟自，即係「皇家」，同英文同埋係同源詞；另一個嚟自，先至係「真」嘅意思，同英文嘅係同源詞。兩個字係咁啱得咁橋寫法一樣，但係意思完全唔同。
西班牙足球球會
類:馬德里 |
中國大陸 | 中國大陸指中國喺歐亞大陸嘅疆土，係一個政治地理名詞，大概係等於1949年中華人民共和國建國後所管治嘅地方，同中華民國管治臺灣、澎湖、金門同馬祖呢啲島相對。雖則香港同澳門當時同中華人民共和國相連，但因分別遲成1997年同1999年主權先畀咗中華人民共和國，兩地唔歸入中國大陸。
中國大陸係中國政局各方同各地華人可以接受嘅名，因為唔會講到係中華民國定中華人民共和國呢個敏感問題。
中國內地
「內地」係香港同澳門官腔用詞，政治意味濃。「內地」嘅呢種用法，來自中國舊朝代及大日本帝國。
港澳兩處平民用廣州話閒話家常嗰陣時，不嬲會用「大陸」呢個約定俗成，而唔準確嘅地理中性詞。於是乎，喺坊間興起，踩大陸同大陸人嘅花名，每每都係喺「大陸」前後加字而成。當中有啲甚至變成好收得嘅影視作品入面，經典對白嘅一部分，深入心民……久而久之，「大陸」呢個詞偶然會帶來唔多好嘅聯想，令某啲人忌諱。然而香港同澳門政府，已經揀咗「內地」作文雅用詞，忽略佢可能有殖民主義色彩嘅嫌疑。
中國國內
海外華人興用「中國國內」。
祖國
其它叫法重有地域意思含糊嘅祖國，喺政治宣傳度猛咁出現，經常用來表示同埋捧個政府。
中國地理 |
Mozilla Firefox | Mozilla Firefox係一隻自由軟體嘅網頁瀏覽器，由Mozilla同幾百個義工一齊幫手開發。佢曾經有兩個舊名，分別係「Phoenix」同埋「Mozilla Firebird」，因為呢兩個名同另外兩款軟件產品撞咗名，所以先改做而家嘅「Firefox」。
Firefox for Android
網頁瀏覽器 |
維基新聞 | 維基新聞係維基媒體基金會旗下嘅其中一個計劃。
維基新聞
維基新聞
維基媒體工程
內容開放 |
太空戰士系列 | 太空戰士，又譯最終幻想，係1987年由日本當時嘅遊戲軟件公司史克威爾開發嘅角色扮演遊戲遊戲系列。
1987年當時重係一間小型遊戲軟件公司嘅史克威爾，因為前一款遊戲發售失敗後出現危機。面對失敗，公司嘅骨幹阪口博信準備搏最後一舖。佢開始以勇者鬥惡龍為藍本開發一種新風格嘅遊戲。阪口博信就係咁樣講佢當時嘅諗法：
太空戰士，多數就咁叫「FF」，之後加上羅馬數字表示屬於同一個系列。
FFI喺1987年銷量有成52萬，FFIII更成為史上首個百萬級白金大作。佢波瀾壯闊嘅情節同電影化嘅表現手法令佢同勇者鬥惡龍重有女神轉生並列成為日本三大 RPG 之一。同時亦令史克威爾一跳加入一流遊戲軟件製造商行列。
歷代遊戲
本篇系列遊戲
衍生遊戲
相關電影及動畫
電影
動畫
系列作品嘅關係
太空戰士系列間嘅故事基本上係各自獨立，並冇任何直接關係。但係有啲作品就例外，例如太空戰士X同太空戰士X-2。
太空戰士除咗個名，重有以下嘅相同要素：
類似嘅世界觀：世界上會有幾個各自擁有唔同屬性嘅強大魔力嘅大型水晶，如果佢哋出現問題，呢個世界亦會跟住陷入苦難之中。
類似嘅意義主題：例如友情、愛情、親情、犧牲、邪惡同埋正義等。
相同嘅角色與要素：例如陸行鳥，莫古，飛空艇同佢嘅擁有者席德，怪物／召喚獸，青魔法，音樂節奏等。
封面設定：天野喜孝
唔同嘅小遊戲：例如卡片同太空戰士X嘅閃電球等。
遊戲嘅特殊玩法
太空戰士系列雖然並唔係每一集都能夠有特殊玩法，不過其中最特殊嘅就應該係FF V開始嘅低等級破關玩法。
低等級爆機
同一般舊有嘅練功至所有角色等級99唔同，FF V因為有各種職業能力嘅配搭，再加上特殊嘅係大部份首領戰唔會攞到經驗值，重有一啲魔法同技能能夠擊倒敵人之後攞唔到經驗值，所以玩家能夠盡力壓低角色等級嚟挑戰遊戲。開頭有四個角色中三個等級7，一個角色等級8嘅爆機玩法。後來喺精密計算之後，再一次減少喺強制戰鬥嗰陣時攞到嘅經驗值，咁樣可以喺均等分配嘅情況下，攞到三個角色等級2，一個角色等級3嘅玩法，之後重有變種嘅一個角色等級2，兩個角色等級1，一個角色等級4嘅玩法。
呢種低等級破關嘅玩法，喺FF VI中亦可以做到，不過計算角色嘅等級就會喺8~12之間。喺FF VII入面因為首領戰會攞到經驗值，所以係冇極低等級嘅情況。不過喺FF VIII入面，玩家可以再一次用等級7、8嘅角色挑戰最後大佬同爆機。至於FF IX就有一個角色等級31，另外三個都係等級1嘅玩法。到咗FF X-2官方攻略ULTIMANIA OMEGA中甚至有記低低等級爆機嘅玩法。照住玩應該係三個角色兩個等級1，一個等級4破關。
唔用圓盤爆機
喺FF X入面，因為角色已經冇咗等級嘅限制，反而係要升級之後管理好圓盤先會令角色加強，就係咁出現咗同用低等級爆機嘅唔用圓盤呢種唔同嘅玩法。不過唔用圓盤嘅玩法建基於使用會因為每遇敵30次就會加強嘅召喚獸系統，就係咁可以算係一種另類嘅練功玩法。
相關文
巴哈密龍王
連出去
A9VG電玩部落-太空戰士討論區
Unofficial Final Fantasy VIII Site (太空戰士VIII)
天幻網
Final Fantasy Fantastical Finality 幻想樂章
懷舊遊戲: NES FF3
官方網站
FFXI
FFXII
FFVII: 天子再臨
FFCC
FFT-A
科幻片
角色扮演遊戲 |
Square Enix | Square Enix係一間日本遊戲製作同埋出版商，喺美國同歐洲都有分公司。
Square Enix 網站
日本公司
電子遊戲公司 |
中國紅客聯盟 | 中國紅客聯盟（) 係中國嘅一個黑客聯盟。
拎
中國紅客聯盟
黑客組織 |
MSN | MSN係微軟出嘅通訊平臺，由Windows Live取代。
誤解
好多人以為MSN Messenger係MSN，其實應該叫MSNM。但係，呢個即時通訊軟件而家已經畀Windows Live Messenger取代咗。
連出面
http://www.msn.com.tw/Default.asp
微軟
軟件 |
Xbox | Xbox係微軟喺2001年出嘅遊戲機。
微軟
遊戲機 |
GameCube | 任天堂GameCube係任天堂喺2001年出嘅遊戲機。
任天堂遊戲機 |
如梭資訊安全 | 如梭資訊安全係臺灣最大嘅駭客技術研究團體。
Zuso.org
台灣互聯網 |
Adobe | Adobe係美國嘅一間電腦軟件製作公司。產品有Adobe Photoshop，Adobe Flash，畫嘢用嘅 Adobe Illustrator，做網頁嘅Adobe Dreamweaver等等。
Adobe
美國公司 |
旺角 | 旺角係喺香港一地，亦係一海角，喺九龍半島中部，入油尖旺區。今角已沒入填地。地內新舊樓混雜；舊樓嘅地鋪，有唔少餐廳。以彌敦道為界，購物中心集中喺東面，住宅區喺晒西面。旺角嘅交通非常發達，有巴士、鐵路，又有公共小巴。而假日嘅彌敦道以東一帶重成日會有好多人行。
旺角嘅人口密度極高。根據《健力士世界紀錄大全》，旺角係全球人口密度最高嘅地區，平均密度每平方公里有十三萬人。
歷史
旺角古時叫做芒角，因為嗰度芒草叢生，地形好似一隻牛角伸咗入海嗰度咁，所以啲人叫嗰度做芒角嘴，附近嘅村落就得咗芒角村呢個名。2004年5月喺通菜街同豉油街鬧市交界嘅一個深度只有兩米嘅渠務地盤裏面，發掘咗好多東漢、晉朝同唐朝嘅陶器以及製陶工具出嚟，即係話喺千幾年前，已經有人住喺旺角。
芒角村喺而家嘅洗衣街附近，以前多數都係種菜、種花、養豬同養雞。不過自從1860年，芒角跟住九龍半島割讓畀英國之後，芒角村嘅村民就開始將自己種嘅花、蔬菜同自己養嘅禽畜拎去港島賣。當時嘅人多數坐蜑民嘅船過海，但係啲蜑民成日將個「芒」讀咗做「望」。到咗一九零九年，香港政府開始呢度填海，起咗個避風塘，而附近亦開始有碼頭同馬路。二十世紀二三十年左右，望角又見芒角、旺角混用，旺就係興旺咁解。嗰時嘅旺角重係一個工業區，四周圍都係製煙廠、棉織廠同五金廠。不過旺角嘅英文譯名「Mong Kok」冇改過，而家重有啲水上人鍾意叫旺角做望角。
旺角彌敦道以西嘅地方都係填海得來。而家嘅新填地街喺1950年代嗰陣重係海邊嚟。不過今時今日，旺角呢個地方，正如佢個名一樣，已經成為咗一個好旺嘅購物區同住宅區嘞。
特色
旺角有好多特式街道：
女人街——即係通菜街，喺登打士街同亞皆老街之間嘅一段。因為有好多賣服裝、化妝品、擺設之類嘅女人嘢而咁叫。
雀仔街——即係康樂街，因為有好多賣雀鳥嘅鋪頭而咁叫。康樂街喺1998年因市區重建而清拆，好多鋪頭安排搬到旺角火車站附近嘅園圃街雀鳥花園，而原本嘅地方就起咗一座「朗豪坊」。「朗豪坊」包括一間五星級嘅「朗豪酒店」、一幢寫字樓同埋一座樓高十幾層，附設電影院、百貨公司同埋食肆嘅大型購物商場。
波鞋街——即花園街其中一段，因為有好多賣運動鞋嘅鋪頭而咁叫。
金魚街——通菜街一段，因為有好多賣飼養魚嘅鋪頭而咁叫。
花墟道——因為有好多批發及零售花卉嘅鋪頭而咁叫。
西洋菜南街——同女人街並排而立，有好多專賣潮流服飾、電子產品同埋小食嘅鋪頭，係其中一個深受香港後生仔女歡迎嘅消費熱點。
登打士街——女人街尾同西洋菜街南尾嗰度，周街都係賣小食嘅鋪頭，同埋有好多樓上咖啡店，亦係深受香港後生仔女歡迎嘅地方之一。
槍街——即廣華街，因賣氣槍同埋軍用品店舖林立而得名，同接連嘅仁安大廈商場並名為槍街，係本港WARGAME愛好者必到熱點。
花墟道——因賣花嘅舖頭林立而得名。
旺角亦有好多商場：
朗豪坊、新世紀廣場、旺角電腦中心、信和中心、好景商場、星際城市、先達廣場、旺角中心、Chic之堡、潮流特區、旺角新之城、兆萬中心、皆旺商場、瓊華中心
旺角多數賣潮流物品、格仔舗，同埋有潮人潮物v月光寶盒，成日去旺角玩嘅人會被稱為「MK人」，即Mong Kok 嘅簡稱。
交通
主要交通幹道
彌敦道
旺角道
亞皆老街
西九龍走廊
公共交通
港鐵：
同：旺角站
：旺角東站
巴士：
九巴、新巴、城巴、過海隧道巴士、跨境巴士
小巴
綠色專線小巴
綠色通宵專線小巴
紅色公共小巴
油尖旺區
太子
油麻地
大角嘴 |
日食 | 日食，又寫做日蝕，係一種天文現象。當月球響正太陽同地球之間嘅直綫上，響地球上面睇，月球就會局部或全部遮住個太陽。響太空睇，佢個影就落咗響地球上面。
日食可以跟佢食嘅形去分類。日全食就係成個太陽俾月球遮住，完全黑晒。日偏食就係只係遮咗一邊。日環食其實同日全食類似，只不過係月球只能夠遮住太陽中間，留返一個圈響外面。
古時嘅人，見到平時見開嘅太陽突然間唔見咗，就會引起恐慌。響中國，就會話太陽俾天狗食咗。 |
月食 | 月食，用漢字寫又可以寫做月蝕，係一種天文現象。當地球咁啱行到太陽同月球嘅直綫上面，地球就會遮住射落月球嘅太陽光，即係地球個影喺正月球上面，令月球睇起來好似畀個影「食」咗噉。
類型
月食分三種，半影月食嗰時，個月亮睇起來會好似冇乜變化；月偏食嗰時，個月亮睇起來會好似食咗一忽咁；而月全食嗰時，成個月亮會暗咗，兼且望落紅紅哋。
由於地球嘅本影比月球大得多，咁就意味住喺月全食發生嗰時，月球會入晒地球嘅本影區內，所以絕對唔會出現「月環食」呢種現象。
月食過程
半影食始：月球啱啱同半影區接觸，呢個時候月球表面光度略為減少，但肉眼較難觀察。
初虧：月球由東緣進入地影嘅一刻，月球同地球本影第一次外切。
食既：月球完全進入地球本影嘅一刻，並同本影第一次內切。
食甚：月圓面中心同地球本影中心最接近嘅瞬間，呢個時候月球表面呈紅銅色或暗紅色。
生光：月球開始離開地球本影嘅一刻，並同地球本影第二次內切。
復圓：月球完全離開地球本影，同地球本影第二次外切。
半影食終：月球離開半影，成個月食過程正式完結。
月偏食冇食既、生光過程，蝕甚亦只係表示最接近地球陰影嘅時刻。
半影月食冇初虧、食既、生光、復圓，食甚亦只係表示最接近地球陰影嘅時刻。
時間
相比起日食，月食發生嘅時間係好長，平均需要幾個鐘，各年月食嘅時刻喺大部分日曆上都有說明。月全食時間最長可長達1個鐘45分，日全食最長只得7分31秒。2011年6月16號嘅月全食階段達到1個鐘41分鐘。但係2003年11月8號嘅月全食整個階段只有25分鐘。
月食同科學研究
最早的月食記錄係前2283年美索不達米亞嘅記錄。殷商喺卜辭載「六日甲午夕，月有食」，「旬壬申系，月有食」，《詩經‧小雅》載有：「彼月而食，則維其常」，《小雅·十月之交》篇「彼月而微，此日而微」，微係指月食。《荀子‧天論》：「夫日月之有食，風雨之不時。」古代中國同非洲民間認為月食係「天狗吞月」，要敲鑼打鼓先可以趕走天狗。喺漢朝，張衡就已經發現月食嘅部份原理，佢認為係地球走到月亮嘅前面，將太陽光擋住，「當日之冲，光常不合者，蔽於地也，是謂暗虛，在星則星微，遇月則月食。」。前4世紀古希臘嘅亞里士多德根據月食望到嘅地球影子嘅圓形而推斷出地球係圓嘅。前3世紀古希臘嘅天文學家阿里斯塔克、前2世紀嘅希帕求斯都提出過用月食來測定太陽、地球、月亮嘅大細。
近代有人搞錯以為古代民間既然將日食叫做「天狗食日」，咁樣月食就順理成章，叫做「天狗食月」。其實中國古代「天狗」係月中凶神嘅名。古籍《協紀辨方》卷四引用《樞要曆》：「天狗者，月中凶神也。其日忌禱祀鬼神，祈求福願。」，同書又引用《曆例》：「天狗者，常居月建前二辰。」，因為「天狗」係「月神」，天狗一定唔會自己食自己。因此中國古代唔可能有「天狗食月」嘅講法，只有「天狗食日」，即係「月中凶神食日」。
相
月食一覽
21世紀月食一覽
月相
超級月亮
日蝕
食分
夜空
Mr.Eclipse月蝕入門
NASA日月蝕信息
NASA月蝕計算器 |
太陽 | 太陽或者日() 係最近地球嘅一粒恆星。佢喺太陽系嘅中心，太陽系所有行星都係圍住佢轉。太陽會發光發熱，係地球嘅最大能源。冇咗太陽，地球上嘅生物都會死。太陽令地球出現日頭同夜晚：地球會自轉，對住太陽嗰邊就係日頭，背住就係夜晚。
太陽嘅直徑大約係1,392,000公里，相當於地球直徑嘅109倍；質量大約係2×1030公斤，大約佔太陽系總質量嘅99.86%，同時亦都係27,173,913.04347826倍嘅月球質量。由化學組成來睇，太陽質量嘅大約四分之三係氫，剩低嘅幾乎都係氦，包括氧、碳、氖、鐵同其他嘅重元素質量少過2%。
文化
太陽誕
太陽
天文 |
日 | 日可以指：
日 (曆法)，地球自轉一週嘅時間。
太陽，行星嘅其中一個。
日部，部首之一。 |
香港特別行政區區旗 | 中華人民共和國香港特別行政區區旗係五星花蕊嘅洋紫荊花紅旗，用紅色做底色，中間有一朵五星花蕊嘅白色洋紫荊花圖案。底色用中華人民共和國國旗嘅紅色做標準，而洋紫荊花係香港嘅象徵。
香港特區區旗設計喺1990年2月16號定案，1990年4月4號喺第七屆全國人民代表大會第三次會議中通過，1996年8月10日由特區籌委會通過使用暫行辦法。1997年7月1號嘅香港主權移交典禮上，特區區旗第一次正式飄揚，取代主權移交以前用嘅香港旗。
設計
香港特區區旗嘅形狀、顏色、同埋洋紫荊圖案，無論喺旗幟正面定係背面睇都係一樣，只係方向有啲唔同。區旗同區徽嘅規格同使用方法，由1997年7月1號生效嘅《區旗及區徽條例》具體訂出。香港政府同時制定咗展示區旗同區徽時必須遵從嘅條件。
象徵意義
旗嘅底色係紅色，同中華人民共和國國旗嘅底色一樣，象徵香港係中華人民共和國嘅一部份。同時，中華文化將紅色視為喜慶嘅顏色，因此紅色亦有慶祝同埋愛國嘅意思。
洋紫荊圖案、花蕊用五粒星表示，再次同中華人民共和國國旗上嘅五星相對應，有中國同香港唔可以分開嘅關係。花瓣上嘅五星，代表香港人熱愛祖國。區旗淨喺用紅白兩色，象徵香港實行一國兩制。
早喺1965年，香港已經採用洋紫荊作為自己嘅市花，八年後嘅市政局就用咗洋紫荊做標誌。1997年之後用嘅香港特區區旗設計繼續有洋紫荊花嘅元素。
詳細標準
繪製香港特區區旗嘅定位圖如下：
《區旗及區徽條例》訂明咗香港區旗嘅繪畫方式。旗幟長闊比例係2:3，矩形，所有旗幟必須以指定比例同定位繪畫，先至符合規格。
法例訂明區旗旗面嘅通用尺寸如下：
以下係區旗用色嘅大概標準，分別用HTML RGB 16進位代碼網頁顏色模式、印刷四分色模式、染料顏色、HSL顏色模式、以及彩通色板號數表示：
歷史
主權移交前舉辦過區旗設計比賽，畀香港人參與特區區旗嘅設計。共收到7000份參賽設計，當中嘅作品有「HK」字母、幾粒代表「東方之珠」嘅圓珠，象徵金融中心嘅金錢圖案、白鴿等，作品嚟自美術界、農民、演員、戰士、軍官等。當中有唔少作品用洋紫荊做設計，但同市政局嘅標誌相似，因版權問題被淘汰。由政治人物組成嘅評審團選出其中六份，但中國方面最後否決全部設計，並另外邀請三名設計師重新設計。韓秉華：「我比較傾向以植物為旗，好似加拿大嘅楓葉旗，所以提出用紫荊花為主體」。韓秉華喺書中更指何弢當時隨即喺酒店嘅花園摘咗一朵洋紫荊花，帶返會議室，用嚟觀察佢嘅形態。原來區旗上嘅洋紫荊圖案，最初係星中有花，變成花中有星；由五角星演變成今日嘅小五星。最後採納原評審之一、香港建築師何弢嘅設計。上海出世嘅何弢憶述當時一啲頗為怪異嘅設計：「有一份設計一邊有鐮刀同錘頭，另一邊就有港元標誌。」。至於洋紫荊設計概念嘅來源，佢指留意到花瓣對稱，而且花紋迴轉富有動感，所以將佢加入區旗設計入面。
第一份設計嘅洋紫荊花瓣弧度由於難以繪製，主權移交前曾作出適度修改。最後使用嘅區旗設計中洋紫荊花瓣無之前初稿咁肥大。未改版前嘅區旗可以喺早期嘅《基本法》單行本搵到。由於特區區旗設計曾經改過，而區旗亦間唔中會出現錯體區旗同埋調轉掛嘅情況；好似2004年雅典奧運會奧運選手村入面，大會準備嘅區旗就唔合乎規格。匯豐銀行2011年版本嘅100蚊紙嘅設計更出現倒掛區旗嘅錯誤，喺推出市面前及時改返啱。
區旗使用禮節
香港政府每日喺行政長官官邸、香港禮賓府、香港國際機場同埋所有邊境管制同檢查站，展示國旗同區旗；至於喺各主要政府合署同建築物，好似行政長官辦公室、行政會議、終審法院、立法會同埋喺海外嘅香港經濟貿易辦事處展示，就會喺工作日掛起。政府會喺指定日子，喺醫院、學校、部門總部、體育同埋文化場館等政府建築物展示國旗同區旗。國旗同區旗應該喺日出時升起，日落時降下。即係，旗幟喺上晝八點升起，大概下晝六點降下。
區旗法例
根據《基本法》第十條，香港嘅區旗係「五星花蕊嘅『紫荊花』紅旗」。《香港法例》第2602章《區旗及區徽條例》訂明，區旗係指1996年8月10號香港特別行政區籌備委員會第四次全體會議通過嘅香港特別行政區區旗。
舊史嘅香港旗
香港喺英國殖民地時期嘅最後一面殖民地旗喺1959年7月27號至1997年6月30號期間用；設計同其他英國海外領地一樣，用英國藍色軍旗打底，右下做個白圓，入面加個香港紋章，係英國喺香港統治嘅重要象徵。
英屬香港旗喺1997年香港主權移交之後一度銷聲匿跡，但自2012年中港矛盾白熱化之後，支旗開始喺不滿中國同特區政權嘅集會遊行出現，直至2020年實施咗國安法就永久停止使用。
拎
香港特區區旗
香港嘅旗 |
FIFA世界盃 | FIFA世界盃係足球界最重要嘅比賽，由國際足球協會主辦。參賽隊代表FIFA嘅會員國家同地區。自1930年烏拉圭世界盃開始每四年辦一次，例外係1942年同1946年因為第二次世界大戰無打。外圍賽喺決賽周前三年陸續打。最近一屆嘅決賽周喺2022年擧行，由卡塔爾主辦。
過去嘅比賽
FIFA女子世界盃
FIFA世界盃 |
2006年FIFA世界盃 | 2006年FIFA世界盃喺德國舉行。由國際足球協會舉辦，188支球隊經過外圍賽之後剩低32支入決賽週，進行64場比賽，決賽週喺6月9號至7月9號舉行。
決賽由法國對意大利，雙方喺上半場打成1:1平手，之後嘅下半場都冇波入，要互射十二碼嚟分勝負，最後，法國隊嘅查斯古特射失一球，意大利贏到世界盃冠軍。季軍同殿軍分別係東道主德國同葡萄牙。
總述
參賽球隊
根據新規定，主辦國德國直接進入決賽週，上屆冠軍巴西仍然要經過外圍賽先至可以入。所以，德國入咗A組並且出席揭幕戰，而巴西就入咗F組。
呢屆世界盃有唔少球隊第一次入決賽週，例如嚟自非洲嘅球隊加納同安哥拉，南美洲嘅千里達和多巴哥，歐洲嘅烏克蘭，重有28年冇入決賽週嘅澳洲。
歐洲球隊包辦四強
揭幕戰喺6月9號舉行，德國以4–2擊敗哥斯達黎加。分組賽階段開始，32支球隊分成8組，進行24場。每組頭兩名可以進入淘汰賽階段，打16強賽事。
喺分組賽階段，所有亞洲隊伍，日本、伊朗、沙特阿拉伯同埋上屆第四名南韓全部出局。
進入淘汰賽，有部分新晉球隊打入十六強，分別係加納，烏克蘭同澳洲。
喺十六強，墨西哥、澳洲、加納分別比阿根廷、意大利同巴西淘汰。於是所有北美洲、大洋洲同非洲嘅球隊都出咗局。剩低6支歐洲同兩支南美洲嘅球隊進入八強賽。
去到八強，最後兩支南美洲球隊阿根廷同巴西又分別俾德國同法國淘汰出局，四強席位全部由歐洲球隊包辦，佢哋分別係德國、意大利、葡萄牙同法國。除咗上屆冠軍巴西爆冷出局之外，葡萄牙亦爆冷贏咗冠軍熱門英格蘭，奇蹟噉樣兩次打入世界盃，兩次都打入四強。
四強賽中，德國同葡萄牙被淘汰，進入7月9號晚舉行嘅季軍賽，德國以3:1打敗葡萄牙，成為季軍。
決賽喺7月10號舉行，意大利迎戰法國，呢場亦係法國隊隊長施丹職業生涯中嘅最後一場，上半場，法國隊喺7分鐘先由施丹射入一球領先，意大利嘅馬特拉斯喺19分鐘射入一球追成平手，雙方喺下半場至到加時都冇入波，最後要以互射十二碼分勝負。法國隊嘅大衛•查斯古特射中門楣，意大利射入晒，以5–3嘅成績成為冠軍。
「三黃一紅」事件
喺F組分組賽第二輪澳洲對克羅地亞嘅比賽中，英格蘭球證普爾喺下半場62及90分鐘分別向克羅地亞中堅施蒙歷出示黃牌，但係當出示第二張黃牌時竟然唔記得用紅牌將施蒙歷趕出場，旁證同埋第四球證亦都冇提水。結果下半場補時第3分鐘再向施蒙歷出示黃牌時先醒起要將佢紅牌趕出場。
「三黃一紅」事件成為球迷對普爾嘅笑柄，亦係世界盃目前絕無僅有嘅案例。賽後普爾宣布唔再吹國際賽事。
意大利 vs 澳洲
16強其中一場賽事：意大利對澳洲。呢場波雙方攻門場面唔少，但係就係攻極都唔入。當球迷都等待緊呢場波會進入加時嘅時候，比賽尾段意大利嘅格羅素殺入禁區跌倒，球證毫不猶疑地直指十二碼，由托迪操刀主射絕殺澳洲。不過根據慢鏡顯示，格羅素殺入禁區嗰下係明顯自己插水，澳洲球員同佢可以話係近乎零接觸。賽後西班牙球證麥甸拿備受批評。
「紐倫堡戰役」
16強其中一場賽事：葡萄牙對荷蘭，亦係呢屆世界盃出名嘅「紐倫堡戰役」。呢場波嘅焦點唔係喺場波度，而係雙方經常出現火爆鏡頭。而且俄羅斯球證艾雲諾夫時鬆時緊嘅判決亦都係令場波失控嘅原因之一。結果去到球賽後段兩隊踢得更加狼，最後更加講手，而且衝突雙方唔局限場上球員，後備席嘅球員亦都有參與衝突。結果兩個巴塞隆拿隊友雲邦賀斯同迪高先後被紅牌趕出場。之後鏡頭影到兩人坐埋一齊談論，而且都對自己俾人趕出場非常無奈。最後艾雲諾夫總共出示咗16張黃牌同4張紅牌，係歷屆世界盃最多黃牌同最多紅牌嘅比賽。
施丹頭鎚事件
決賽嘅加時階段，發生咗一段插曲，間接導致法國隊輸波，就係喺加時賽開賽7分鐘，施丹用頭撞向對方球員馬特拉斯嘅心口，力度非常大，馬特拉斯迅速跌低喺地上，球證伊利桑度出示紅牌將施丹驅逐離場。雖然施丹最後都因為世界盃中嘅出色表現而攞到金球獎，但係呢件事已成為咗施丹職業生涯中嘅一大污點。
事後施丹接受法國電視台訪問，佢話因為馬特拉斯曾經三次用說話侮辱佢阿媽同家姐，佢忍無可忍先至會失去理性撞向馬特拉斯；另一方面，馬特拉斯亦有接受《米蘭體育報》，話自己冇鬧施丹嘅媽媽，但暗示可能有用不雅言語挑釁施丹。事件發生後，唔同嘅新聞不停湧現，例如國際足協會長白禮達有意褫奪施丹嘅金球獎，對施丹同馬特拉斯展開紀律調查。甚至有法國律師質疑球證伊利桑度違反「唔准睇錄影帶做判決」嘅原則，要求重賽。
紀律委員會喺2006年7月20號進行，地點係國際足協總部瑞士蘇黎世。施丹被判停賽三場並罰款7,500瑞士法郎，而馬達拉斯則停賽兩場並罰款5,000瑞士法郎，由於施丹已經宣佈退役，三場停賽將以三日社會服務令代替。同時國際足協宣佈決賽期間球證並冇利用錄影帶翻睇事件經過，因此決賽唔使重賽，另外亦保留施丹當選金球獎嘅資格。
主辦權
2000年7月6號，喺瑞士蘇黎世舉行嘅國際足協執委會會議對世界盃主辦權進行投票，2006年世界盃有五個國家爭奪主辦權，分別係德國、南非、英格蘭、摩洛哥同巴西。最後一輪投票入面，德國以12票比11票贏咗南非，攞到主辦權。
</center>
比賽地點
總共有十二個球場被揀咗做決賽週嘅比賽地點。
賽事
分組賽階段
A組
B組
C組
D組
E組
F組
所有時間都係德國時間(UTC+2)
{| cellspacing="0" width="100%" style="background:#CCDDEE"
{| cellspacing="0" width="100%" style="background:#EBF5FF"
{| cellspacing="0" width="100%" style="background:#CCDDEE"
{| cellspacing="0" width="100%" style="background:#EBF5FF"
{| cellspacing="0" width="100%" style="background:#CCDDEE"
{| cellspacing="0" width="100%" style="background:#EBF5FF"
G組
所有時間都係德國時間
{| cellspacing="0" width="100%" style="background:#CCDDEE"
{| cellspacing="0" width="100%" style="background:#EBF5FF"
{| cellspacing="0" width="100%" style="background:#CCDDEE"
{| cellspacing="0" width="100%" style="background:#EBF5FF"
{| cellspacing="0" width="100%" style="background:#CCDDEE"
{| cellspacing="0" width="100%" style="background:#EBF5FF"
H組
所有時間都係德國時間(UTC+2)
{| cellspacing="0" width="100%" style="background:#CCDDEE"
{| cellspacing="0" width="100%" style="background:#EBF5FF"
{| cellspacing="0" width="100%" style="background:#CCDDEE"
{| cellspacing="0" width="100%" style="background:#EBF5FF"
{| cellspacing="0" width="100%" style="background:#CCDDEE"
{| cellspacing="0" width="100%" style="background:#EBF5FF"
淘汰賽
十六強賽
所有時間都係德國時間(UTC+2)
{| cellspacing="0" width="100%" style="background:#CCDDEE"
{| cellspacing="0" width="100%" style="background:#EBF5FF"
{| cellspacing="0" width="100%" style="background:#CCDDEE"
{| cellspacing="0" width="100%" style="background:#EBF5FF"
{| cellspacing="0" width="100%" style="background:#CCDDEE"
{| cellspacing="0" width="100%" style="background:#EBF5FF"
{| cellspacing="0" width="100%" style="background:#EBF5FF"
{| cellspacing="0" width="100%" style="background:#CCDDEE"
{| cellspacing="0" width="100%" style="background:#EBF5FF"
半準決賽
所有時間都係德國時間(UTC+2)
{| cellspacing="0" width="100%" style="background:#CCDDEE"
{| cellspacing="0" width="100%" style="background:#CCDDEE"
{| cellspacing="0" width="100%" style="background:#EBF5FF"
{| cellspacing="0" width="100%" style="background:#CCDDEE"
{| cellspacing="0" width="100%" style="background:#CCDDEE"
{| cellspacing="0" width="100%" style="background:#EBF5FF"
準決賽
所有時間都係德國時間(UTC+2)
{| cellspacing="0" width="100%" style="background:#CCDDEE"
{| cellspacing="0" width="100%" style="background:#EBF5FF"
季軍戰
所有時間都係德國時間(UTC+2)
{| cellspacing="0" width="100%" style="background:#d0f0c0"
決賽
所有時間都係德國時間(UTC+2)
{| cellspacing="0" width="100%" style="background:#FFACB3"
{| cellspacing="0" width="100%" style="background:#FFACB3"
獎項
最佳陣容
神射手
5球
高路斯
3球
基斯普
洛迪古斯
朗拿度
亨利
施丹
普度斯基
費蘭度托利斯
韋拿
2球
卡希爾
阿祖安奴
雲祖柏
迪丹尼
路斯基
迪加度
坦奴利奧
謝拉特
韋拉
舒韋恩史迪加
馬特拉斯
東尼
巴禾
保沙基
文尼治
費爾
舒夫真高
世界盃官方網站
類:德國運動
類:FIFA世界盃 |
時區 | 時區係根據一片地區嘅標準時間做本地時間嘅分區。大部份嘅時區都係差一個鐘，通常係根據格林威治時間標準時區係根據地球呢個橢球形分做廿四瓣，每瓣佔經度15度。每個同隔籬嗰區差一個鐘。不過，因為政治同地理緣故，時區跟住政治邊界或國內時間，變到巖巖嵾嵾，時區界綫亦都可能會隨時有變。
理論時區
理論時區以被15整除嘅子午綫為中心，向東西兩邊延伸7.5度，即係每15°劃分一個時區，即係理論時區。理論時區嘅時間採用其中央經綫嘅地方時。所以每差一個時區，區時相差一個鐘，相差幾多個時區，就相差幾多個鐘頭。東邊嘅時區比西邊嘅時區時間嚟得好早。日期廢事搞亂晒，就提出咗日界綫嘅概念。
法定時區
但係，有啲時區嘅形狀係唔規則，呢個係為咗避開國界綫，而且比較大嘅國家以國家內部行政分界綫為時區界綫，呢個係實際時區，即係法定時區。
時區一覽
世界時間服務
國家授時中心網絡服務器時間發佈 |
菜 | 菜，或者叫蔬菜或者菜蔬， 係植物，亦係一類嘢食。由於係植物，所以通常都會有豐富嘅纖維同維他命，如果係豆類嘅話，重會有好多蛋白質。佢無科學嘅定義，係好主觀嘅。
除咗生果、殼、果仁、山草藥、香料之外，任何一種食得嘅草本植物，都可以叫做菜。菇之類都算係菜，雖則佢係生物學上係另一界，屬於苔蘚界。
菜有分葉菜，例如生菜；莖菜，例如蘆筍；根菜，例如蘿蔔；花菜，例如西蘭花；地下莖葉；瓜菜，如青瓜、南瓜、牛油果、青椒等；豆菜，例如青豆、荷蘭豆、豆角。
因為菜唔係植物學名詞，所以有啲菜同時又係生果。一般嚟講，菜多數都唔甜；不過都有啲例外，好似南瓜就係。
文化上
喺廣東話入邊，「菜」亦可解作女朋友，例如「你條菜」即係「你個女朋友」咁解。 |
巴士 | 巴士係一種交通工具，係可以載好多人嘅一種大型汽車。除咗司機之外，有時重會有賣車飛嘅人，叫售票員。巴士呢個字音譯自英文 ，即係 嘅簡寫。
巴士有分為公共巴士同私人出租巴士。前者乘客上車畀車錢就可以搭；私用出租車要預約、傾行程，點對點。 |
有軌電車 | 有軌電車係一種行軌道嘅交通工具，輕過火車。通常係市區裏面行，或者連住唔同嘅村落，市鎮。電車同火車唔同嘅地方係佢通常起響街上面，有時會預一啲綫畀佢專用。唔少電車綫都冇站台，有時行過街就係。用噉嘅設計，條街路就可以同時容得落電車、行人、同其他車一齊用。
有軌電車主要有兩種嘅供電方式，一種係車頂電纜通過接觸集電弓/集電桿供電，另一種係第三軌供電。早期嘅電車有試過用動物或者內燃機車做動力，但係今日已經好少見。
歷史
第一條用於客運嘅路面有軌車，係1807年喺英國啟用嘅公共馬車。1828年，美國馬里蘭州巴爾的摩修建咗第一條有軌馬車綫路，之後紐約同新奧爾良分別喺1832年同1834年開通咗類似嘅綫路。1873年，三藩市起咗條有軌車綫路，不過係用鋼纜拉住部車行，所以嚴格來講唔算係電車。同一時期，喺一啲城市道，出現咗用小型窄軌蒸汽機車牽引嘅市內有軌交通。
1879年，德國工程師西門子喺柏林工業展上面首先嘗試用電力帶動軌道車輛。之後俄國嘅聖彼得堡、加拿大嘅多倫多都試過開通有軌電車嘅商業運營。匈牙利嘅布達佩斯喺1887年建立咗第一個有軌電車系統。1888年，美國維珍尼亞州嘅列治文亦都開通咗有軌電車。
中國最早嘅有軌電車，係1899年由德國西門子公司喺北京修建嘅、連接馬家堡火車站同永定門嘅有軌電車。1904年，香港開通有軌電車，此後設有租界或成爲通商口岸嘅各個中國城市都相繼開通有軌電車。天津同上海嘅有軌電車先後喺1906年同1908年開通。之後，日本同俄國相繼喺大連、哈爾濱、長春、瀋陽等城市開通有軌電車綫路。北京嘅市內有軌電車喺1924年開通。1956－1958年，鞍山開通有軌電車。
有軌電車喺20世紀初風行一時。但自從1950年代起，私家車、巴士同其他路面交通逐漸普及，加上汽車生產商嘅推波助瀾，唔少有軌電車系統陸續停運、拆卸。有軌電車網絡喺北美、英國、西班牙等地幾乎完全消失，但係喺瑞士、德國、波蘭、奧地利、意大利、比利時、荷蘭、日本、千里達、泰國等國，有軌電車網絡重保養良好。
近年來，大眾開始知道私家車太多會引起空氣污染、汽油依賴、泊車難等種種問題。唔少政府因此改變原先過度依賴汽車嘅交通規劃。巴士由於同其他車共用路面，提唔到好高速度。而地鐵成本高，用喺市郊無實際。於是有軌電車嘅優點越來越明顯。從1970年代末起，部份無有軌電車嘅地方喺政府做過硏究之後，開始建造新嘅有軌電車線。好多重有有軌電車嘅城市亦增加線路，或者將原有系統現代化。
低地臺有軌電車喺1990年代出現。乘客上落低地臺有軌電車嘅時候唔使上落梯級，大大方便殘障人士搭車。
2001年，鞍山有軌電車停運。到此，中國重有舊時有軌電車嘅城市剩返大連同長春。2006年，天津濱海新區引入法國産嘅膠輪導向電車Translohr，用來運營天津開發區導軌電車一號線。部份媒體將伊種膠輪導向電車稱為有軌電車，但係膠輪導向電車嘅膠輪同軌道淨係起導向嘅作用，並無行駛同承重嘅功能，同真正意義上嘅有軌電車有本質嘅區別。2007年尾，大連駁通現有嘅兩條電車綫路。2009年，上海浦東新區亦都引入膠輪導軌電車。2012年3月，瀋陽有軌電車系統開工，8月投入運營，瀋陽消失咗近四十年嘅有軌電車，又返到市民嘅生活入邊。同一年，蘇州高新區開始興建蘇州高新區有軌電車，遞時會同蘇州現有嘅軌道交通接駁。另外，北京最近引入一種以第三軌供電，但保留咗集電桿嘅仿古式電車，從而喺形式上恢復咗部分「有軌電車」路綫作爲一種文化象徵來紀念。
2014年12月，廣州嘅海珠環島有軌電車試營運。
雙層有軌電車
目前全球只有三座城市嘅有軌電車系統重有雙層電車。依三座城市分別係香港、英國黑池同埃及亞歷山大港。其中香港電車更加係全球唯一全部採用雙層電車嘅系統。
有軌電車嘅優點
一公里有軌電車線所需嘅投資通常只係一公里地下鐵路嘅三分之一，因此對於中型城市或者人口唔密集嘅地區來講，有軌電車係實用而廉價嘅選擇；
唔使挖掘地底隧道，車站唔需要高價環控設備，乘客上落車唔使行好遠；
有軌電車一般同汽車共用路權，唔使起架空路軌，慳街道空間；
因為有軌道引導，所以駕駛操作容易過無軌電車；
有軌電車以電力推動，車輛唔會排放廢氣。
有軌電車嘅缺點
因為要設軌道同電網，建設成本高過無軌電車，對小型城市來講財政負擔幾重下；
受軌道同電網限制，行駛冇無軌電車咁靈活，
路軌佔用路面，其他路面交通通常要讓條行車線出來畀有軌電車；
速度同載客量都比唔上地鐵；
一部車發生意外可能會造成全線癱瘓。
無軌電車
香港電車
火車轆
交通工具 |
面積 | 面積係一塊表面大細嘅量度。而表面面積係物件暴露出來總面積。
單位
面積量度單位:
平方米 = 衍生國際單位
公畝 = 100 平方米
公頃 = 10,000 平方米
平方千米 = 1,000,000 平方米
平方百萬米 = 1012 平方米
面積單位 |
香港電台 | 香港電台係香港一間廣播機構，1928年成立，作為香港政府一個部門嘅形式運作。香港電台負責香港七個電台頻道同埋製作一啲響香港本地電視台播嘅電視節目。佢嘅節目以敎育、娛樂同公共事務為主。
隸屬
政府新聞處：1951年－1954年
文康廣播科：－1997年6月30日
文康廣播局：1997年7月1日－1998年4月
資訊科技及廣播局：1998年4月－2002年6月30日
工商及科技局：2002年7月1日－2007年6月30日
商務及經濟發展局：2007年7月1日－
地址
廣播大廈：香港九龍廣播道三十號
電視大廈：香港九龍廣播道一號A
教育電視中心：香港九龍廣播道七十九號
廣播處長
架構
廣播處長：李百全
副廣播處長：
陳敏娟
馮建業
助理廣播處長：
張健華
區麗雅
總監：
陳俊樂
周國豐
李慶華
黃金鳳
聲音廣播
港台電視
國際獎項及表彰
香港電台喺2019-20年憑住反送中抗議活動嘅深入同多角度嘅報導而喺國際影展上大放異彩，贏咗多個金銀銅獎。
2020 US International Film & Video Festival
2020 New York Festivals TV & Films Awards
2020 World Media Festivals
2020 人權新聞獎
人權新聞獎喺一個來自香港嘅非牟利組織，為咗表彰亞洲區內同人權議題相關嘅新聞報道。
1995-2019 嘅官方得獎名單 |
太平洋 | 太平洋係地球第一大洋，位於亞洲、大洋洲嘅東面；南美洲、北美洲嘅西面；南極洲、南大洋嘅北面；北冰洋嘅南面，面積超過1.65億平方公里，覆蓋住地球約莫46%嘅水面同約莫32%嘅總面積，大約係成個地球陸地總面積再多個非洲。
「太平洋」一字嚟自拉丁文，係葡萄牙探險家麥哲倫改嘅。
太平洋可以跟赤道分成北太平洋同南太平洋兩邊，亦可以跟對向子午線分成西太平洋同東太平洋兩邊。 |
南海潮 (歌) | 南海潮係一首海外粵僑唱嘅粵語歌。佢嘅曲調係嚟自珠三角同周圍海岸艇家嘅民歌，出名到畀人話係廣東嘅非官方省歌。
歌詞
漢字版
紅霞滿灑粵天東破曉，
蒸蒸日上序華章，
紅棉紫荊又添千百朶，
欣欣萬世象。
我見江潮依然推起那舢板，
卻是穿過玉宇瓊樓新靚景，
我叫海潮波濤不要這洶湧，
隔住一片萬里大洋歸心切。
粵拼
Hung4 haa4 mun5 saa2 jyut6 tin1 dong1 po3 hiu2,
Zing1 zing1 jat6 soeng5 zeoi6 waa4 zoeng1,
Hung4 min4 zi2 ging1 jau6 tim1 cin1 baak3 do3,
Jan1 jan1 maan6 sai3 zoeng6.
Ngo5 gin3 gong1 ciu4 ji1 jin4 teoi1 hei2 naa5 saan1 baan2,
Koek3 si6 cyun1 gwo3 juk6 jyu5 king4 lau4 san1 leng3 ging2,
Ngo5 giu3 hoi2 ciu4 bo1 tou4 bat1 jiu3 ze5 hung1 jung2,
Gaak3 zyu6 jat1 pin3 maan6 lei5 daai6 joeng4 gwai1 sam1 cit3.
粵語歌
廣東話民歌 |
法國 | 法國，又叫法蘭西係歐洲一國，正名叫。除咗歐洲部份之外，佢重有好多海外屬土。法國本土喺地中海同英倫海峽及北海之間，由萊茵河伸展到大西洋。法國人叫佢本土做L'Hexagone，皆因佢本土似六角形咁解。法國同比利時、盧森堡、德國、瑞士、摩納哥、安道爾同埋西班牙接壤嘅。因為法國有海外屬地，所以佢又同巴西同蘇里南、荷屬聖馬丁接壤。而北面嘅英國同法國雖然無接壤，但係喺英倫海峽之中，有一條英法海底隧道連接住英國同埋法國。
由於法國係第一次世界大戰同埋第二次世界大戰嘅戰勝國，因此佢係聯合國安全理事會五個常任理事國嘅成員。另外，法國又係歐洲聯盟同埋北大西洋公約組織嘅創始國兼會員國。亦都係神根公約嘅成員。
史
早喺一百八十萬年前舊石器時代，法國地域已經有人住。
法國人嘅祖先就係居住喺今日嘅意大利、比利時、法國、荷蘭、德國、萊茵河北部嘅高盧人。佢哋喺古羅馬時代，俾羅馬政府視為野蠻人。佢哋亦都有過反抗羅馬軍團入侵嘅光榮歷史，但最後都打唔過羅馬軍團。法國同埋其他歐洲北部嘅地方最後都成為羅馬帝國嘅領土。
而法國呢個國家出現嘅時期就係喺十世紀。當時嘅查理曼帝國開始分裂，東部領土形成德意志，中部領土形成勃艮第，而西部嘅領土就形成法蘭西。
喺十四世紀至十五世紀期間，法國同英格蘭因為法國國王嘅繼承權嘅紛爭而爆發咗一場持續成百幾年嘅戰爭，呢場戰爭就係所謂嘅英法百年戰爭。喺呢場戰爭嘅初期同埋中期，法國軍隊不斷失利。而英格蘭軍隊就愈戰愈勇，佔領咗大半個法國。就喺毫無希望之下，一位日後舉世皆知嘅英雄人物終於出現，佢就係聖女貞德。貞德係一個嚟自農村嘅女仔，佢聲稱自己喺十六歲嘅時候，喺村莊入面嘅一樖大樹下面見到三個天使：聖彌額彌、聖瑪嘉烈、聖凱瑟琳。三位天使帶咗一個神諭畀佢，入面話畀貞德知，佢將要率領法國軍民趕走英格蘭軍隊。就係呢個神諭呼召之下，佢決定到當時查理王儲居住嘅地方—希農城去見查理王儲。因為只有咁樣，佢先可以得到兵權，去帶領軍隊反抗英格蘭人。最後佢成功見到查理王儲，而呢次會面嘅結果係，查理王儲畀咗一支軍隊佢，要佢帶領軍隊趕到當時畀英格蘭軍隊圍困嘅城市—奧爾良，打一場幫奧爾良城軍民解圍嘅仗。但由於佢當時只係一個農村女子，冇錢冇武器。所以，佢嘅馬匹、長劍、軍旗、盔甲、頭盔、侍從都係人哋出錢幫佢買。
貞德喺呢場戰爭入面亦不負所託。英格蘭軍隊本身擁有極大優勢，奧爾良呢個城市畀佢哋佔領只不過係時間問題。但係當貞德同埋佢嘅部隊只係用咗九日時間，就將英格蘭人趕走。成功解除英格蘭人對奧爾良城嘅封鎖。跟住，愈來愈多本身反對貞德嘅法國將領，都轉而支持貞德，貞德支軍隊嘅人數愈來愈多。佢嘅部隊成功創出一次又一次嘅輝煌戰績。但喺一四三零年五月二十三號嘅一場小戰鬥入面。貞德畀勃艮第人俘虜。勃艮第人將貞德交畀英格蘭人。英格蘭人對貞德進行一次又次一次唔公平嘅審判之後，最後對貞德作出十二條指控。一四三一年五月三十號，英格蘭人判處貞德火刑，呢場火刑喺盧昂進行。貞德就咁離世，離世嘅時候只有十九歲。但亦因為佢嘅死，激起法國人嘅鬥志。喺佢離世之後二十二年，法國人成功將英格蘭人趕出法國。百年戰爭因為法國贏咗而結束。
十五世紀末，法國逐漸變成一個以中央集權制、君主專權制為主嘅國家。而十五世紀至十八世紀入面，最著名嘅法國國王就係路易十四。呢種情況一直發展到法國大革命期間嘅一七九二年，法蘭西第一共和國建立先至完。
法蘭西第一共和國只係運作咗幾年，拿破崙喺一七九九年靠霧月政變得到法國控制權，後來做埋皇帝。之後法國一路擴張，差唔多吞晒成個歐洲大陸，而歐洲多國亦結盟同法國打過，直到一八一四年歐洲多國打贏法國，拿破崙被放逐，喺法國大革命冇咗江山嘅波旁王朝復辟為止。一八一五年拿破崙捲土重來，但好快又打輸咗，並再一次被放逐，波旁王朝再一次復辟。
一八三零年，波旁王朝再次被推翻，之後嘅七月王朝亦只係維持咗十八年，就俾法蘭西第二共和國取代。一八五二年，拿破崙個姪拿破崙三世建立法蘭西第二帝國，一八七零年法國喺普法戰爭打輸畀普魯士，法國第三次成為共和國。
踏入二十世紀，法國參與過兩次世界大戰，其中喺第二次世界大戰期間法國打輸畀軸心國，並分裂成德國佔領區同埋同軸心國合作嘅維希法國，直至軸心國打輸場仗。一九四九年，法國第四共和國成立，一九五八年再變成今日嘅法蘭西第五共和國。
政區
法國有25個大區，本土有20個，海外有5個。行政區可以細分做101個部，部又可以再細分做341個細區。
本土大區：
奧文尼-隆河-阿爾卑斯
勃艮第
布列塔尼
中央
科西嘉
法朗什孔泰
大東部
大巴黎
新亞奎丹
北加萊海峽
諾曼第
奧斯坦尼
羅亞河畔
皮卡第
普羅旺斯阿爾卑斯蔚藍海岸
海外大區：
法屬圭亞那
瓜德羅普
馬提尼克
馬約特
留尼旺
攷
France | Union Européenne，歐洲聯盟
フランス基礎データ ｜ 外務省 |
國際音標 | 又叫，通常用英文縮寫 ，係語言學一套方便標示全世界每種語音嘅標音符號。佢嘅特色係一隻符號祇代表一隻語音或音素，同時用附加符號來表示唔同環境嘅音變。噉語言學家就可以用爾套系統來比較唔同語言嘅發音。佢係全球語言學家嘅共同標準。
基本諗頭
喺現實世界，人往往會攞文字寫低自己講嘅嘢，但人平時生活用嘅文字同自然語言一樣，或多或少噉有啲混沌，例如
聲呢隻漢字喺廿一世紀初嘅廣東話可以有兩隻音－／；
而英格蘭話都係一樣，例如cake同century雖然頭嗰隻字母都係c，但佢哋頭嗰個音查實幾唔同；
因為噉，語音學工作者就製定咗 IPA 爾套標準。IPA 最大特徵係極之精確，IPA 有一拃文字符號可以用嚟寫低講嘢嘅聲，而且隻隻符號都淨係會對應一隻音，同時每隻音亦淨係對應一隻符號，仲會用「[]」嚟括住記嘅音。當研究語音學嘅人睇到一串IPA符號嗰陣，唔會有「吖，呢個符號有兩個可能嘅音喎，到底寫嘢嗰個人想表達嘅係呢個音定嗰個音？」嘅問題。
廣東話例子：
原句：；
唔標調嘅 IPA：
上例用中括弧，表示用咗嚴式標音，即係標語音而唔係音素，所以係標[tsʰ]而唔係一般字典見到嘅ts。
粵語寬式國際音標
參攷文獻
中文版本的國際音標表
語言學 |
黃禍 | 黃禍係19至20世紀上半葉時歐美白人社會對以中國為首亞洲民族主義國家，嘅偏見用語。尤其著名嘅係德國皇帝威廉二世畫嘅一幅名為《世界上嘅民族，保護你哋最寶貴嘅財產》嘅漫畫，喺嗰幅漫畫中一個跨住烏雲嘅佛飛向前方，而歐洲民族嘅代表就不安噉注視住佢。爾幅畫亦體現咗20世紀初歐洲國家承認東亞有威脅歐美喺世界上嘅霸權嘅潛力。
因素
中國仇外情緒
當時晚清未能現代化國際化，所以做出好多野蠻行為，西方人已經有深刻印象。一個由中國政府以隻眼開，隻眼閉方式縱容所謂義和拳仇外武術組織，早已惡名昭彰。拳民對在中國境內外國人造出野蠻同血腥行為。義和團打家劫舍，殺害洋人，火燒教堂，令人恐懼。
文化恐懼
當初，東西文化甚至宗教、經濟，社會，政治方面差距。東方人對西方世界存有誤解，重要排除基督教文明，同時可能出現東方文化入侵西方情況，重有種族一體化造成恐懼，結果東西方種族主義開始變成敵視。一夫多妻制下中國社會會被西方種族主義者認為，數量上威脅一夫一妻制西方國家，加上當時期中國民族主義恐懼西化，並存有西方侵略者想法，中國敵意會被視為有「報複」可能性，由達爾文主義物種進化爭奪世界角度，奧地利格式塔学派祖師克里斯蒂安·冯·厄棱费尔，指出種族鬥爭中黃種人獲勝會造成西方種族清洗。战间期，“猶太人”，共產主義成為對右翼歐洲世界中，唯一政治同文化威脅。
東方性暴力
當時西方對黃禍恐懼實質係因為亞洲男女性貪婪。東方文化強調生活肉慾同感性方面。因此，東方性文化完全威脅到基督教，令西方道德毀滅，通過對感官最終變成性奴。蒂姆湯普森教授話，有關對亞洲性恐懼一個“完美例子”係加拿大Tantric Legion的短篇小說“The Fall：With a Whimper”，其中涉及圖像色情恐怖故事。
回應
日本人民族主義：岡倉天心，"White Disaster"批評西方國家反而用軍事同基督教傳教活動侵蝕其他國家文化。1913年10月，桑原隲蔵發表『新日本』。論文反駁黃禍論。
相關
反華
反日
反韓
香港獨立
台灣獨立
中國威脅論
遊客不文明行為記錄
種族歧視 |
林尚義 | 林尚義，花名阿叔、重炮手、倉魚，係香港足球員、講波佬，幾受香港老中青球迷嘅愛戴。
阿叔屋企係小康之家，佢係么仔，有一個阿哥八個家姐。16歲加入咗香港甲組足球聯賽嘅足球隊，1948年開始效力傑志，1958年代表中華民國攞咗亞運足球金牌，1960年喺羅馬參加1960年夏季奧林匹克運動會，1972年效力流浪時攞咗聯賽同銀牌雙料冠軍。1982年攞埋國際足球協會世界教練文憑。
林尚義喺香港中文大學經濟系畢業之後，警察足球隊曾邀請佢加盟，但佢拒絕咗，重去咗教書。佢曾經喺文理書院 (香港)教體育、社會同國文。
掛靴之後，林尚義先後喺香港商業電台、亞洲電視同埋無綫電視做講波佬超過成廿年，堪稱香港足球評述界嘅宗師，佢嘅權威式球評風格實在係深入民心。
阿叔曾經喺1995年至2001年期間客串多部電影，好似《黑玫瑰義結金蘭》、《賭聖3之無名小子》……等，其中以《古惑仔》電影系列中飾演風趣神父一角最深入民心。亦因為佢獨特嘅講嘢方式，有好多廣告商都搵佢做廣告嘅旁白，好似早排嘅可口可樂廣告：「10號仔一直帶個波衝入禁區……腳趾尾拉篩，入咗啦！入咗啦！」令到好多熱愛足球嘅人聽到都覺得好開心，好有感染力。
2005年初佢老婆劉蕙芳因為肝硬化引致內出血死咗，終年卌幾。佢大受打擊，試過想喺2005年8月中同無綫電視合約屆滿之後退休，畀無綫電視挽留，到2006年FIFA世界盃後先至宣佈退出電視同電影圈。
2009年4月23號林尚義響律敦治醫院病死，享年74歲。
香港講波佬
香港足球員
香港教育家
東方球員
傑志球員
五一七球員
九巴球員
元朗球員
香港流浪球員
香港中文大學舊生
尚義 |
法文 | 法文，又叫法蘭西文。識講法文嘅人數係全世界第十多嘅，排喺羅曼語族嘅西班牙話同葡文後面。母語使用者有成七千六百萬人，第二語言使用者有一億九千萬人。
法文係廿九個國家同好多地區嘅法定語言。法文喺法國、比利時、瑞士、摩納哥同埋加拿大等國通行。其中法式法文同魁北克法文上有唔少分別，譬如發音差得遠，所以有啲難溝通。
法文係好多國際機構嘅官方語言，譬如歐盟、國際奧林匹克委員會、世界貿易組織、北大西洋公約組織、國際足協、聯合國、萬國郵政聯盟、國際刑警等等。法語嘅地位喺十八、十九世紀達到巔峰，係外交場合嘅共通語，之後就俾英文取代。雖然係咁，法文仲係有佢獨特嘅地位。
法國係出版業大國，每年出版圖書大概兩、三萬本。家陣，全世界法文教師大概有二十五萬，大約有八千幾萬人學緊法文。
史
雖然好多法國人認為自己係高盧人嘅後裔，但係就而家嘅法文嚟講，凱爾特話嘅特徵可以話係鳳毛麟角。多數字都係嚟自拉丁文或者日耳曼語言。
公元四世紀，羅馬帝國統治今日法國一帶，拉丁話開始喺法國流行。到公元五世紀，拉丁話已成爲當地通行話，取代當地原先嘅凱爾特文。喺高盧境內，羅馬移民日多，高盧人同佢哋用嘅通用拉丁話，融合成為大眾拉丁文。與此同時，上層文人用嘅書面拉丁文，亦漸見衰退。公元五世紀，民族大遷徙，外族入高盧，講日耳曼文嘅法蘭克人，同原先高盧境內講拉丁話嘅居民，兩語融合。法文開始冇咗非重音音節。六七世紀，大眾話變成種混合性語言。公元八世紀，查理曼帝國開始規範法文。到公元九世紀，拉丁話同日耳曼話，最終融合成羅曼文。由一五三九年開始，法文成為法國唯一嘅官方語言。
一零六六年，征服者威廉將法文帶去英格蘭，影響英文，所以英文字當中有好多都係源自法文。另一方面，十八世紀由於歐洲各國貴族欣賞法國嘅生活方式，法文亦成為宮廷嘅語言。直到二十世紀二十年代，法文都係歐洲外交場合嘅共同語言。
二次大戰後，英文對法文的影響都唔少，例如原先啲法國人講 la fin de semaine，而家佢哋講 le week-end，同埋家陣啲法國人習慣講 le football、le drugstore 等等。但同時，加拿大英文亦有受法文影響。
文法
法文嘅名詞有分陰陽，例如la table係陰性嘅，le train同埋l'ordinateur係陽性嘅。法文重有動詞變位。
高低音
法文唔係聲調語言，高低音唔係要嚟分別意思，係要嚟分別語氣，有冇強調，係根據情況而轉變。法式法文，比利時法文同魁北克法文嘅高低音規矩係一模一樣。讀單字嘅時候，高低音唔重要，可以轉變，例如「papa」讀「霸巴」、「巴霸」或者「霸霸」都冇錯，都識聽，因為意思冇轉變。問嘢同嗌人嘅時候，最後嗰個音節一定要提高：Est-ce que↗ vous pourriez↗ m'aider↗ s'il vous plaît↗? ／ Bernard↗ ／ William↗ ／ Gabriel↗。喺成個句子入邊，所有單字嘅最後嗰個音節一定要提高，除咗啲短字同埋最後嗰個單字: Je parle↗ beaucoup↗ à mes camarades↗ à l'école↘. 如果冇問號，句尾唔可以太高音，通常讀高降音或者低音。同一個句子都有轉變高低音，強調嗰個字嘅時候，第一個音節一定要提高，強調「beaucoup」呢個字: Je parle↗ beau↗coup à mes camarades↗ à l'école↘. 打招呼嘅高低音可以轉變：bon↘jour↗，bon↗jour，sa↘lut↗，sa↗lut。
簡單嘅法文說話
您好 ／ Bonjour ／
您好嗎？／ Comment ça va ? ／ [kɔmɔ̃ sa va] ／ [kɔmã sa vɔ]
係／ Oui ／ [wi]
唔係／ Non ／ [nõ] ／ [nõʊ̯̃]
多謝/唔該 ／ Merci ／
我唔知。／ Je (ne) sais pas. ／ [ʒø (nø) sɛ pa] ／
我唔明。／ Je (ne) comprends pas. ／ ／
您識唔識講法文呀?／ Parlez-vous français ? ／ [paʁle vu fʁɔ̃sɛ] ／ [paʁle vu fʁãsɛ]
生日快樂 ／ Bon anniversaire ／ [bɔn‿anivɛʁsɛʁ] ／ [bɔn‿anivɛʁsaɛ̯ʁ]
生日快樂 ／ Bonne fête／
《La Belle et la Bête》－著名法國童話《美女與野獸》嘅法文名
粵語嘅法文借詞
法國曾經係世界超級大國，至今亦都仲係世界強國，所以法文喺世界上嘅影響力好大，係世界上其中一種重要語言。喺近代，廣州灣做過法國嘅屬領，而廣州亦有面積幾大下嘅廣州法租界，喺舊時嶺南地區係法國嘅勢力範圍，法國人曾經喺兩廣活躍過，所以粵語亦吸收咗啲法文詞。法文係粵語第三大外來詞源頭。下面係一啲舉例：
芭蕾舞詞彙，有好多嚟自法文嘅字詞 |
西班牙文 | 西班牙文係羅曼語族響伊比利亞半島上面嘅一隻語言。發源自西班牙中部卡斯提亞。16世紀開始，隨住美洲殖民運動，西班牙人將西班牙文帶到西半球同其他地方。西班牙文係聯合國六種工作語言之一，亦都係20個國家同好多國際組織嘅官方語言。因為佢分佈廣泛，所以西班牙文相關嘅文化，響現代都一直擴張。西班牙文嘅母語人口係四億八千萬；而非母語人口就大概係九千萬人，喺羅曼語族入面最多人用嘅。總使用人口大概排世界第三。
「西班牙文」可以話係擴大咗卡斯提亞文代表咗成個西班牙嘅政治稱謂。唔少西班牙人同美洲人重係會以卡斯提亞文來稱呼呢隻語言。1978制定嘅西班牙憲法明確表明除卡斯提亞文外，重有其他嘅西班牙語言，而冇「單一絕對嘅西班牙語言」。
西班牙文好似例如芬蘭文或者聖經希伯來文咁，講嘢嗰陣唔需要加「我」、「你」、「我哋」、「你哋」同埋「佢哋」等等嘅主詞嘅。俾如話西班牙文嘅「我食蘋果」係「Como una manzana 」。如果將呢個句子直譯做廣東話就係「食一個蘋果」。因爲喺西班牙文，你係可以根據詞形嚟到斷定嗰個句子講嘅係「我做咩」定係「你做咩」，所以你喺講嘢嗰陣你揀加定唔加主句喺句子裏面。
簡單嘅西班牙文
多見嘅國名
數字
西班牙嘅方言
最早嘅西班牙文以卡斯蒂尼亞文為標準，但係由於啲移民出到世界各地同本地人種相處混雜得耐，產生各種南腔北調嘅方言變種。
西班牙本國
安達盧西亞方言，主要區域係南部嘅安達盧西亞、休達、梅利利亞、直布羅陀(英)、南埃斯特雷馬杜拉。
加那利方言，主要區域係加那利群島同埋美國路易斯安那，同加勒比方言相似。
Churro Spanish
埃斯特雷馬杜拉話，主要區域係埃斯特雷馬杜拉同埋薩拉曼卡。
穆爾西亞方言，主要區域係穆爾西亞、巴倫西亞南部、卡斯蒂利亞─拉曼恰南端。
北部方言，主要區域係西班牙北部。
標準西班牙文，即卡斯蒂利亞方言，主要區域係馬德里一帶。
南美洲
亞馬遜方言
安地斯方言
安提奧基亞方言
委內瑞拉方言
智利方言
奇洛埃方言
巴拉圭方言
秘魯海岸方言
拉普拉塔方言
厄瓜多爾方言
中美洲
巴拿馬方言
墨西哥方言
北墨西哥方言
南墨西哥方言
尤卡坦方言
加勒比方言
古巴方言
多明尼加方言
蘇利亞方言
波多黎各方言
薩爾瓦多西班牙文
北美洲
美國西班牙文
新墨西哥方言
亞洲
菲律賓西班牙文
猶太
拉迪諾文，主要係瑟法底猶太人使用，同希伯來文混合而成。
連出去
《完備大字典》(Tododiccionarios.com)
《口語字典》
《網浪英-西-英字典》
《網浪法-意-英字典》
《网上英语西班牙语汉语字典》
Spanish to English 网上西-英 翻譯 |
聯合國 | 聯合國係一個國際組織，負責世界各國響國際法、世界安全、經濟發展、同社會平等有關事宜。佢響1945年成立，嗰時有51國簽咗聯合國憲章，亦都取代咗1919年成立嘅國際聯盟。
響2011年，有成193獨立國參加咗聯合國，差唔多包晒世界所有獨立國。
成立時個名係聯合國組織，一般就咁叫聯合國。
聯合國官方網站
聯合國中文版主頁 |
化學家 | 即係研究化學嘅人。一個化學家同其他人做嘢唔同嘅地方就係佢哋通常都會好小心咁檢查身邊每一樣嘢嘅變化。佢哋嘅工作，多數都係研究點樣可以大量生產各種昂貴嘅藥用或者工業用化學品，務求造福大眾或者謀利維生。
每個化學家會有唔同嘅專科，但係佢哋有一啲共同嘅做嘢方法。首先，佢哋睇一種嘢通常都會研究佢係酸定鹼，並且細微到用原子嘅角度去諗嗰舊嘢。其次，佢哋好小心咁測量啲嘢撈埋嘅時候唔同物質嘅比例、化學作用進行緊嘅時候反應嘅速度同𠹺唔同嘢之間化學特性嘅分別。重有，佢哋會用自己有限嘅知識去嘗試了解啲自己唔熟嘅嘢，從而令自己學識更多。
材料科學家係冶金學家嘅一類，但係佢哋讀書嗰陣通常主修化學。
大部份化學家都係讀到大學畢業就出去搵工做，但係都有啲公司要啲人讀到博士先會請。好多有關化學嘅工作或者大學化學嘅課程對數學、物理同𠹺化學同樣重視，因為化學又叫中心科學，學得化學唔多唔少都要喺科學嘅其他領域入面略通一二。
讀到碩士，化學科學生就要專攻一個分支。大部分人都會揀生物化學，有機化學或者無機化學。當然，化學入面其他分支都會有人讀。
讀完書之後，化學畢業生，而家做咗化學家，就會出來搵工。佢哋多數會加入化學工業或者做藥劑師。喺好多國家大學其實有一科藥劑學專科，不過都會有人讀完化學跳槽做藥劑師。又有啲化學家會選擇打政府工，做政府化驗所技術員。 |
離子 | 離子係帶電荷嘅原子。佢嘅電子同質子數唔同，有分正離子同負離子。正離子質子多過電子，帶正電。負離子質子少過電子，帶負電。離子同電離有關，所以叫離子。
正離子係質子多過電子嘅原子，多數由金屬原子做成。負離子係電子多過質子嘅分子。
一般嚟講，喺元素周期表，一二三族嘅元素會出正離子1+、2+、3+；而五六七族嘅元素，會出負離子3-、2-、1-。
金屬同非金屬組合求更穩定就會有離子鏈.由金屬分享離子到非金屬
陰離子
陰離子又叫負離子。指嘅係中性嘅原子或者分子得到一粒或者幾粒電子，而產生嘅帶負電荷嘅微觀帶電粒子。
陽離子
陽離子又叫正離子。指嘅係中性嘅原子或者分子冇咗一粒或者幾粒電子，而產生嘅帶正電荷嘅微觀帶電粒子。
離子表 |
氯 | 氯係元素一種，符號Cl，原子序號17，原子重量35.4532。佢嘅密度係0.003214，溶點172.31，沸點239.11，熱容量有0.479，電負度有3.16。呢隻元素顏色稍青，有毒。喺室溫嗰陣係氣體，所以叫「氯氣」。
氯嘅化學反應好強。電負性亦好高，容易喺其他原子度拉電子去自己度，令化學物質極化。
用途
基於佢係一種比較平嘅消毒劑，一般嘅自來水同游泳池都會用佢來做消毒。但由於佢嘅水溶性比較差、毒性比較大、會放出特殊嘅氣味，而且容易產生有致癌風險嘅三鹵甲烷等有機氯化合物，所以，家陣英國唔再用氯氣嚟消毒泳池，改為用二氧化氯、氯胺或臭氧等等嚟代替氯氣作為水嘅消毒劑。
香港嘅食水處理亦都會用液體氯氣去殺死啲微生物。所以係飲用水喉水前要先煲咗佢，因為氯氣嘅沸點係大概-35度，所以煲咗佢就可以將啲氯氣蒸發左。 |
生物學 | 廣東話日常有陣時會嗌做 ，係一門研究生命同生命對環境嘅影響嘅自然科學。生物學家會研究生物－有生命嘅嘢－嘅各種特性，嘗試創造出能夠充分噉解釋生命相關現象嘅理論，包括咗：
解剖學研究生物嘅物理結構；
生物化學研究組成生物嘅化學成份；
生理學研究生物喺正常運作下係點嘅樣嘅；
發育生物學研究動物同植物嘅生長；
進化論研究生物物種嘅基因庫會點樣隨世代而變化；
... 等等。
生物學係一門大嘅領域，可以按唔同準則分做多個子領域：例如按照所用嘅研究方法，分做嘗試用數學模型模擬生命過程嘅理論生物學同做實驗驗證理論嘅實驗生物學；另一方面，生物學分起子領域上嚟又可以按研究嘅生命系統嘅類型嚟分，分做植物學、昆蟲學同鳥類學等嘅領域。不過雖然生物學嘅子領域咁多樣化，但呢啲領域都建基於某啲共同嘅概念，令到佢哋一齊組成一個相干嘅領域－無論屬邊個子領域，生物學家基本上冚唪唥都會認同以下呢啲諗法：細胞係生命嘅基本組成單位；基因係遺傳嘅基本單位，而進化係生物物種誕生同滅亡嘅主要機制；有生命嘅系統係開放系統，曉將能量轉化同令自己內部嘅熵下降，等自己身體內部能夠維持到個穩態... 等等。
除咗作為一個獨立嘅領域，生物學仲對社會科學嚟講有用：生物學上嘅理論同概念可以用於描述各種生物，而人類都係生物嘅一種；所以生物學理論同概念原則上可以至少局部解釋人類嘅行為，好多都會俾研究人類嘅社會科學借嚟幫手解釋社科所研究嘅現象；例如心理學，就時不時會借生物學上對腦嘅理解，分析人嘅腦活動同佢哋嘅行為之間有乜嘢啦掕；而社會學又有留意到，人嘅某啲群體行為同第啲動物嘅有相似之處，所以可能會借用動物學嘅知識嚟解釋呢啲現象。
定位
基本哲學
生物學哲學係科學哲學嘅一門，指哲學家同生物學家對於「生物學應該點搞」嘅睇法。喺呢方面，生物學同其他科學領域一樣，會跟足科學方法嚟去研究生命。生物學界會：
根據手上已知係真嘅事實，諗一啲理論出嚟，呢啲理論好多時係用數學模型嘅方式嚟表達嘅；
跟手就靠邏輯性嘅思考，去諗吓呢柞理論會做點樣嘅預測；
然後就做實驗同觀察嚟攞數據，驗證吓個理論嘅預測係咪真確；
如果數據顯示，個理論係做唔到準確嘅預測嘅話，就要一係根據攞到嘅數據睇吓個理論要點改先可以令佢做到準確啲嘅預測，一係就要諗新理論取代舊理論。
上述嘅過程會係噉不斷重複，直至手上嘅理論做得到完全準確嘅預測為止－於是乎生物學就有持續嘅發展，做到愈嚟愈準確嘅預測。到咗現代，生物學經已有完整嘅理論體系，有多個理論解釋生命嘅本質，而呢啲理論每個都閒閒地俾生物學家驗證過上百次－好經得起考驗，所以學界一般認為，呢啲理論係有返咁上下正確嘅模型－能夠充分噉描述現實。而且生物學仲會不斷噉去搵新嘅現象研究，睇吓呢啲理論能唔能夠解釋新現象，又或者使唔使諗新嘅理論。
定義生命
生命係一種特性，而生物就係有生命嘅嘢。生物學做嘅係用科學方法研究生命同生物，所以要搞生物學，第一樣要做嘅就係答以下嘅問題：
喺廿一世紀生物學界入面，仲未有定義能夠完美冇灰色地帶噉將生物同非生物區分開。不過一般嚟講，傳統生物學都認為生命係一種特質，會令到有生命嘅嘢喺特定嘅環境之下曉嘗試維持自己嘅存在，甚至乎自我複製，並且嘗試將自己身上嘅基因散播開去，包含咗以下七種特徵：
組織：身體由至少一個細胞組成－細胞係生命嘅基本單位。
穩態：一隻生物曉調制佢內部嘅環境，令自身內部維持一個穩定嘅狀態；生物實會有某啲方法感知自己周圍同內部嘅環境，而當隻生物探測到佢內部嘅環境有所改變，佢內部嘅系統會用負回輸嘅方法嚟抗衡嗰種改變。舉個例子說明，當一個人覺得熱嗰陣，佢身體會流汗，而汗喺由皮膚表面蒸發走嗰時會帶走熱，令到個人身體涼返，而除咗呢個散熱系統之外，人體仲有多個系統維持自身內部嘅水份同血糖等變數嘅穩定。
反應：一隻正常健康嘅生物曉對外界嘅刺激俾反應，而呢啲反應通常牽涉到某啲嘅郁動，例如係就連植物都會擰轉自己啲葉嚟對準太陽，等自己可以吸收到最多嘅太陽光；而動物對外界嘅反應就更加快同明顯，就算用肉眼都觀察得到。
新陳代謝：有生命嘅嘢都實要用某啲方式吸收能量，並且用呢啲能量嚟做維持穩態同俾反應等各種嘅生命活動。佢哋曉將化學物質同能量轉化做自己啲細胞嘅部份，並且將細胞分解，好似係大部份植物都會做光合作用，利用太陽光嘅能量合成一啲養分；而人類同各種動物食咗嘢之後個身體會將啲嘢食消化，並且用由嘢食嗰度攞到嘅養份嚟整新細胞，幫助做生長等嘅工作。
生長：生物喺新陳代謝入面嘅合成率會大過分解率，所以整體嚟講，一個生物個體會隨住時間而變得愈嚟愈大隻。生長嘅過程會令到隻生物各個部份都變大，而唔淨止係物質嘅累積。
繁殖：一個生物物種嘅正常健康個體會用穩態、對外界嘅反應同新陳代謝維生，做生長嚟提升自己生存同繁殖嘅能力，最後用某啲方法製造新嘅個體，將自己身上嘅基因傳俾下一代。繁殖可以係通過無性或者有性嘅過程嚟進行嘅；人類等嘅哺乳類動物行有性繁殖，靠公同乸嘅交配產生下一代。
適應：喺繁衍後代嘅過程當中，一個生物物種嘅基因庫會一代一代噉慢慢變化，令個物種變到更加擅長喺自己住嘅環境當中生存繁衍。呢種能力係進化過程不可或缺嘅一個部份，並且係由嗰個生物物種嘅遺傳特徵同埋環境外界因素話事嘅。
現代理論基礎
細胞學說
細胞學說係現代生物學基礎之一。呢個理論宣稱：
細胞係生命嘅基本單位；細胞具有細胞核同細胞質等結構並且由細胞膜保護住。
生物冚唪唥都由一粒或者多粒細胞組成嘅。以及
所有現存嘅細胞都係由之前存在嘅細胞做細胞分裂所產生出嚟嘅。
一粒細胞本身具有生命應有嘅特徵，同時又有好多生物係由大量細胞組成：細胞曉做新陳代謝，由嘢食嗰度產生自己生存落去所需嘅能量同對外界刺激作出適當嘅反應，維持自身存在；而且細胞內部帶有遺傳資訊；喺細胞分裂發生嗰陣，粒細胞自我複製，同時將佢啲遺傳資訊傳達去下一代嘅細胞嗰度，所以啲下一代會似生佢哋出嚟嘅細胞。喺一隻多細胞生物－例如係人同貓噉－裏面，隻生物身體嘅每一粒細胞最終都係由一粒受精卵嘅細胞嗰度嚟嘅，令到成隻多細胞生物全身上下嘅細胞喺遺傳上都一致。
因為細胞對生命過程嘅重要性，細胞係好多病變過程嘅基本單位，例如係癌病噉，癌病嘅主要一個問題在於啲癌細胞唔受控係噉自我複製，搞到身體好多器官唔能夠正常噉運作，而呢啲器官好多時做嘅係一啲維持生命必需嘅功能，所以呢啲器官失去功能可以引致死亡。
能量
一隻生物要生存落去，就實要係噉由外界嗰度攞能量：熱力學第二定律指出熵嘅數值喺一個封閉系統當中只能夠升或者維持不變，呢條定律表示，當一個系統－無論個系統有冇生命都好－身處於一個環境入面，佢嘅溫度傾向會慢慢變成同周圍環境一樣；一隻生物隨住時間過去，佢內部嘅能量會流失，所以一隻生物要用某啲方法由周圍環境攞能量；現時已知嘅生命體全部都會以某啲方法搵嘢食，並且喺體內用呢啲嘢食做化學反應提取能量，途中會將呢啲嘢食變做第啲物質，而組成啲嘢食嘅份子會提供可以轉化嘅能量之餘，又有可能經啲化學反應轉化做一啲隻生物需要嘅物質。
生態系統查實就係能量嘅循環：一個生態系統入面通常都會有一啲自營生物負責由外界嗰度引入能量，而隨住個生態系統演進，能量會有流失，但一個能夠維持自身存在嘅生態系統嘅自營生物會有能力由外界補充能量；以地球上大多數嘅生態系統為例，地球生態系統嘅能源多數都係太陽，好似係植物同埋其他光養生物曉吸收太陽光，做光合作用將物料變成有機份子，呢啲有機份子可以用嚟做化學反應，產生一隻生物所需嘅能量，而一隻動物就一係食植物，一係食第啲動物；喺成個過程當中，有好多能量都會喺啲生物做新陳代謝同呼吸作用嗰陣以廢料同散熱等嘅方式流失去太空，但呢啲流失可以由太陽光嗰度補充返－形成一個由太陽攞能量、維持自身存在嘅系統。
繁殖同遺傳
生物曉繁殖，而基因係所有已知生物將自己嘅特徵傳俾下一代嘅基本媒介：每隻生物嘅細胞裏面都有一啲 DNA 份子喺度，呢啲 DNA 份子成雙螺旋噉嘅結構，一條 DNA 裏面有能力決定隻生物嘅特徵嘅某個特定區域就為止一個基因，例如想像人嘅 DNA，如果 DNA 當中嘅某一段決定人嘅頭髮顏色－嗰段有 同 兩個唔同嘅可能款；身上有 嘅人會係金頭髮，而身上有 嘅人會係黑頭髮－噉呢段 DNA 就算係決定頭髮顏色嘅基因。
基因決定咗一隻生物嘅遺傳資訊：一隻生物內部會靠 DNA 嘅基因產生相應嘅 RNA 基因，而由呢啲 RNA 基因嗰度就會產生出蛋白質，跟手呢啲蛋白質就會俾隻生物攞嚟組成身體嘅各種構造，例如動物嘅肌肉以至神經細胞都係要有蛋白質先組成得到；所以一隻生物身上嘅 DNA 會影響佢嘅各種特徵，由肌肉嘅大細以至個腦嘅神經細胞嘅數量等。好多時，就算係極之唔同嘅生物物種身上都會有相同嘅基因，顯示咗唔同嘅生物好多時都需要相同嘅身體功能，舉個例子說明，如果將喺人類當中負責產生胰島素嘅基因植入去第啲生物嗰度嗰時，個基因都仲係會扮演生產胰島素嘅功能。
基因組
無論一隻生物有細胞核定冇細胞核，佢嘅 DNA 都會聚埋一齊形成染色體嘅結構，一隻生物體內所有細胞嘅染色體嘅總和就係佢個基因組：
喺真核生物當中，基因組嘅 DNA 主要係位於啲細胞嘅細胞核裏面嘅，又有少部份會喺粒線體入面；
喺原核生物裏面，DNA 會位於形狀岩岩巉巉嘅擬核內部。
舉個例子說明，人類嘅基因組有 23 對染色體，而人類身體差唔多每粒細胞嘅細胞核都有呢 23 對染色體喺度。每條染色體都係一條雙螺旋噉形嘅 DNA 份子，而啲 DNA 份子上面有乜嘢基因就因人而異，令到人類個體彼此之間喺身體製造某啲蛋白質嘅能力上有差異，造成身體同心理上嘅個體差異。
性
稍為複雜少少嘅生物，包括所有已知嘅脊椎動物，絕大多數行有性繁殖，即係用公同乸兩個性別做繁殖：喺呢啲生物當中，公嘅會提供精子，而乸嘅就會提供卵子，精子有阿爸嘅部份 DNA，而卵子有阿媽嘅部份 DNA；喺受精嘅過程入面，精子同卵子會結合，於是就產生出一個喺遺傳上有少少似阿爸、又有少少似阿媽嘅新個體。
對於有性繁殖嘅起源，廿一世紀初嘅生物學界仲有唔少爭議。其中一個見解係，有性繁殖會賦予物種比較大嘅遺傳多樣性－研究表示，靠無性繁殖所生嘅後代同母體係一個板嘅，所以如果一個物種係靠無性繁殖嚟生新個體嘅話，個物種嘅遺傳多樣性就會低得好交關，令佢哋好多時一旦有一兩種遺傳病，就搞到成個物種受毀滅性嘅打擊；因為噉，有性繁殖喺進化上對一個物種有利。
進化論
現代生物學其中一個基礎係進化嘅概念：想像一個生物物種族群，個族群嘅基因庫係 噉嘅樣，家吓佢哋做繁殖生下一代，而下一代嘅基因庫係 噉嘅樣，因為物競天擇同基因突變等嘅原因， 同 會有少少差異，而過咗 代後嘅基因庫 可以同 有巨大差異，令第 嘅個體同初代個體唔再算係同一物種－進化就係指一個族群嘅基因庫隨時間嘅變化，以及呢啲變化產生新物種嘅過程。
進化涉及物競天擇嘅過程：喺 1809 年，法國生物學家拉馬卡提出咗進化嘅諗法，但佢並冇做得到詳細解釋進化嘅機制；喺佢 50 年後嘅查理斯·達爾文提出咗革命性嘅物競天擇概念，達爾文指出，基因會影響一隻動物生存同繁殖嘅能力，例如跑得快啲嘅馬喺野外冇咁容易俾獵食者殺死，身體生產精子能力弱嘅公冇咁大機會會成功生到仔... 等等，因為噉，喺是但一個時間點，是但搵個基因 ， 嘅第 個複製品叫 ， 傳到去下一代基因庫 嗰度嘅機會率會唔等同於另一個基因嘅一個複製品，即係
於是下一代嘅基因庫會或多或少噉同上一代嘅唔同，而且長遠嚟講，地球嘅環境會係噉變化，令到「乜嘢基因對生存有利」呢點會係噉變化，例如如果一個地區因為氣候變化而搞到旱災多咗，對於住呢個地區嘅生物嚟講，「令身體保水能力強嘅基因」所賦予嘅優勢就會大咗。如是者，地球上嘅生物物種嘅基因庫就會隨地球環境變化而不斷變。而基於呢啲概念嘅進化論預測，隨住一個生物族群散佈並且分做唔同嘅次族群，佢哋會慢慢噉適應各自嘅環境，變到彼此之間愈嚟愈唔同－實驗同觀察嘅數據都撐呢個理論。
現代嘅進化論仲進一步宣稱，地球上現存嘅生物全部都係由某一個共同祖先物種，即係所謂嘅最終共同祖先，嗰度進化出嚟嘅－當生命啱啱喺地球上開始嗰陣，得最終共同祖先呢個物種，然後最終共同祖先作出一定程度嘅散播，變成多個唔同嘅子族群，然後呢啲子族群獨立各自噉進化，最後變到基因庫好唔同樣，隨住幾億年嘅時間過去，最後變成好唔一樣嘅生物。事實係，證據顯示有某啲基因係現存生物物種冚唪唥都有嘅，而呢啲基因估計就係嚟自最終共同祖先嘅基因。
進化模型
進化同物競天擇可以大致上噉用以下嘅 JavaScript 碼嚟模擬：
var p; // 基因 P 喺個族群當中嘅出現率
var N = 2000;
var generations = 200;
var data = [];
var simulations = 10;
// 定義咗柞子程序先。
function next_generation(simulation_data) { // 呢個子程序負責由一代嘅數據計下一代嘅樣
var draws = 2 * N;
var A1 = 0;
var A2 = 0;
for (var i = 0; i < draws; i = i + 1) {
// p 乘嘅數值代表基因 P 有幾有利生存繁殖，嗰個數值愈高愈表示基因 P 有利生存繁殖。
if (Math.random() <= p * 1.01) { // 喺呢個個案入面，0.5 * 1.01 大過 0.5，所以 A1 嘅數值比較有可能上升。
A1 = A1 + 1;
}
else {
A2 = A2 + 1;
}
}
p = A1/draws; // 將 p 設做一代後，基因 P 喺個族群當中嘅出現頻率。如果 p 上面乘嗰個數大過 1，噉 p 嘅數值傾向會升。
simulation_data.push(p);
}
function simulation(simulation_counter) { // 呢個子程序負責做模擬。
p = 0.5; // 設 p 做 0.5，即係個族群入面一半個體有基因 P。
for (var i = 0; i < generations; i = i + 1) { // 行 200 代。
next_generation(data[simulation_counter]); // 行 next_generation 呢個子程序，行 200 次。
}
}
// 個主程序喺呢度。
for (var i = 0; i < simulations; i = i + 1) { // 做 10 次模擬，
data.push([]); // 每次都將計出嘅數據放入 data[] 呢個 array 嗰度。
simulation(i); // 行 simulation 呢個子程序。
}
draw_line_chart(data,"Generation","p",["Population Size:",N,"Generations:",generations]);
// 最後畫條線，以 X 軸表示代，Y 軸表示 p；如果「p * 1.01」當中 p 乘嗰個數大過 1，通常條線會係一條有好多起起跌跌、但總體偏升嘅線。
生物分類學
概論
生物分類學係指研究點樣將生物分類嘅一個領域。想像有一個同種嘅生物族群，佢哋因為地質活動或者遷徙等原因，分開做兩個互相唔多點接觸嘅族群，兩個族群會各自噉喺自己嘅新環境當中進化，而進化到咁上下，兩個族群嘅差異可能會變到好大，大到冇能力互相配種－原本同屬同一個物種嘅族群變咗做兩個唔同嘅物種。呢個過程喺進化論上就係所謂嘅物種形成。
地球史上係噉有物種形成發生，令地球有豐富嘅生物多樣性，亦都令到物種之間喺遺傳上有好似樹狀圖噉嘅關係：舉個例說明，同一個蝴蝶品種內部有個體差異，但同一個蝴蝶品種嘅個體彼此之間喺遺傳上有足夠嘅相似度，所以同一個品種嘅蝴蝶公同蝴蝶乸交配能夠生產有生殖能力嘅下一代；相比之下，是但搵一隻蝴蝶同是但搵一隻飛蛾，佢哋之間嘅遺傳差異實會大過同一個蝴蝶品種嘅個體之間嘅差異，大到一隻蝴蝶一隻飛蛾交配都唔會生到乜嘢下一代；同時，蝴蝶同飛蛾之間嘅差異細過蝴蝶同人類之間嘅，噉表示喺進化史上，人類同蝴蝶嘅共同祖先久遠過蝴蝶同飛蛾嘅共同祖先。
數學化啲噉睇嘅話，每個物種係一個聚類。是但搵兩隻生物，佢哋嘅遺傳組成分別係 同 ，再想像以下情況：
如果 ，當中 係某啲特定數值，兩者就會有能力配種生出有生殖能力嘅後代；
如果 嘅值有返咁上下大，兩者可能會生得到後代，但生到嘅後代會缺乏生殖能力，例子可以睇獅虎；
而如果 數值好大，兩隻生物配種唔會生到任何後代。
一個物種就係一個聚群－同一個物種嘅個體彼此之間差異細到能夠配種，但是但搵其中一隻，嗰隻同聚群外嘅個體之間嘅差異大到唔能夠配種。靠住呢個基本諗法，再加埋物種之間嘅遺傳差異同化石等嘅資訊，生物分類學家能夠將生物分類。
舉個例說明，鯨目有以下呢啲科同屬：
目：鯨目
亞目：齒鯨亞目
超科：海豚超科
科：海洋海豚科
屬：駝背海豚屬
種：中華白海豚
種：印度駝背豚
種：大西洋印度駝背豚
屬：樽鼻海豚屬
種：樽鼻海豚
種：太平洋樽鼻海豚
屬：殺人鯨屬
種：殺人鯨
呢個分類源自對各種鯨目動物嘅遺傳因子嘅分析以及化石證據。個分類表示，樽鼻海豚同太平洋樽鼻海豚有個共同祖先，樽鼻海豚亦都同殺人鯨有一個共同祖先，而後者久遠過前者。
而人類按照生物分類喺生命之樹嘅位置如下：
域：古菌
域：細菌
包括大腸桿菌等嘅多種細菌
域：真核生物
...
界：真菌
界：植物
界：動物
...
門：軟體動物
門：節肢動物
...
綱：昆蟲綱
門：脊索動物
...
綱：哺乳綱
...
目：食肉目
...
科：犬科
...
屬：犬屬
...
種：狼
目：靈長目
科：人科
...
屬：人屬
...
種：人類
一樣嘢要有齊生命定義嗰幾種要素，先會俾人用生物分類法分類。即係話好似病毒同朊毒體呢啲嘢唔會俾學界包含喺呢個分類系統之下。例如係病毒噉，佢哋喺生勾勾嘅細胞體內嗰陣曉好似有生命嘅嘢噉郁同繁殖，但如果一粒病毒唔喺生勾勾嘅生物體內，佢就會變到唔識做呢啲嘢，好似死物噉，所以一般都唔會俾科學家當做生物。
學名
為咗方便世界各地講唔同語言嘅生物學家溝通，生物學界有咗所謂嘅學名：每一個生物物種都會有一個學名，一個學名通常會由兩個用羅馬字母寫嘅字組成，例如係人類噉，人類嘅學名係 Homo sapien；通常一個學名嘅第一個字會反映咗嗰種物種所屬嘅屬，而第二個字指個種。呢兩個字未必一定係源自拉丁文，例如係喺四川嗰頭發現嘅恐龍屬華陽龍噉，佢個學名係 Huayangosaurus－當中 Huayang 係「華陽」－四川嘅別名－呢兩個漢字喺普通話入面嘅讀音。學名全球共通，唔會因地區而異。
有一啲物種因為地區唔同或者突變而有亞種，為咗分得清楚啲，廿一世紀嘅科學界又多咗一套叫三名法嘅學名：呢啲學名只係得有亞種嘅生物先至有，顧名思義有三個字，例如有啲人會叫喺香港嘅中華白海豚做 Sousa chinensis chinensis，印尼嘅中華白海豚做 Sousa chinensis plumbea。不過呢套做法到咗廿一世紀初都仲未受全世界認可。
子領域
同生命相關嘅現象有得分做好多個層次，而每一層都有一啲生物學子領域研究：例如有生物學家會集中研究 DNA 同 RNA 嘅組成份子呢啲生命最基本組成部份以及呢啲嘢嘅化學性質；有唔少生物學家會研究基因層面嘅現象；有生物學家會研究細胞嘅行為；又有生物學家－好似係動物學以及植物學等領域噉－會攞成隻多細胞生物個體研究；再宏觀層次啲嘅生物學家會研究動物嘅群體行為以及生態系統等等，包括咗：
分子生物學做分子層面嘅生物學研究，會研究一粒細胞內部唔同嘅系統之間會點樣互動，包括咗 DNA、RNA 同蛋白質呢啲分子嘅合成以及呢啲互動點樣調制，好多時會用到化學上嘅知識。
遺傳學係研究基因同遺傳物料嘅一個生物學子領域，基因決定一隻生物嘅種種特徵，而對佢哋嘅研究令到科學家了解到特定基因嘅功能同埋能夠分析基因之間嘅互動；呢方面嘅研究仲引致咗遺傳工程呢家嘢嘅誕生。
細胞生物學研究細胞嘅結構同生理特質，包括佢哋嘅內部行為、彼此之間嘅互動同佢哋同周圍環境嘅互動。呢種研究可以做喺好似細菌噉嘅單細胞生物身上，又可以做喺好似人類噉嘅多細胞生物身上。了解細胞嘅結構同功能對於研究生命嘅科學嚟講係一種基礎嘅研究，生物學家要知道細胞點運作同彼此之間點互動先至可以模擬多細胞生物嘅組織同器官嘅運作原理。
生理學專門研究一隻生物嘅正常整體運作當中嘅物理同生化過程。生命定義上有能力維持自身存在，而要維持自身存在，一隻生物實要確保自己身體嘅某啲變數維持喺某啲水平；生理學會睇一隻正常噉運作緊嘅生物，研究隻生物內部嘅各部份點互動以及呢啲互動點樣令到隻生物維持自己嗰個正常狀態。一般嚟講，植物同動物之間或者唔同動物物種之間喺好多生理特性上都有差異，但有唔少生理學上嘅原則係無論植物定動物都適用嘅。
動物行為學研究動物嘅行為，尤其係好似靈長目同犬屬等嘅社會性動物。動物行為學家好關注行為嘅進化以及理解一個行為喺物競天擇嗰度扮演嘅角色。舉個例子說明，動物冚唪唥都會喺生命受到威脅嗰陣出現俾人稱之為恐懼嘅行為模式，呢種行為模式包括咗心跳加速、逃走、以及出手攻擊威脅等等；喺進化論上嚟講一般都認為，呢類行為係對隻動物嘅生存有利－心跳加速會幫到手令隻動物嘅肌肉得到更多血液供應，逃走令到隻動物遠離危險，而出手攻擊喺某啲情況下可以幫到手擊退攻擊者。動物行為學方面嘅分析仲幫到心理學手了解人類嘅行為。
進化生物學主要研究物種嘅起源同埋點樣隨住時間進化。呢個領域涉及好多個界別嘅生物學家，好多時做進化研究嗰陣會有研究唔同生物物種嘅專家合作一齊解答有關佢哋研究嗰啲物種點樣共同進化出嚟嘅問題。進化生物學局部建基於古生物學。古生物學家會用化石研究生物物種嘅進化史；進化生物學又會運用群體遺傳學嚟研究一個生物族群嘅基因庫會點樣隨住時間改變。
生態學研究生物嘅分佈同埋佢哋點樣同環境互動。搵是但一個生物物種，佢都會同第啲物種共用佢哋嘅環境，無論同種嘅生物之間定係物種同物種之間都可以出現合作性、競爭性、寄生性、或者共生性等多種嘅關係，而且非生物嘅因素都會同生物嘅活動互相影響。因為咁多因素要考慮，生態學係一門研究複雜系統嘅學問：一個生態系統會有好多個組成部份，而每一個組成部份都會同其他嘅相互動，令到研究嗰陣好難獨立噉分析某一個組成部份。
第啲子領域
生物學仲有以下嘅子領域：
生物化學：研究生命存在所需嘅化學反應，尤其係喺細胞層面發生嗰啲。
生物物理學：用物理學嘅原理同理論研究生物過程。
解剖學：研究生物嘅結構。
神經科學：研究神經系統。
發育生物學：研究生物點樣發育。
海洋生物學：研究海入面嘅生態系同生物。
微生物學：研究微生物同埋佢哋同第啲生物之間嘅互動。
古生物學：研究化石同埋遠古嘅生物。
植物學：研究植物。
動物學：研究動物，包括動物嘅分類、生理、同行為。
生物工程：用生物學知識製做一啲有經濟價值嘅產品。
生物科技：研究點樣操控有生命嘅組織，同埋佢哋喺科技上嘅應用。
... 等等。
史
古希臘
早喺古希臘嗰陣時，經已有哲學家喺度研究傳統定義上嘅生命，不過佢哋嘅諗法多數都唔受現代科學接納。最早期有關生命嘅理論係由唯物論嗰度走出嚟嘅，呢種思想認為宇宙入面淨係得物質，冇靈魂呢啲非物質嘅嘢，而對於唯物論者嚟講，生命只不過係一種複雜嘅物質，而唔係乜嘢靈魂；另一方面，又有思想家唔認同呢種諗法－主流古希臘學者會喺古希臘文入面區分兩個字：一個係「ζωή」，解做「生命、動物」，派生英文字「zoology」；另一個係「βίος」，解做「生活、生計」，派生英文「biology」。呢個區別好影響後世西方哲學、尤其是基督教倫理對「生命」嘅睇法，將「生命」呢樣嘢分成「超越肉體嘅生命」同埋「肉體嘅生命」兩個層次。
古希臘思想家又有喺度諗生命嘅組成：公元前 430 年嘅哲學家恩培多卡勒提出咗個諗法，認為宇宙入面所有嘢－包括生物－都係由四種元素組成嘅：地、水、火、同埋風。佢相信世上所有嘅變化都係由呢四種元素嘅排列嚟解釋得到，而各種嘅生物就係呢四種元素以啱嘅方法溝埋一齊得出嘅結果；另一方面，公元前 460 年出世嘅哲學家德謨克利特就啱啱相反，認為生命嘅本質係有靈魂，主張火係同生命最有啦掕嘅元素，並且認為熱嘅原子會產生靈魂，令到啲嘢有生命。
公元前 322 年出世嘅希臘哲學家阿里士多德好睇重生命研究，亦都寫咗佢對生命呢個概念嘅睇法。佢提出物形論，話宇宙入面所有嘢都有物質同形態，而一件有生命嘅嘢嘅形態就係佢嘅靈魂。佢認為靈魂有分三種：植物嘅靈魂係最簡單嘅，呢種靈魂淨係識得做生長同埋繁殖呢啲基礎功能；而動物嘅靈魂既有呢啲功能，又曉郁同埋感受；人類獨有嘅理性靈魂就更上一層樓，仲有思考嘅能力同埋意識。阿里士多德仲提出話物質係形態嘅必要條件：一定要有物質先至可以有形態，所以冇身體嘅嘢係唔會有靈魂嘅。佢將靈魂分三種嘅做法，雖然話啱唔嗮，但係智能呢家嘢似乎真係依「植物－動物－人類」嘅次序上升。植物冇乜嘢智能可言，動物幾乎係全部都或多或少噉有啲智能，而人類就出咗名係動物之中最聰明嘅。物形論雖然喺現代學角度上啱唔晒，但仍然對後世嘅生命研究產生影響。
中世紀
喺中世紀，生物學都仲未有大嘅進展。喺羅馬帝國冧咗之後，佢哋啲知識好多都喺歐洲失傳咗，搞到歐洲進入咗一段黑暗時代。古羅馬同古希臘嘅知識有喺近東同中東嗰度留存咗落嚟－拜占庭帝國嘅人同阿拉伯人將古希臘人嗰啲醫學同生命研究著作譯做佢哋啲話，但佢哋唔多做生物方面嘅研究，只不過係後尾做到將古希臘嘅知識傳返過去歐洲。中世紀啲歐洲人將古希臘發展出嚟嘅嗰套醫術攞咗嚟用，但係好少可會質問嗰套知識或者嘗試將佢發展上去。中世紀歐洲嘅大學喺哲學同物理學等領域嘅研究有啲睇頭，但係生物學依然未有進展，事實上喺嗰時生物學連獨立嘅學科都唔係。總體嚟講，中世紀嘅人類喺生命研究方面冇乜特別嘅作為。
科學革命
生物學真正嘅開端要數 17 至 18 世紀嘅科學革命時期。喺打前少少嘅文藝復興時代，歐洲人對古希臘古羅馬嘅文明同思想興趣大增，令到科學嘅火花開始喺歐洲重燃，好似係達文西噉，就成日都幫手研究人類同埋動物嘅身體，仲對解剖學做咗些少貢獻。而喺 17 至 18 世紀嗰陣，歐洲仲掀起咗科學革命嘅熱潮：喺嗰個時代，有好多歐洲學者都開始嘗試用科學方法嚟研究各種大自然嘅嘢，包括咗生物。呢樣嘢令到生物學－研究生命嘅科學領域－開始萌芽。另一方面，顯微鏡嘅發明亦都令到對生命嘅理解有咗飛躍性嘅進步：英國科學家羅拔虎克喺 1665 年出版咗《Micrographia》呢本著作，詳細噉記錄咗佢自己用顯微鏡睇到嘅各種微生物。打後少少喺 17 世紀尾，有埋荷蘭科學家列文虎克等人對顯微鏡做各種改良，歐洲人成功噉發現咗細菌同好多其他微生物。顯微鏡嘅發展，開拓咗以細胞為生物單位嘅科學認識，為現代生物學對生命嘅定義奠基。
喺科學革命時期，學者亦都致力將已知嘅生物分類同埋改名。瑞典生物學家林奈喺 1735 年提出咗佢嗰套生物分類法，跟手喺 1750 年代幫佢所知嘅生物改好嗮啲學名，呢兩樣嘢對於現代生物學嚟講都仲係好緊要，而且林奈－同好多佢同期嘅歐洲學者－發表咗好多對生物嘅諗法，當中法國數學家布豐伯爵甚至仲有諗過進化呢條橋。雖然林奈同布豐伯爵等學者嘅嗰柞諗法有好多都畀及後嘅科學家證實咗係錯嘅，但係佢哋啲研究依然係為現代生物奠定咗個基礎。
物種起源
現代生物學嘅開端喺 19 世紀。嗰個時期最出名嘅要數英格蘭自然學家查理斯·達爾文，佢對進化同物種形成等現象作出咗深思，並且喺 1859 年發表咗佢嗰本好出名嘅名著《物種起源》，提出咗物競天擇嘅諗法解釋進化嘅現象，認為無論同種定異種嘅生物都會喺個環境嗰度爭生存所需嘅資源，爭嬴嘅就有得生存落去，跟手就繁殖以及將自己身上嘅基因傳畀下一代，所以一個物種嘅基因庫會一代一代噉變，經過幾百萬年就會變到完全唔同咗樣。
達爾文個理論喺啱啱提出嚟嗰陣喺學界有唔細嘅爭詏，但最後各種嘅證據－由化石以至實驗觀察等－都係撐達爾文個諗法嘅。而到咗廿一世紀，達爾文個理論已經俾科學家廣泛噉應用喺醫學同埋人工智能等嘅好多個領域嗰度，而且喺理論上仲有新嘅發展，例如係用物競天擇嘅理論嚟解釋利他嘅行為呀噉。
科學
統計學
化學
生物化學
神經科學
生命起源
醫學
農業科學
遺傳工程
生物電腦
文獻
Alberts B, Johnson A, Lewis J, Raff M, Roberts K, Walter P (2002). Molecular Biology of the Cell (4th ed.). Garland.
Begon M, Townsend CR, Harper JL (2005). Ecology: From Individuals to Ecosystems (4th ed.). Blackwell Publishing Limited.
Campbell N (2004). Biology (7th ed.). Benjamin-Cummings Publishing Company.
Colinvaux P (1979). Why Big Fierce Animals are Rare: An Ecologist's Perspective (reissue ed.). Princeton University Press.
Mayr, Ernst (1982). The Growth of Biological Thought: Diversity, Evolution, and Inheritance. Harvard University Press.
Hoagland M (2001). The Way Life Works (reprint ed.). Jones and Bartlett Publishers inc.
Janovy, John (2004). On Becoming a Biologist (2nd ed.). Bison Books.
Johnson, George B. (2005). Biology, Visualizing Life. Holt, Rinehart, and Winston.
Tobin, Allan; Dusheck, Jennie (2005). Asking About Life (3rd ed.). Belmont, CA: Wadsworth.
攷
拎
生物學網站
OSU's Phylocode.
Biology Online – Wiki Dictionary.
MIT video lecture series on biology.
The Tree of Life.
生物學期刊
PLos Biology.
Current Biology.
Biology Letters.
Science.
International Journal of Biological Sciences.
Perspectives in Biology and Medicine. |
基督教 | 基督教係一神論嘅宗教。佢係以福音記載嘅耶穌生活同教導為依歸。基督徒相信耶穌係救主，亦都叫佢做耶穌基督。響2001年，估計有成信眾二十億人，即係佢係世界第一大宗教。
基督教主要分為天主教，新教同東正教三大教派。但係喺廣東話裏面，好多人理解咗「基督教」直接等同新教。呢篇文所講嘅係廣義嘅基督教。
簡歷
早期基督教響一世紀時係一個猶太人支派，所以有好多宗教文獻都係同猶太教一樣。因為都信舊約聖經嘅緣故，猶太教、回教、基督教都係亞巴郎宗教。
1054年，基督教發生大分裂，東部教會自稱為正教，西部教會稱為公教。16世紀又從天主教中分裂出新教。另外亦都有好多從18世紀開始興起，自稱係基督教會嘅教派。
唐太宗貞觀九年傳入中土，時稱「波斯經教」、「大秦教」，最終定名景教。
基本信仰
由於基督教有唔同嘅教派，所以唔同教派嘅教義會有唔同，但主要教派响信仰上嘅共同性比差異多好多，下面嘅教義儘量涵蓋個個教派都話啱嘅基本信仰。
神學教義
獨一神：宇宙入面有一個獨一嘅至高神，係之前有、依家有、永遠都有嘅全能者，叫做耶和華／雅威／耶和威。
三位一體：獨一神有聖父、聖子、聖靈三個位格，聖父係萬有之源，聖子係耶穌基督，聖神係神嘅靈。三者同質、同能、同永恆，聖父係神，聖子係神，聖靈係神，但只係一個神，而唔係三個神。阿塔拿修信經對三位一體做咗比較得到公認嘅解釋，但呢個仍然係比較難理解嘅一個概念。聖經入面無「三位一體」呢個詞，所以呢個係基督教嘅基本教義入面比較受爭議嘅一項，但都畀好多信三位一體嘅基督徒睇做係最緊要嘅一個教義。否認三位一體嘅理論入面有一位一體論、三位三體論、形態論等等。由於源自猶太教思想嘅基督教，亦一樣堅持「一神」論，因此三位一體同唔係三位一體論嘅爭論焦點通常係耶穌基督嘅地位問題。
創造：神創造咗天地萬物，最後照自己聖潔良善嘅形象造人，亦係造男造女，名叫亞當同夏娃。
罪同死：基督教嘅「罪」原文嘅字面意思係「唔中靶心」，「罪」指一切唔符合神嘅聖潔良善嘅行為、思想。人嘅始祖亞當同夏娃犯罪，帶來咗死。從此，罪同死入咗世界，世人生而有罪，一定會犯罪。如果冇神嘅救贖，都要走上滅亡之路，唔單止肉體要死，靈魂都要永遠咁死，而靈魂嘅死，唔係永遠嘅消失，而係永遠受火湖折磨。
基督救贖：耶穌基督本身係神個仔，與神同在，佢就係神。耶穌基督為咗將世人從罪惡入面救出嚟而降世為人，從三十歲開始傳道，响十字架上面被人釘死，佢嘅無罪之身成為贖罪嘅祭，贖咗世人嘅罪。佢第三日復活，升到天上，同父同在，佢畀父差下聖靈住喺信佢嘅人心入面，同佢哋同在。佢重生存，佢重努力咁做嘢。佢遲啲會再嚟，審判一切嘅活人死人，徹底咁消滅罪，成就新天新地。
復活同永生：耶穌基督將會再嚟，所有嘅人都要復活，接受最後嘅審判。信耶穌基督嘅人罪得赦免，得到永生，同神和好。罪不得赦免嘅最後會因罪而落地獄，同神永遠隔絕。
榮耀：全部畀神，使人真正咁謙卑落嚟，做「榮神益人」連結人嘅枝子。
人倫道德
同基督教嘅神學教義有緊密聯繫嘅係佢嘅人倫道德嘅教導，如果話神學教義側重於人同神嘅關係，咁呢啲道德嘅教導就係側重於人同人嘅關係，但呢兩者之間都無嚴格嘅界限。喺總結基督教信仰嘅時候，呢啲道德似乎成日畀一啲理論家所忽略，但其實呢啲道德嘅教訓係聖經同基督教信仰嘅重要組成部分，並且對大眾文化產生咁重要嘅影響。
有好多嘅聖經經文講明「愛」係基督教信仰嘅道德觀嘅最重要嘅一點，神對人最大嘅誡命係要愛神、愛人。另外，基督教都強調認罪、悔改、饒恕、謙卑等等。「十誡」同「登山寶訓」係聖經入面對道德嘅比較集中嘅論述。
基督教信仰入面嘅倫理道德觀雖然同其他宗教、文化嘅倫理道德觀有好多相通嘅地方，但佢個根源、目的、方法、側重又有好多唔同，呢個好關鍵。基督教覺得愛喺神嗰到嚟，做好事嘅目的係為咗榮耀神，做好事要出自真心嘅愛。基督新教咗特別講「因信稱義」，覺得人嘅好行為應該係對神嘅信心嘅結果，唔應該無咗信心而自己一個去強調做好事。
創始起源
按照《新約》嘅說法，猶太人耶穌喺約莫30歲開始喺猶太省嗰到傳道。耶穌話，佢嘅嚟臨唔係要代替咗猶太人之前記載喺《舊約》嘅律法，而係要成全佢。耶穌係真理做見證、教人「愛上帝」同埋「愛人好似愛自己咁」、首先求咗天父嘅國同佢嘅義等等嘅道理。
根據基督教福音書嘅記載，耶穌出嚟傳道，講天國嘅福音，勸人悔改，轉離惡行。佢嘅教訓同所做嘅神蹟，响民眾入面得到好大嘅回應。咁令羅馬帝國嘅祭司團受咗好多影響，覺得自己會因為咁得罪咗羅馬政府，猶太公會嘅權利同地位有可能保唔住，所以要將佢快啲剷除。後來由於門徒猶大告密，羅馬帝國駐猶太嘅總督彼拉多將耶穌捉咗。耶穌受到好多打罵侮辱，最後畀人釘死。聖經新約對呢個解釋做聖經舊約預言神派嘅救贖主耶穌為咗要救世人嘅罪，自願咁做代罪羔羊，流咗自己嘅血，畀罪人可以赦免。
根據基督教新約嘅記載，根據佢門徒做嘅見證，耶穌死咗之後第三日喺石窟墳墓入面復活。佢嘅墳墓空咗，佢又好多次向滿心疑惑嘅門徒顯現。佢哋漸漸咁信耶穌真係復咗活，係勝過死亡嘅救主。喺耶穌升天超越呢個世界嘅時空之後，佢嘅門徒起身熱心咁傳開耶穌嘅教訓，而且宣傳佢係復活得勝死亡嘅主。信徒佢哋組成彼此相愛、奉基督嘅名敬拜上帝嘅團體，就係教會。
早期基督教
早期嘅基督教係作為群眾運動產生嘅。相對於傳統猶太教強調遵循律法，基督教強調耶穌救贖嘅恩典，並覺得只要信耶穌基督就係舊約聖經裏面咗多個先知講嘅救世主，願意接受佢做主，並決意以上帝嘅心意做生活嘅準則，畀耶穌基督為自己承擔所犯嘅過錯，就畀人覺得係悔改咗，可以藉著洗禮，畀教會接納成為一分子。
喺《使徒行傳》入面講一開始教會階段，因應好多歸鄉猶僑唔再返一開始住嘅地方，但係留响耶路撒冷聚集聽道生活，所以曾經實行過財產共有，外界睇佢係一種秘密宗教組織。猶太人睇耶穌係外道，教會係離經叛道嘅異端，成日响羅馬度告佢哋。羅馬覺得基督教剩係猶太教嘅一支，一開始無點逼啲教會，直到尼祿皇帝在位嗰陣，教會嘅人數已經升到唔可以唔睇嘅程度，响西元60年代中羅馬帝國政府嘅正式大規模全國迫害就開始咗。當時教徒唔分種族同社會階層，就連當時嘅奴隸响信主之後都可以即刻接納做弟兄，啱啱開始迫害基督徒都係局部性。
隨著基督教嘅傳播，社會各個階層愈來愈多人入教會。教會雖然喺第2世紀、3世紀遭遇好多次可怕嘅大逼迫，好多主教同信徒畀火刑燒死，喺競技場入面畀野獸食咗，但教會依然繼續茁壯，直到313年頒佈嘅米蘭敕令 ，羅馬帝國終於承認基督教嘅合法地位。隨著基督教嘅發展，教會開始將耶穌復活嘅一日成為之後嘅復活節，又定12月25日係耶穌嘅生日，即係聖誕節。米蘭敕令係由當時嘅羅馬皇帝頒布嘅，因此基督徒將呢個政績睇做基督教嘅勝利。
歷史上面，第5世紀開始去到9世紀初，可以話係歐洲嘅黑暗時代，自到西元476年西羅馬帝國畀日耳曼人滅咗，羅馬帝國全面崩潰之後，唔少日耳曼人嘅部族，例如法蘭克人，亦開始皈依基督教。由於日耳曼人嘅文化水準比羅馬人低，甚至連自己嘅文都無，所以教會就做咗中世紀嗰陣西歐嘅唯一學術保障；因為當時幾乎剩係得一啲教士同修士讀書識字，學者差唔多都係教會嘅人。正因為噉，自從西羅馬帝國被蠻族入侵後，西歐就開始完全陷入一片黑暗嘅迷信時代。
1054年，基督教分做公教同正教。天主教以羅馬教廷做中心，教導權主要响教宗同大公會議；東正教以君士坦丁堡做中心，教會最高權力屬於東羅馬帝國嘅皇帝。1096年-1291年，天主教以維護基督教做口號，搶返畀穆斯林佔咗嘅聖城耶路撒冷，展開咗8次宗教戰爭。16世紀之後，歐洲各國發生咗宗教改革，分裂出好多新教支派。之後嘅地理大發現同西方殖民擴張，將基督教傳到全世界。
基督教經典
基督教基本係以《舊約全書》同《新約全書》兩部分構成嘅《聖經》為經典。
港澳嘅解讀
唔知幾時開始，喺香港基督教等同於新教，香港嘅新教徒自稱「基督徒」。天主教徒亦多以「我係天主教徒或基督徒」作識別。
大部分用「基督教」開頭嘅教會，例如中國基督教播道會，基督教宣道會等等，其實係新教教會。 |
澳大拉西亞洲 | 澳大拉西亞洲，或者澳大拉西亞，係講大洋洲下面嘅澳洲、紐西蘭，同埋太平洋上面，響佢哋周圍嘅島。因為範圍主要係得澳洲、紐西蘭兩國，所以有時會叫澳紐。
呢個係1756年，Charles de Brosses寫佢本法文版嘅書：《Histoire des navigations aux terres australes》時作嘅。呢個名係用拉丁文講亞洲之南，以便分開東太平洋嘅波利尼西亞同南太平洋嘅麥哲倫尼加。亦都分開埋東北太平洋嘅密克羅尼西亞。 |
古鯨亞目 | 古鯨，即係古代嘅鯨魚，喺生物學上應該係鯨魚嘅組先，係史前動物。
古鯨亞目係鯨目嘅三個亞目之中，唯一已經絕種嘅，佢哋嘅滅絕可能基於兩個因素：物種競爭同頂唔順氣候變遷。
分類
古鯨亞目
巴基鲸科 Pakicetidae†
巴基鲸 Pakicetus
Nalacetus
Ichthyolestes
步鯨科 Ambulocetidae†
走鯨 Ambulocetus
Gandakasia
Himalayacetus
雷明頓鲸科 Remingtonocetidae†
Kutchicetus
原鯨科 Protocetidae†
原鯨 Protocetus
羅德侯鯨 Rodhocetus
龍王鯨科 Basilosauridae†
龍王鯨 Basilosaurus
矛齒鯨 Dorudon
鬚鯨亞目
齒鯨亞目
系統樹
Cetartiodactyla
|--Cetacea
| |--Pakicetidae
| `--+--Ambulocetidae
| `--+--Remingtonocetidae
| `--Protocetidae
| |--Georgiacetus
| `--Basilosauridae
| |--Basilosaurus
| `--+--Dorudon
| `--Autoceta
| |--Odontoceti
| | |--Squalodontoidea
| | | |--Squalodontidae
| | | `--Rhabdosteidae
| | `--Physeteroidea
| `--Mysticeti
`--Artiodactyla
絕種動物
鯨魚 |
鯨魚 | 鯨魚屬於鯨目嘅生物，係海洋哺乳動物，大部份住喺海洋。雖然鯨魚呢個名有個魚字，但係佢哋係哺乳動物，唔係魚。目前，科學分別到嘅鯨魚有大約 80 個品種。
構造
鯨魚嘅後肢已經退化。前肢同尾進化成鰭，方便喺水中移動。有啲品種嘅背脊重有一個由皮膚做成嘅背鰭。鯨魚嘅背鰭係無骨嘅。因水有浮力，佢哋嘅肋骨脆弱，又無外耳。鯨目動物腦部發達，好聰明。
其中抹香鯨個頭有全身三分之一咁長，裝住已知最大嘅腦，重達 7 kg。而樽鼻海豚最聰明，佢哋嘅智商可以有三歲細路咁高。
分類
界：動物界
門：脊索動物門
綱：哺乳綱
目：鯨目
亞目：古鯨亞目
亞目：齒鯨亞目
亞目：鬚鯨亞目
保育
大部份嘅鯨魚都係瀕危品種，有絕種可能。即係數量好少。因繁殖能力差，一胎只可以有一隻，生長期又耐，好耐先可以成熟。加上人類嘅過量捕殺，生存機會就更渺茫。雖然好多國家都有設保護自己本土鯨魚嘅組織，但係唔係自己領土就理都唔理。
目前，好少環保組織保護鯨魚，得綠色和平、WDCS、IFAW幾個。
國際綠色和平分部『海洋保護者』表示，人類同其他組織都唔明白保護鯨魚嘅重要性。
喺香港，目前大約有 16 種鯨豚出現記錄，除咗中華白海豚同江豚喺香港水域定居之外，其餘大部分都係擱淺或者意外闖入嘅。所有海洋哺乳動物喺香港都受到法例保護。
捕鯨
捕殺鯨魚有分科研性捕鯨同埋商業性捕鯨。科研性即係用捉返來嘅鯨魚來做研究；商業性捕鯨，係捉鯨魚來食。
目前，國際捕鯨協會已禁止一切商業性捕鯨，但日本、挪威同冰島都用科研為理由捕殺鯨魚，事實上係捉鯨魚來食，即係商業性捕鯨。利用呢條法律罅，日本總共成功捕鯨 41 次。
日本重用鯨肉來做學生嘅飯盒，想新一代嘅日本人食多啲鯨魚，等日本啲鯨肉製作有錢收，惹起各生物學者同鯨魚迷反感。
2006年1月，綠色和平企圖出海阻止日本嘅鯨類研究所，鯨類研究所冇讓步，用捕鯨船『第一京丸』重有『日新丸』同綠色和平撞船。『第二勇新丸』向綠色和平嘅工作人員噴水，『勇新丸』嘅捕鯨者用水同鯨血噴綠色和平嘅工作人員。因為爛船，綠色和平唯有去整船，令鯨類研究所成功捕獲 845 條鯨魚，其中有品種係受保護品種。
2006年11月15號，日本出咗 6 隻前往南極嘅捕鯨船，準備捉 945 條鯨魚，分別係 935 條小鬚鯨同埋 10 條長鬚鯨，又話好可能會捉 50 條座頭鯨，但係，因為捕鯨船着火，未能如願。
2008年，日本打算喺南極捉超過一千條鯨魚，兼去埋澳洲海域捉50條就嚟絕種嘅座頭鯨。澳洲強烈反對，日本就話澳洲歧視日本人，因為捕鯨係日本人嘅「文化」。日本各個機構成日話，捕鯨係日本人嘅文化，重話任何反捕鯨嘅人都係對日本人種族歧視，去到2008年更話埋澳洲歧視日本。
參考
Ocean Defender 綠色和平嘅分部之一，有新聞同 blog
Greenpeace Forum 綠色和平論壇，有鯨魚討論區
捕鯨電視頻道 有影片同埋綠色和平嘅電視，包括撞船、捕鯨過程之類嘅影片
海洋澳秘 由國際綠色和平論壇壇主開嘅中文或廣東話網站
保護海洋電視頻道 有噴水噴血，反船環節
No Whaling Campaign 有中文版，內含鯨魚同捕鯨資料，重有好多簽名活動
延伸閱讀
香港海豚保育學會網頁
《自然珍藏系列-鯨與海豚圖鑑》ISBN 957-9684-16-2
《中國鯨類》ISBN 962-86278-1-3
《台灣鯨類圖鑑》ISBN 978-986-7112-37-8
sq:Balena |
絕種 | 絕種，喺生物學同生態學上，即係呢個品種淨返最後嗰隻都死埋。簡單啲嚟講，即係呢個品種全部死晒。連人養嘅都冇剩，唔再存在。
但係因為一個物種 / 品種嘅生活範圍好大，幾時話呢隻物種絕種係好難，好似 Takahē 呢隻嘢，唔見咗一輪又出現返。物種響一種特別環境裏面演化、適應，環境變咗，絕種喇。一般一個物種出現大約一千萬年就絕種架喇 ，啲所謂「活化石」係就由佢出現到，到今時今日都無絕種、死唔去嘅物種；好似鱷魚、龜咁，每一千種只得一種係咁好彩。
喺人類未出現之前，絕種嘅速度係平穩嘅，大絶種事件好少有嘅，呢隻絕種喺化石記錄度總共搵倒六大次。十萬年前絕種嘅速度係前所未有加快。有專家估計，而家一半嘅物種到咗2100年會絕種。
IUCN red list
絕種：EX，係響 IUCN red list 修定嘅生物「瀕危指標」之中最差嘅情況。
絕種嘅原因
一個物種絕種有好多原因，簡單講有呢幾樣：
基因嘅原因，同品種「人口」數目：好似基因樽頸效應、founder effect；
生境變差；
俾人食、競爭、病；
一齊絶種
生態學 |
瀕危指標 | 瀕危指標係一個指示個別生物品種有幾容易絕種嘅指標。
國際指標係由世界自然保護聯盟瀕危物種紅色名錄單獨修定，亦係最受生物學界認同嘅。
除此之外，各國都會有自己對本土物種嘅指標，因國家而異。地區性指標只限於統計嗰個國家嘅數目，只用嚟做保育。例如喺中國，有分「一級保護動物」、「二級保護動物」等等。
指標種類同簡稱
由最差至最輕微，如下：
EX絕種——全部死晒
EW野生絕種——野生嘅全部死晒，但係喺人工環境重有幾隻生存緊。
CR極危——野生種群面臨絕種嘅機會率非常高。
EN瀕危——已經好危險嘅物種。
VU易危——容易瀕危嘅物種。
LR/ct低危，靠人保護——冇咁易瀕危嘅物種。
LR/nt 或 NT低危，易受威脅
LR/lc低危，最唔使理
SE安全——數量唔少，冇乜可能會頻危。
DD唔夠資料，所以唔知會唔會絕種。
參考
IUCN red list IUCN官網
生態學 |
錢 | 喺經濟學上，，星加坡、馬來西亞有人嗌做，古代漢人有嗌做泉幣，嘅定義係指任何响一個經濟體內普遍俾人接受可以攞嚟支付貨品同服務以及還債嘅嘢，係一樣源於貿易嘅需要而有嘅發明。錢喺一個經濟體裏面扮演咗多種重要嘅功能：
交易媒介：令到交易唔使吓吓都齋靠唔方便嘅以物易物；
價值量度：幫手為每樣貨品服務俾個數，表示嗰樣嘢嘅價值；
儲起價值：幫手儲起一啲經濟價值，等人可以做長遠嘅經濟考慮；
延期支付嘅標準：用嚟為債標價值，等人可以客觀噉量度「呢個呢個人爭咗幾多幾多錢」，並且令到借錢成為一種可行嘅經濟功能，而借錢喺現代經濟體嘅運作入面不可或缺。
一個經濟體嘅貨幣供應包含佢內部嘅通貨嘅總量，仲可以加埋活期存款。一個政府要點管理自己個經濟體嘅貨幣供應係財政政策上一個重要課題，例如係噉印銀紙會搞到貨幣供應多得滯，令錢價值下降，造成通脹，而通脹嘅情況會搞到啲人對隻錢失去信心，後果可以好大鑊。
概論
喺經濟學史上，英國經濟學家威廉·斯坦利·傑文斯係第一個正式噉分析錢嘅四大功能嘅，佢提出咗交易媒介、價值量度、儲起價值同埋延期支付嘅標準四個概念，而佢嘅諗頭俾人喺 1919 年用噉嘅兩句嘢概括：
呢個對句喺英文入面順口又押韻，所以俾唔少英文嘅經濟學教科書攞嚟簡短噉概括錢嘅基本概念。
舉個例說明，想像有兩個人，A 君同 B 君；A 君專長係煮飯，B 君專長係起屋，而家陣 B 君想食 A 君煮嘅飯餸，但 A 君要生活，唔可以吓吓免費幫人煮飯，所以如果 B 君想要攞 A 君煮嘅飯餸，佢就要俾返啲有價值嘅嘢 A 君。喺一個原始經濟體當中，B 君可以用以物易物嘅方法，例如係幫 A 君整屋嚟換取飯餸；但如果 A 君唔需要人幫佢整屋嘅話，噉 B 君就會冇價值俾得到 A 君－單交易做唔成。而家想像有一樣嘢 X，X 係普遍有價值嘅，可以攞嚟換做任何嘅貨品或者服務都得，噉單交易就做得成－B 君可以幫人起屋賺取 X，跟住喺佢想食嘢嗰時俾某個量嘅 X 俾 A 君，等 A 君打後有得用佢做廚師賺返嚟嘅 X 去換取佢自己想要嘅嘢，而 X 可以以銀仔或者銀紙等嘅多種方式存在－X 就係錢；而且有咗 X，佢哋仲可以令唔同貨品服務有個共同單位量度價值，而儲起 X 仲可以用嚟儲起自己嘅經濟價值。
四大功能
喺現代經濟理論當中，錢一般會抽象化成具有以下功能嘅物件：
交易媒介：錢普遍有價值，所以每個人手上攞住若干量嘅錢，就有得各自噉用自己嘅錢嚟同其他人換嘢；相比之下，好多貨品服務都係冇普遍價值嘅，例如一個鎚仔對做建築工程嘅人嚟講有用，但對一個廚師嚟講就未必咁有用，所以喺一個冇錢嘅經濟體當中，一個手上攞住一柞鎚仔嘅人，有得同建築工人同建築工程師做交易，但想要同廚師做交易就難啲。
價值量度：錢普遍可以攞嚟換嘢，所以可以攞嚟量度貨品服務嘅市場價值，每樣貨品服務都可以俾個數字佢，明確噉表達佢值幾多錢；相比之下，喺一個以物易物經濟當中，要量度一樣貨品服務嘅價值，就要用「呢件嘢值 3 個鎚仔」或者「呢件嘢值 30 粒釘」等嘅方法量度－好撈絞。
儲起價值：錢可以輕易噉儲起，然後隔一段時間之後提取返出嚟－令人可以做投資等長遠經濟考慮；相比之下，有好多物品都唔啱用嚟儲起價值，例如生果同牛奶等嘅食物同飲品噉，雖然有價值，但因為佢哋唔擺得耐，所以做唔到長遠噉用嚟儲起經濟價值。
延期支付嘅標準：錢普遍有價值，可以攞嚟做延期支付－兩個經濟個體可以講明「家陣呢個人借咗幾多幾多錢，會喺某段時間內還錢」；錢嘅存在令到借貸嘅活動變得容易，而喺現代社會當中，借貸令到人有得問銀行借錢搞生意，事業有成之後還錢俾銀行，令到好多唔借錢就唔夠本錢搞生意嘅人有得搞生意－變相幫助咗長遠嘅經濟增長。
重要特徵
為咗有效噉做各種錢嘅功能，一樣攞嚟做錢嘅嘢需要有以下特質：
不分性：一個單位嘅錢同另外都係一個單位嘅錢冇分別，即係話所有一文都係一樣嘅，所以兩文都係一樣嘅而且價值等同兩個一文... 如此類推；
耐久性：要有返咁上下襟擺，令一個持有錢嘅人會有信心佢啲錢過咗十年之後都仲會喺度，所以銀仔同銀紙比牛奶更加啱用嚟做錢；
易攜性：要容易攞上身隨身攜帶，等啲人有得輕易噉身上帶一筆錢出街買嘢，方便個經濟體內部嘅交易，所以銀仔同銀紙比起金條更加啱用嚟做日常用嘅錢；
易認性：價值要容易量化，容易用數字表達某某人「有幾多錢」，等做會計嘅工作唔會太撈絞；
保值性：錢嘅價值源自人對佢嘅信心，所以錢嘅價值唔可以大上大落，即係話用嚟做錢嘅物件嘅供應要易控制，好似銀紙同銀仔噉，要整銀紙同銀仔要相當嘅技術，所以基本上除非中央銀行印銀紙，否則個經濟體內嘅貨幣供應好難有明顯改變，而供應穩定就表示價值會穩定；相比之下，貝殼並唔適合攞嚟做錢，因為啲人隨手喺沙灘就會執到一大堆，而且政府同央行難以控制貝殼嘅供應。
以一個銀仔為例，銀仔係一種好啱用嚟做錢嘅物件：銀仔近乎個個都係一個板嘅；好似銀同銅等常用嚟整銀仔嘅物料好襟擺；銀仔細細粒噉，普通人可以輕易帶一大柞喺身；銀仔易數，每個銀仔都有個數字喺上面表達佢值幾多錢；而且要控制銀仔嘅供應相對容易－整銀仔需要高技術，普通人想整假銀仔好難，要大量整假銀仔更難，所以差唔多係得中央銀行能夠控制經濟體內嘅銀仔數量。
歷史
早期嘅人類社會有用開以物易物，但並唔用以物易物為主導嘅：早期人類社會冇錢呢家嘢，而以物易物似乎可以追溯到公元前超過 100,000 年，不過交易就主要以禮物經濟以及債等嘅方式嚟運作嘅－當時嘅社會多數以細部落為主，啲人彼此之間相熟，所以好多時肯冇條件噉將有價值嘅嘢送俾同族嘅人，彼此之間有無形嘅合作關係；而以物易物嘅做法就主要用於陌生人同可能嘅敵人。
喺錢嘅歷史當中，最早期嘅錢係商品貨幣。公元前 3000 年，米索不達米亞文明就有喺度用「相當於幾多粒大麥嘅重量」做度重量嘅指標，並且用呢啲指標做交易。同期嘅美洲、亞洲、同非洲就興用貝殼做錢。根據古希臘史學家希羅多德，利底亞嘅人係世上首次使用金幣同銀幣嘅，而據現代史學家估計，利底亞人係喺公元 650 至 600 年嗰陣開始整呢啲銀仔嘅。
銀紙史
商品貨幣嘅使用又造就咗法定貨幣，尤其係銀紙：喺遠古社會，商人興用金同銀做交易基準；貴金屬有少少似商品貨幣，但又有少少似法定貨幣；商人同銀行好多時會發單俾存戶，俾佢哋用張單換取商品貨幣－例如個商人想借錢搞生意，於是開張有法律效力嘅單俾銀行，應承會喺某段時間內還相當於若干金銀嘅價值。呢種做法慢慢令到人習慣咗用「由某啲有公信力嘅組織發嘅紙」嚟做交易－最後引致咗銀紙喺中世紀嘅誕生：
宋朝係人類史上最早用銀紙嘅經濟體。喺唐朝尾橛同宋朝時期，漢人發覺有需要搵啲冇銀仔咁重嘅物件做錢，再加埋印刷技術上嘅創新，就引起咗銀紙呢樣發明，令商人做起貿易上嚟輕鬆啲。喺 10 世紀，宋朝政府開始印銀紙，並且將呢啲銀紙發俾鹽商業入面嘅商人，仲俾某幾個組織獨攬發行銀紙嘅大權，俾人民同時用銀紙以及商品貨幣做交易。而喺 12 世紀，宋朝政府索性吸收埋呢啲組織，自己發行銀紙，不過呢個時期嘅銀紙好多時係地區性嘅，而要去到成 13 世紀，先有一個全國流通嘅銀紙－達致咗同現代銀紙相似嘅使用同組織方法。
歐洲要去到 17 世紀先開始有銀紙呢回事：歐洲人由宋朝同元朝嗰度聽過銀紙呢家嘢，但要去到 1661 年，瑞典開始使用銀紙，先令歐洲人開始有咗「用紙造錢」嘅技術；瑞典有豐富嘅銅礦，所以銅喺瑞典好平，要令人對銅銀仔嘅價值有信心，就焗住要整大嚿啲嘅銀仔，但噉做又搞到帶銀仔出街撈絞好多－令瑞典人零舍有意慾發明輕便啲嘅錢。瑞典開始用銀紙之後，歐洲諸國開始發覺銀紙嘅好處，例如係幫手減少運送金銀嘅需要，降低流失金銀嘅風險，又幫手令到借金銀容易啲；於是自從嗰陣開始，歐洲人就開始大幅全面噉採用銀紙。而到咗今日，世界各大經濟體當中都有銀紙流通。
金同銀嘅使用
喺 15 至 16 世紀，金同銀呢兩種貴金屬一般都俾人當係法償，政府會接受用金銀交稅、並且好多仲規定埋金銀之間嘅兑換比。但喺 19 世紀，金同銀之間嘅供應量大升，而且比例變得唔穩定，於是世界各地政府開始以「值幾多金」同「值幾多銀」做基準衡量一種錢嘅價值，並且印銀紙，用銀紙嚟支付各種嘅政府開支。
廿世紀係一個劣幣驅逐良幣嘅時期。到咗 1900 年，工業化嘅國家多數都採用咗以金衡量價值嘅準則，並且用銀幣以及銀紙嚟做流通交易媒介。世界各地嘅私有銀行同政府跟從劣幣驅逐良幣嘅原則：好似金同銀呢啲有價值嘅錢變成攞嚟儲，而銀紙等冇價值嘅錢攞嚟交易。呢個進程由廿世紀初開始，慢慢散佈到全世界，而喺廿世紀後期，各大經濟體冚唪唥都採取咗以法定貨幣為交易媒介嘅做法－直接用金銀呢啲貴金屬做日常交易經已好少見。
貨幣供應
貨幣供應大致上係指一個經濟體內部嘅錢嘅總量：喺經濟學上，錢包含所有可以用嚟做上述嗰柞錢功能嘅物件－包括咗銀紙、銀仔、銀行入面嘅活期存款、以至存在於電子空間嘅數碼貨幣呀噉。因為理想嘅錢係一啲易數嘅嘢，所以雖然呢啲物件喺物料上咁唔同，但做經濟分析嘅人可以用同一個單位計呢啲物件嘅價值。一個經濟體嘅貨幣供應包含佢內部可以用嚟買貨品服務嘅錢嘅總數。
現代貨幣理論
根據現代貨幣理論，貨幣供應嘅上落係經濟活動嘅主要帶動因素，所以主宰住貨幣相關政策嘅中央銀行能夠做經濟上嘅調控－佢哋能夠合法噉通過印銀紙同控制利率等嘅手段嚟刺激一個經濟體嘅經濟增長，而且喺經濟衰退嗰時，央行仲可以用同樣嘅方法幫手刺激經濟。現代貨幣理論建基於以下呢條式：
；當中
係貨幣供應，
係速度，
係貨品服務嘅價格，
係貨品服務總量。
假設 係恆定嘅，央行可以透過調節 嚟左右 同 。
值得一提嘅係，上述條式當中嗰個 可以有多個方法量度，分做 、、、同 等多種：係最基礎嗰種貨幣供應， 喺 之上再加啲嘢，而 又係 之上再加啲嘢... 如此類推。對於呢幾種貨幣供應點定義，唔同國家地區有少少差異，不過一般嚟講， 會包括市場流通性最高嗰啲錢，例如係流通緊嘅銀仔同銀紙呀噉，而 同 會包括一啲市場流通性比較低嘅錢，例如一啲長期嘅銀行存款。
貨幣創造
貨幣創造係指創造錢，提升經濟體內貨幣供應嘅過程。是但搵個經濟體，間央行嘅經濟分析師會監察住個經濟體內嘅貨幣供應－佢哋會靠各種方法，例如睇存款紀錄同物價等，估計個經濟體內有幾多錢流動緊，計出 、、、同 分別大致上係幾多；再評估吓有冇需要增加貨幣供應，而如果要，貨幣供應應該升幾多。
喺決定咗要提升貨幣供應之後，央行就要郁手做。喺廿一世紀嘅經濟體入面，貨幣創造主要有兩種方法：
法定貨幣：指央行直接了當噉生產若干量嘅高流通性嘅錢－即係郁手印銀紙同整銀仔，然後央行會用呢啲錢買政府債券，政府跟手會用呢啲錢出人工俾公務員，於是呢啲錢就流入咗經濟體當中；
銀行貨幣：另一方面，私營銀行可以增加借錢俾經濟體內嘅人，等佢哋將借返嚟嘅錢好似個經濟體當中有額外錢噉嚟使。呢啲錢嘅流通性比較低－銀行通常都唔能夠即時將呢啲錢即時變嗮做現金。
部份準備金
喺廿一世紀嘅經濟體裏面，銀行一般都會用部份準備金嘅做法；即係話，銀行喺得到啲人想儲入佢哋度嘅錢之後，會留起一部份－以現金同市場流動性高嘅資產嘅型式－做儲備，等人用得到活期存款；跟手佢哋會將冇攞嚟做儲備嗰啲借出去，噉做會有一定風險－假如發生擠提嘅情況，銀行可能會唔夠錢俾啲客；但另一方面，噉做又會增加錢嘅供應量，對刺激經濟嚟講至關重要－人搞生意往往要使好多錢，唔借錢搞唔起，所以部份準備金嘅做法間接令個經濟體當中多咗好多投資，而投資正正係經濟增長必需嘅一環類型
按本身價值
用嚟做錢嘅嘢可以按「本身有冇價值」分做兩大種：商品貨幣同法定貨幣。
商品貨幣
商品貨幣係指一啲本身有價值、攞嚟做錢嘅物件。例如一個經濟體可以用粟米粒乾嚟做錢買賣，粟米粒乾本身有價值，可以用嚟滿足人嘅慾望，所以如果用嚟做錢會係一種商品貨幣。喺人類史上，有好多物件都試過俾人用嚟做商品貨幣，例如係貴金屬、貝殼、米粒、鹽、酒精、煙仔、大麻草、糖、同大麥等嘅稀缺資源都有喺某啲時期或者地方俾人攞過嚟做錢，而且亦有案例喺某啲情況有多過一種商品貨幣同時俾人用嚟做錢。要留意嘅係，呢條界有陣時係有啲含糊嘅，例如金幣噉，一個金幣好多時並冇標明個價值，而個金幣嘅價值由佢嘅金含量話事，喺呢個情況下，呢款金幣偏向有少少似商品貨幣。
商品貨幣嘅使用查實就同以物易物經濟好相似，商品貨幣起碼能夠充份噉擔當交易媒介同價值量度嘅功能，不過佢哋喺做儲起價值功能嗰時就未必咁理想，而且好多時亦有供應量難控制嘅問題。
法定貨幣
法定貨幣係一啲本身毫無價值嘅嘢，例如銀紙噉，銀紙唔食得、唔飲得、基本上唔可以攞嚟滿足任何慾望，而且亦都冇保證佢可以攞嚟換啲有價值嘅嘢。一款法定貨幣之所以可以攞嚟做錢－俾人當成有價值－係因為有個有公信力嘅組織宣佈要用呢樣嘢做錢，令到「唔接受用呢樣嘢俾錢」變成唔合法。「有個有公信力嘅組織」呢一點好緊要：因為個政府有公信力，啲人至有信心如果經濟冧起上嚟，佢哋可以攞住啲錢去搵政府，換返啲有價值嘅嘢，等自己有保障。廿一世紀世界各大經濟體用嘅通貨冚唪唥都屬法定貨幣。
以物理型式存在嘅法定貨幣可以受損，但可以換。呢個係法定貨幣相對於商品貨幣嘅一個優勢：世界多地都有法律講明「一件法定貨幣受損嗰時要點更換」，所以一個人手上嘅法定貨幣如果崩咗或者點，佢大可以攞去銀行嗰度換過啲新、面額相同嘅法定貨幣，例如美國政府就肯喺「張銀紙冇咗嘅部份少過一半」或者「有證據表明張銀紙係俾人整爛嘅」嗰時更換一張美元銀紙；而相比之下，一件商品貨幣整爛咗要換就難啲。
再廣義上啲，代表性貨幣泛指一啲本身毫無價值嘅錢，例如係古代嘅人買嘢可能會俾一張借據，等賣家事後攞住張借據去換返經濟價值。法定貨幣可以話係代表性貨幣嘅一種，特別指有官方法律效力嘅代表性貨幣。
按物理性質
除此之外，用嚟做錢嘅嘢又可以按物理性質分類，例如法定貨幣可以分做用紙整嘅銀紙同用金屬造嘅銀仔等等。
銀仔
銀仔喺經濟學定義係細小、平、又偏圓形嘅一嚿金屬或者塑膠，用嚟做錢。初時嘅銀仔多數都係用金同銀等嘅貴金屬整嘅，目的在於令到用嚟做錢嘅貴金屬重量有個易數嘅單位。但到咗今日，世界各大經濟體都有用銅等非貴金屬整嘅銀仔，而各經濟體都會用各種方式取得金屬，並且用呢啲金屬整一啲重量一致嘅銀仔。銀仔可以偽造，但喺人類史初期幫手創造一個錢嘅單位，令價值量度做起上嚟更容易，間接令銀行成為可能。打後阿基米德原理嘅發現令測試銀仔嘅重量同金屬純度更加容易，又令整假銀仔更難，促進咗銀仔嘅使用。
喺會用銀仔嘅經濟體當中，個銀仔用乜金屬造往往同佢面額有關：金最值錢，所以有金嘅銀仔最大面額，其次係銀，再落係銅。金幣往往俾人用嚟做大面額嘅交易，例如係政府消費等等；銀幣通常俾人用嚟做中等大細嘅交易，會俾人用嚟數稅、合同、同債嘅價值；而銅幣就係俾人攞嚟做日常生活嘅交易。呢個系統喺遠古印度經已存在，而中世紀嘅歐洲一路都用，連現代嘅經濟體都會用呢套「用物料分銀仔價值」嘅系統。
銀紙
銀紙係由銀行發行、用紙整嘅錢。一張銀紙上面通常會有個數字表示張紙值幾多錢，可以攞嚟俾錢。喺要提升貨幣供應嗰時，央行會用機械大規模噉印銀紙出嚟。同銀仔相比，銀紙有好有唔好，例如係：
因為造料嘅關係，銀紙比較易爛，但同時又比較輕便易攜。
銀紙本身毫無價值－而銀仔因為用有價值嘅金屬造，所以就算啲人對隻貨幣失去信心，手上有大柞銀仔嘅人都可以熔咗啲銀仔佢，再用所得嘅金屬得到經濟價值；發行貨幣嘅組織可以任意噉印銀紙，所以政府梗會鍾意儲住柞金銀，等自己「手上有幾多價值」有個保障。
銀紙本身冇價值，比較容易造成經濟泡沫，而當人對銀紙失去信心，開始要求「硬」啲嘅錢嗰時，就可能會造成「硬錢」供不應求，可以搞冧個經濟；事實係，喺銀紙使用早期，歐洲同美國嘅經濟專家都係因為呢個原因而對銀紙抱懷疑態度。
活期存款
活期存款係指無需任何事先通知，存款戶可隨時存取同轉讓嘅一種銀行存款：想像有個消費者，佢想買嘢，但手上唔夠現金；於是佢俾一啲有公信力嘅物件俾個賣家，等個賣家相信「攞住呢件物件可以換取佢賣咗嗰件嘢值嘅錢」－呢啲錢就係所謂嘅活期存款。一般嚟講，銀行喺法律上有義務，喺一俾人要求佢將活期存款嘅錢交出嚟嗰陣乖乖地照辦。喺廿一世紀嘅經濟體當中，活期存款提款可以透過個人、支票同提款機等嘅途徑嚟做。呢種錢並唔係物理上存在嘅－佢哋只係銀行戶口入面嘅數字。
一個經濟體嘅總錢供應量等如貨幣基數加埋商業銀行當中嘅活期存款嘅量，所以銀行用嘅部份準備金嘅方法－將存款當中嘅一部份變成現金借出去－可以提升錢嘅總供應量，間接刺激啲人消費同投資。而喺廿一世紀嘅經濟體當中，呢個過程創造咗大量嘅錢，好似係美國噉，2010 年 12 月嘅美國廣義錢供應量有成 88,534 億美元，當中得嗰 9,157 億係物理上存在嘅銀仔同銀紙。
數碼貨幣
數碼貨幣係指淨係存在於電子空間嘅錢，例子有位元幣。數碼貨幣係喺廿世紀後半橛，隨住資訊科技嘅發達而新興嘅：到咗 1990 年，美國央行同商業銀行之間傳嘅錢冚唪唥都係以電子型式存在嘅，而到咗 2000 年，多數存在喺銀行數據庫嘅錢都係屬數碼錢，而喺 2012 年，20 至 58% 嘅交易都係用電子錢做嘅。
數碼貨幣原則上會好方便，但有好多人都唔多接受到呢樣嘢，例如有好多專家都指出，數碼貨幣風險極高－廿一世紀初嘅數據顯示，數碼貨幣波動性高，價值容易大上大落，所以好多經濟專家對「數碼貨幣扮唔扮演到儲起價值嘅功能」抱懷疑態度。
貨幣政策
貨幣政策係指控制貨幣供應嘅權威－正路係政府同央行－所作嘅政策。政府同央行可以管理好多嘢，例如係印銀紙增加貨幣供應，又或者加減利率等等。佢哋會用呢啲手法，嘗試盡可能噉令個經濟體嘅經濟活動得以順利進行。
喺經濟學上，貨幣政策係一個好緊要嘅課題。好似係通脹等嘅現象可以對民生造成巨大嘅衝擊。一個好經典嘅例子係津巴布韋元：津巴布韋元曾經係非洲南部國家津巴布韋嘅貨幣，但係因為政府管理不善，搞到津巴布韋國內由 1990 年代尾開始就有極嚴重嘅通脹，啲錢變到愈嚟愈冇價值，而啲貨品同服務嘅價錢係噉升，搞到政府要係噉印大啲面額嘅銀紙，打後仲出咗驚世嘅面額 100 萬億文嘅銀紙。最後喺 2009 年 4 月，津巴布韋政府索性停用津巴布韋元改用美元做貨幣，單嘢先至收到科。自從嗰陣之後，津巴布韋元喺經濟學界間唔中就俾人攞嚟做「失敗貨幣」嘅例子。
政策手法
喺制定貨幣政策嗰時，政府同央行有好多工具可以用，包括：
利率：當央行提高利率嗰陣，啲人問央行借錢就要俾多啲利息，於是就會少咗人借錢，少咗人借錢就會造成貨幣供應下降，反之亦然。
用自己資產買賣錢；
提升或者降低政府借貸；
提升或者降低政府開支；
操控滙率；
提升或者降低部份準備金當中嘅最低儲備率；
調控或者禁止私營貨幣；
調控對出口或者進口嘅稅。
同採礦嘅啦掕
貨幣政策本嚟係同採礦業息息相關嘅：喺古代，金同銀廣泛噉俾人攞嚟做錢，所以要提升貨幣供應，往往要靠採礦業開採多啲金銀先得；當金銀供應量突然飆升－例如喺哥倫布發現咗新大陸，或者係 19 世紀中嘅加州淘金潮事件，都引致通脹嘅情況－金同銀多咗，因而變得冇價值，搞到物價飆升；另一方面，如果採礦業開採金銀嘅速度唔夠快，追唔上經濟發展，會造成通縮－金同銀唔夠用，所以物價跌。後者呢類通縮情況就算喺18 同 19 世紀都仲好常見，因為呢個時期唔指用金做錢，仲興用金嚟支持銀紙。
到咗廿世紀，各大經濟體系變成建基於法定貨幣，計呢啲錢嘅價值唔使吓吓都掕埋黃金價值，所以現代嘅貨幣政策開始同採礦業脫離。
假幣
假幣係指犯罪份子喺冇政府同央行許可下整嘅偽造錢，現今世界各大通貨都有人同佢哋整假幣。整假幣係一種欺詐，而且俾人亂咁增加貨幣供應會擾亂經濟－造成通脹、持有錢嘅人喪失購買力、以及令人對隻錢失去信心呀噉。所以世界各地嘅政府冚唪唥都會將整假幣定性為一種犯罪，例如係澳洲噉，喺 2019 年嘅澳洲，整假幣俾人拉到最高可以判坐 14 年監，係一種相當重嘅罪。
喺人類文明史上，人一路有整假幣同對抗假幣：
喺銀紙出現打前，啲人成日會用金屬純度唔夠高嘅銀仔做假幣，打後阿基米德原理嘅發現令「判定一件物件嘅金屬純度」變得簡單，幫咗手對抗假銀仔；
喺銀紙出現打後，整假幣嘅人就開始變成嘗試用打印機，印啲似真銀紙嘅銀紙出嚟－廿一世紀嘅銀紙往往會有一啲內置高技術嘅防偽特徵，而且影到銀紙喺入面嘅相多數會濛咗或者少咗忽。
金錢主義
央行
借錢
借貸
外匯市場
通脹通縮
雙金主義
禮物經濟
個人理財
財神
文獻
Greco, T. H. (2001). Money: Understanding and Creating Alternatives to Legal Tender, White River Junction, Vt: Chelsea Green Publishing.
Hartman, M. (October 30, 2017). "How Much Money Is There in the World?". I've Always Wondered... (story series). Marketplace. American Public Media. Retrieved October 31, 2017.
Keen, S. (February 2015). "What Is Money and How Is It Created?" Uses arguments from Graziani, Augusto (1989), The Theory of the Monetary Circuit, Thames Papers in Political Economy, Spring: pp. 1-26.
Lanchester, J. (August, 2019). "The Invention of Money: How the heresies of two bankers became the basis of our modern economy", The New Yorker, pp. 28-31.
攷
拎
"Money", BBC Radio 4 discussion with Niall Ferguson, Richard J. Evans and Jane Humphries (In Our Time, Mar. 1, 2001)
"Money". Investopedia. |
華列他 | 華列他係馬耳他首都，位於馬耳他本島東部沿岸。面積只係得0.55平方公里，2000年估計人口7,048。
史
喺1565年嘅馬爾他大圍攻之中，統治馬耳他嘅醫院騎士團擊退咗奧斯曼帝國嘅侵襲。騎士團為咗防止敵人再度襲擊，決定要起一座堅固嘅要塞都市。1566年3月28日，當時嘅騎士團總團長Jean Parisot de la Valette就為華列他城奠基，重賜名畀佢。華列他於是就發展成為繁華嘅市區嘞，而當地大部分古色古香嘅建築都係源自騎士團統治時期嘅。為咗保衛華列他城，騎士團喺城入面起咗座向海嘅碉堡，而家列為聯合國教科文組織世界遺產之一。
經過騎士團統治時期同埋短暫嘅法國統治時期之後，華列他嘅建築喺19世紀初受到咗英國統治嘅影響。啲建築嘅閘門改闊咗，又或者重新起過咁。第二次世界大戰期間，華列他遭受到德國同意大利軍隊空襲，多處地方受到嚴重損壞。最知名嘅損壞係喺19世紀初起嘅、離華列他城門冇幾遠嘅歌劇院。
圍城入面現存嘅歷史建築包括：
位於Republic Street嘅聖約翰聯合教堂；
位於碉堡附近嘅首相辦公室；
Palace Square對面、Republic Street上面嘅總統辦公室；
位於South Street嘅馬耳他國家美術館；
位於Republic Street嘅的馬耳他國家考古博物館；
馬耳他國會大樓等等。
地理
華列他位於馬耳他本島東部沿岸嘅半島度，兩邊係天然海港Marsmaxett同Grand Harbour，係全國嘅主要海港。貨物起卸區設於Marsa，而郵輪客運站就喺Grand Harbour度。
華列他面積得0.55平方公里，大細只係相當於其他世界大國嘅細區仔。作為馬耳他嘅首都，華列他係國家嘅行政、商業中心，亦係全國嘅運輸樞紐。馬耳他嘅公共運輸系統好依靠陸路，主要嘅公共交通工具係巴士，而全國大部分嘅巴士路線都會經過華列他城門外嘅巴士總站。城入面要揸車受到一定嘅限制，部分主要道路就劃為行人專用區。
文化
華列他城入面有多座古色古香嘅建築，聚集咗啡廳、餐館、銀行、酒店、政府辦公室等等。碉堡就改設為公園，畀遊客觀賞海港同埋馬耳他島上嘅景色。
喺一眾古建築之中，Old Theatre Street嘅Manoel Theatre，自1732年起已經係演藝場地㗎嘞。嗰間音樂廳當年由騎士團團長António Manoel de Vilhena起嘅，而家多數用嚟做古典文藝表演，亦都有時用嚟搞詩詞朗誦會、爵士樂、民俗樂、搖滾樂等表演呀咁。
每年2月10號，華列他全城會慶祝聖保羅日。
華列他亦都因華列他足球會變得好出名，係馬耳他島上最強勁嘅足球會之一。
2005年，史提芬·史匹堡嘅電影作品《慕尼黑》嘅部分場景，就係喺華列他度拍㗎嘞。
馬耳他城市
歐洲首都 |
沙漠化 | 沙漠化指原本由植物覆蓋嘅土地變成不毛之地嘅自然災害現象。所指嘅「沙漠」多數強調土地唔適合植物生長或者發展農業，而唔係因為地域本身乾燥所造成嘅沙漠氣候。不過，冇植物生長嘅土地由於唔能夠蒸散分配水分，結果亦都可能反而導致乾燥氣候。
沙漠化現象可能係自然嘅。作為自然現象嘅沙漠化係因為地球乾燥帶移動，所產生嗰氣候變化導致局部地區沙漠化。不過，今時今日世界各地沙漠化嘅原因，多數係歸咎於人為原因。人口急速增長，所居住嘅土地被過份耕種或者飼養禽畜，導致土地枯渴唔適合種嘢。
中東嘅美索不達米亞地區係世上最早發展農業嘅地域之一，從而發展成世上最早嘅文明發祥地之一。美索不達米亞嘅土壤本來好肥沃嘅，不過由於過度嘅農業活動、加上啲人唔理土地長期枯渴，重開發河段上流、採伐森林，搞到上流土地吸收唔到啲雨水，雨水一氣咁流入河度，造成水土流失同埋水浸。
根據中國國家林業局喺2006年6月17號嘅公佈，中國沙漠化土地達到173萬9700平方公里，佔國土面積18%以上，影響全國30個一級行政區。
環境保護
地球科學
生態學 |
中文維基百科 | 係維基百科協作計劃嘅中文版，於2002年10月24號成立，伺服機由維基媒體基金會負責維持運作，已有超過100萬篇文。
名
中文維基百科啟用嗰時，祗係以「中文Wikipedia」做名。直至2003年10月21號，Wikipedia嘅中文名，經過13個人投票，定名為「維基百科」。「維」字解作綁嘢嘅大繩，亦解做網，可以引申做互聯網，「基」係事物之根本，或者係建築物嘅底部。所以「維基百科」可引申為互聯網上裝載人類基礎知識嘅百科全書。
中文維基百科嘅副題為「海納百川，有容乃大」。此乃對聯中嘅上聯，由中國清朝大臣林則徐喺1839年為廣州越華書院所作，下聯原為「壁立千仞，無欲則剛」 。「海納百川」出自《管子·形勢解》，意指海洋之所以廣大，係因為佢唔揀擇咁容納咗數以百計嘅河流。「有容乃大」就出自《尚書·周書·君陳》。對聯嘅上聯勉勵待人接物應仿效海洋，以闊大胸襟同寬容態度接納唔同嘅人同事。此合維基百科自由之宗旨，開放。
維基百科
中文維基百科正如維基百科本身，有三個引人注意嘅特點。正係呢啲特點令中文維基百科同傳統嘅中文百科全書有所分別：
首先，中文維基百科將自己定位為一個包含人類所有知識領域嘅百科全書，而唔係一本詞典、互聯網論壇或其他任何嘅嘢。
其次，計劃本身係一個wiki，咁就畀到大眾去廣泛參與。中文維基百科係第一個用wiki系統進行百科全書編撰工作嘅中文協作計劃。
重有一個重要嘅特點，就係中文維基百科係一部內容開放嘅百科全書。內容開放嘅材料畀任何第三方唔受限制咁複制、修改同再發布材料嘅任何部分或全部。維基百科用GNU自由文檔許可證。
同其他版本嘅維基百科一樣，中文維基百科係民主制、菁英制、獨裁制嘅混合，通常大部分嘅內容，由普通嘅網友討論、修改，通常為民主嘅形式，而維基管理員就因為特殊、適當嘅理由而解除部分限制，例如修改首頁、適當嘅刪除文章或封鎖用戶。
差第二啲話嘅版
中文維基百科以白話文嚟寫，係漢族嘅主要書寫語言，喺中國大陸、台灣、香港、澳門、新加坡係官方文字。雖然漢語有七家,但係中文維基百科冇規定以邊家嚟書寫，不過維基人約定俗成，以白話文為通用形式，耐唔耐滲啲文言文，以求文句能夠兼雅達。
中文維基百科嘅編輯者嚟自於世界各地嘅華文使用者，根據2018年統計數據，使用者連線來源統計，台灣50.8%、香港18.8%、北美洲11.5%、東南亞5.3%、歐洲3.3%、日本2.5%、澳洲同南韓都係1.5%、中國大陸同澳門各佔1%，其他同未知連線來源共佔剩低嘅3.1%。另外根據2013年10月維基百科對各語版本嘅編輯者來源嘅統計結果，台灣嘅編輯者佔39.1%、香港佔25%、中國大陸佔20.7%，而美國同澳洲就分別佔3.9%同埋1.9%。
嚟自於各地擁有唔同成長背景嘅華文使用者共同參與中文維基百科，唔同嘅政治立場同社會觀念喺中文維基百科產生最直接嘅接觸，中文維基百科嘅文章內容係全球華文使用者互相妥協折衷後嘅成果。另外，包括中文維基百科在內各語言版本對於非自由版權下嘅內容，或者版權、來源不明嘅文章同圖片，就保有唔同於當地網絡氛圍嘅，極為嚴格嘅審查制度。基本上任何唔可以用於自由傳播或者禁止無經濟補償咁應用於商業領域嘅文章、圖片，原則上都冇得留低。
中文維基百科大幅度而且深度咁介紹中華文化、中國歷史同中國大陸、台灣、香港、澳門、新加坡嘅人、事、物。喺某啲領域，闡述咗華語使用者嘅價值觀，內容更貼近於華人自己嘅理解。
中國大陸嘅介紹，沿海地區擁有較為詳細嘅文章內容，內陸同西部地方嘅介紹就較為缺乏，反映中國大陸各地互聯網發展嘅唔平衡。
參與
去到而家，中文維基百科已經有1,173,216篇文，但數量仲未包括對話頁、冇內連結嘅文、重定向頁以及其他空間名嘅頁，如果加埋呢啲頁，截至2021年1月，總共有超過647萬頁，仲有超過6,364萬次編輯。參與人數方面，有超過3,042,941史
自從2002年10月24號第一篇文起，中文維基百科至今已經迅速擴展。
創立及初期
2001年5月，中文維基百科計劃同另外12種主要語言維基百科計劃同時成立，但係當時維基百科網站唔支援中文輸入。同時期，同中文版有相同困擾嘅日文維基百科，權宜咁用羅馬字母嚟寫日文文章，中文維基百科喺嗰時只擁有少少嘅測試文字。
2002年10月24號，Ghyll成功咁用工具軟件輔助，寫咗實質中文內容嘅文章HomePage，中文維基百科到呢一刻先算係真正開始運作，而Mountain亦成為中文維基百科嘅第一位參與用戶。10月27號，中文維基百科移動到新服務器，軟件升級到Phase III，新版嘅軟件解決咗中文輸入嘅問題。同時，域名改做zh.wikipedia.org。11月17號，中文維基百科網站界面嘅中文化工作告一段落，Mountain翻譯咗英文文章Computer Science，貼上中文維基百科，呢個係真正意義上嘅第一篇文：計算機科學。
喺中文維基百科嘅早期，大部分嘅長文都係從英文翻譯過嚟嘅，中文維基原創嘅就以短文居多。
早期維基人同佢哋嘅貢獻
中文維基百科最早嘅維基人係Mountain，而早期累積大量編輯次數嘅五位維基人：Samuel、Menchi、Lorenzarius、Formulax同Shizhao，在2003年6月14號一齊成為首批中文版嘅華人管理員。
其中Shizhao喺維基百科嘅整理同協調方面做咗好多嘢，佢喺中文版嘅其他維基媒體計劃入面都做咗好多維修嘅工作，佢編輯次數高倨榜首，對中文維基百科嘅向上發展奠定咗基礎，亦奠定咗佢喺中文維基社群嘅威信。
2002年至2003年，中文維基百科持續進行本地化同正體化嘅翻譯工作。直至2004年12月23號，隨住MediaWiki 1.4版本嘅發布，中文維基百科初步實現正簡體自動轉換。
媒體關注同使用者增長
2003年10月20號，中國大陸嘅《中國電腦教育報》文章介紹維基百科，呢次係中文媒體第一次正式報導維基百科。2004年2月15號，同係中國大陸嘅《新周刊》喺第173期亦發表同維基百科有關嘅報導，跟住隨後嘅幾個禮拜，好多媒體跟進報導，為中文維基百科帶嚟大量嘅中國大陸維基人。2004年嘅3至5月，維基人以倍數計咁增加，總文章數字好快咁由6000篇突破10000篇。
2004年5月16號，台灣嘅《中時晚報》刊出《維基網路百科，大家一起寫》，係台灣主流媒體首次報導維基百科，隨後喺6月，台灣嘅《聯合報》跟進報導《Wiki百科網書，你都可寫一筆》，為維基百科帶嚟大量嘅台灣維基人，時值維基百科喺大陸受到封鎖，台灣相關文章嘅編寫量大幅增加，首頁亦加入咗台灣嘅熱門新聞。
香港媒體對中文維基百科嘅關注較遲，係香港維基人發展起步較遲嘅主因之一。2006年2月20號，香港嘅《明報》喺副刊發表《生活百科：Wiki世界 自由開放》，呢次係香港媒體第一次正式報導維基百科。3月29號至3月30號，香港嘅《頭條日報》喺新聞故事連載發表《網友齊編「自由」百科全書 港八月辦首屆中文維基聯會》，呢次係香港媒體第一次深入咁介紹中文維基百科。同年5月，中國大陸嘅環球時報亦都報道咗維基百科，好多大陸青年就係通過睇報紙而得知同加入維基百科嘅。
文章數量嘅增長
中文維基百科喺2002年10月正式開始嗰時，英文維基百科已經有超過40,000篇文，係起步較遲嘅主要語言版本。2004年2月24號，中文維基百科突破咗5000篇文，但係其中有啲文章包括正簡兩個版本隨住更多維基人嘅加入，文章數量增長速度亦穩步上升。2005年12月13號，用戶Shibo77大量添加年份文章，令中文維基百科喺短短1日內多咗500篇文，重突破5萬條。到咗2006年11月12號，中文維基百科文章數字突破10萬篇，成為第12個擁有超過10萬篇文嘅維基百科語言版本，係一個重要嘅里程碑。
中國大陸政府封鎖
中華人民共和國對互聯網採取內容審查嘅制度，政府有權依法對網路內容進行審查，對嗰啲有爭議嘅網頁內容採取限制措施。維基百科網站對一般人民嚟講好易接觸得到，但維基百科計劃成長嘅紀錄上，喺中國大陸被封鎖過四次。
第一次封鎖
首次封鎖發生喺2004年6月2號到6月21號。
封鎖嘅最初幾日只係封鎖中文維基百科，後來所有維基媒體網站喺中國大陸都被封鎖。為咗解決呢次封鎖，中文維基嘅管理員向當地嘅互聯網服務提供商溝通，重向有關單位申請解除對維基計劃網站嘅封鎖。所有維基媒體網站喺2004年6月17號至6月21號被解除封鎖。
呢次封鎖影響到中文維基百科發展嘅生命力，使用者增長放緩，文章數增加速度減慢，文章編輯次數銳減，直到2004年9月好多狀況重未回復到2004年5月嘅程度。
第二次封鎖
第二次輕微嘅封鎖發生喺2004年9月23號到9月27號。
第三次封鎖
2005年10月19號下晝五點起，維基百科再次突然受到封鎖，中國大陸部分用戶無法登錄各語言版本嘅維基百科，封鎖原因至今未明，有人估計同近期發表嘅《中國的民主政治建設》白皮書有關。2006年11月9號，大量用戶回報中文維基百科http://zh.wikipedia.org/ 已經可以訪問，呢個係自2005年10月19號封鎖長達一年幾以嚟中國大陸首次可以重新訪問。同時https://secure.wikimedia.org/ 已全部唔能夠使用。
第四次封鎖
2006年10月，英文維基百科、維基新聞等維基媒體喺中國大陸可以正常訪問。
2006年11月9號下晝六點左右，中文維基百科喺中國大陸各地陸續解禁。然而呢次解禁只係持續咗8日，由11月17號開始，中文維基百科再次受到封鎖。一般認為呢次臨時解禁係由於GFW升級所致。
上面嘅封鎖都係無預警、無預先通知嘅，同埋中華人民共和國相關單位甚至冇講畀維基百科知封鎖嘅原因同任何理由。
2007年6月15號，中文維基百科以外嘅各語言版本維基百科同維基媒體各項目網站再次可以喺中國大陸正常訪問。
字詞差異
背景
中文存在兩種書寫系統──正體中文同簡體中文。一般喺台灣、香港同埋澳門嘅使用者用正體中文，喺中國大陸、新加坡、馬來西亞就會用簡體中文。因為缺乏交流同各自唔同嘅書寫系統嘅發展，好多正式嘅名喺中國大陸、台灣、香港同埋新加坡都完全唔同。例如話電腦嘅印嘢設備，喺中國大陸叫做打印機，喺台灣叫做印表機。
轉換功能之前
隨住中文維基百科嘅成長，正簡體問題成為中文維基百科發展唔可以唔面對嘅問題。喺2003年嘅討論裏面，中文維基百科社群嘅主流意見，係畀正體簡體喺中文維基百科共存，正簡體問題應該通過發展轉換程式來解決，而唔係等正簡體分別成立兩個中文維基百科網站，但係當時無開發相關嘅技術，所以就停止咗討論呢件事。
絕大部分嘅文章係正簡體共同存在喺一篇文章之中，少數文章係擁有正簡兩個唔同嘅版本，例如法國用過兩種唔同版本：「法國」同「法国」，日本亦用過「日本/简」同「日本/繁」。其他維基百科可以用zh-tw同zh-cn做跨語言連結。中文維基內部嘅正簡跨語言連結就用
嘅方式做連結。呢種方式可以令兩種文字系統唔會互相干擾，但就只能夠靠人工整合正體同埋簡體兩個版本嘅差異。而公告、總集型嘅頁就用正簡並存嘅方式存在，即係話正簡體文字喺中文維基百科有相同嘅地位。
喺正體簡體轉換功能啟用之前，部分嘅使用者大量地將正體文章全面改為簡體，反之亦然，實際上就冇編輯文章嘅任何內容。噉嘅做法被認為係一種破壞行為，正體內容嘅缺少好容易被視為中文維基百科排擠正體字嘅使用者。隨住簡體使用者大幅增長，中文維基百科由以往嘅正簡並存，逐漸成為簡體為主流嘅百科全書。中文版成立以來就不斷出現正體版或者台灣版維基百科獨立嘅呼聲，由呢段時間得到越來越多台灣使用者嘅認同。
經過大概兩年嘅爭論同等待，2004年9月，Zhengzhu加入中文維基，提出正簡轉換，因為噉重寫咗成套程式，開始進行正簡轉換功能嘅開發。呢套轉換程式一度以主要中文維基用戶嘅所在地做字庫分類，之後簡化做「簡體」、「繁體」同「唔轉換」3類。中文正簡轉換系統因此容易手動添加同埋使用，成為中文維基百科解決正簡問題嘅最實際重可行嘅方案。呢套方案及程式喺2005年嘅第1屆維基媒體國際大會上由中文用戶進行咗簡單嘅介紹。
繁簡體字詞轉換
為咗免除呢啲障礙，由2004年12月23號開始，中文維基百科嘅伺服器提供一個功能──正簡體自動轉換功能，能夠依據用戶參數設置自動轉換唔同嘅字體同辭彙去畀用戶睇。好多以前用正簡兩種版本內容嘅文章逐漸合併。輸入正簡兩種名都可以檢索瀏覽合併後嘅文章。
轉換功能免除咗正體簡體嘅隔閡，亦一併解決咗中國大陸同台灣、香港之間辭彙嘅分歧所帶來難以跨越嘅障礙。
最初喺頁頂嘅文章文字轉換嘅標籤只有「唔轉換」、「簡體」同埋「繁體」三種，但「繁體」係用台灣用語嘅繁體字，對習慣港澳用語嘅香港、澳門使用者感到唔方便。2006年11月，經投票通過後，頁頂嘅文章文字轉換嘅標籤改為「唔轉換」、「簡體」、「台灣正體」同「港澳繁體」四種。
喺2007年1月，轉換標籤更增加去到「唔轉換」、「大陸簡體」、「台灣正體」、「馬新簡體」加埋「港澳繁體」五種。
而家轉換標籤「港澳繁體」改成「香港繁體」同「澳門繁體」，「馬新簡體」改成「大馬簡體」同「新加坡簡體」。
主要項目
特色同優良條目
經過一定時間發展嘅維基百科一般都會產生「典範條目」，雖然真正100%符合維基百科完美作品標準嘅文實際上重未存在，但「典範條目」依然係作為該語言維基百科中，通過多數人認可為比一般文章要更為完整、優秀嘅作品。佢哋一般係眾多維基人共同協作嘅成果，亦可以係部分人獨立完成嘅華彩篇章。每一篇「典範條目」都會喺文嘅右上角同文嘅討論頁上注明標記。
對於中文維基百科嚟講，「典範條目」嘅概念嘅出現始於2004年3月，起初係由管理員將個人認為較為完整嘅文章遴選為「典範條目」，而呢種做法喺中文維基百科步入文章數量同質量大幅增長後變得唔符合發展嘅要求。另外，為盡快提升中文維基百科文章嘅質量，嗰年5月，中文維基百科引入咗一直持續到而家嘅「條目質量提升計劃」，成為當時唯一一個成為「典範條目」嘅方法。但冇幾耐，「典範條目評選」制度許可有個人獨立完成嘅文章參選「典範條目」。
最早嘅「特色條目」係「文化大革命」同「伊麗莎白一世 (英格蘭)」，經過第一次同行評審後「伊麗莎白一世 (英格蘭)」依然保留「特色條目」嘅地位，嗰篇文亦成為中文維基百科最早嘅「特色條目」。但係喺2007年2月8號，「伊麗莎白一世 (英格蘭)」已被撤消特色條目資格。2007年2月26號，中文維基百科嘅「特色條目」數量正式突破100，第100個「特色條目」係「哆啦A夢」，但由於隨後有幾條「特色條目」被撤消資格，因此「特色條目」數目一度跌返落100以下。直到兩個月後嘅4月28號至再度回到100個「特色條目」嘅數字。
另一方面，中文維基百科好多文章擁有極佳嘅內容質素但都唔足以成為「特色條目」；可能係因為佢長度過短、或論題太過廣、或過份聚焦於某一話題、或者係文章所述嘅領域唔係太知名。即嗰啲具有成為「特色條目」潛力嘅文章，由維基人主動揾出、編寫，通過提名並通過嘅，將會成為「優良條目」。
截至目前，中文維基百科嘅「典範條目」當中以歷史類最多，其次係文學藝術及政治類嘅文章。可能同參與者嘅愛好同日常工作，文化類文章嘅普及度較高所致。同時，中文維基百科擁有嘅「優良條目」數量亦正穩定上升，其中以政治類文章最多，但歷史同地理類文章都佔好大比重。
條目質量提升計劃
「條目質量提升計劃」始於2004年5月，目嘅係集合維基人嘅力量，更快咁合力打造更多「特色條目」。「條目質量提升計劃」旨在動員更多維基人參與嘅同時，提升中文維基百科嘅寫作質量，選取進行質量提升嘅文章由維基人投票決定，經過幾個禮拜提升後再交去「特色條目」評價。當中，「特色條目」評選得分最高嘅係「歐洲」，滿分5.0分中平均有4.8分。
除咗主計劃之外，其他領域下都設有自己嘅「條目提升計劃」。例如「香港條目提升計劃」係針對香港相關文章而發展嘅質量提升項目，以提升香港相關文章至「特色條目」為目標。此外，重有台灣主題、化學主題、生物主題、足球主題，但後三者現時經已處於荒廢狀態，只有香港同台灣嘅計劃仍然繼續正常運作。
然而，自2006年起，由於維基人對編寫文章嘅態度，轉變成以獨力完成為主，因此呢啲「條目質量提升計劃」嘅成效大不如前。除咗提升後嘅文章質素重無大改善，部份計劃更陷入荒廢狀態。2006年11月曾經有維基人動議廢除「條目質量提升」嘅主計劃，但主流意見傾向保留進行改革，直到現時重未有最後定案。
2007年4月6號，由用戶dgg32提出嘅「用戶條目質量提升計劃」正式試行。該計劃目前預計試行3個月，到期後由維基人討論佢嘅可行性，同埋係唔係取代舊計劃等問題。
動員令
「動員令」係中文維基百科特有嘅一種為增加文章數量同兼顧質量而進行嘅召集維基人編輯文章嘅活動，方式係部份維基人主動邀請其他維基人參與編輯文章。「動員令」分「大動員令」及「小動員令」兩種。「動員令」搞過四次，其中頭三次係大動員令，第四次係小動員令。而第三、四次動員令更啟用咗加分機制。首次動員令喺2006年7月15號到2006年8月1號舉辦；第二次喺2006年8月15號到2006年10月1號；第三次喺2006年12月1號到2007年1月1號；第四次喺2007年4月1號始到4月30號，呢次動員令限定生物動員令、翻譯動員令、寰宇動員令、體育奧運動員令、音樂動員令同暗黑動員令六個主題。一啲維基人樂於接受呢種活動，但亦有人表示反對。「動員令」確實對中文維基文章質量產生一定促進作用，但因為參加人數有限而效果平平。關於「動員令」重搞唔搞落去下去重有爭議。
翻譯
中文維基有參與元維基嘅「每周翻譯」計劃，每個禮拜由其他語言版本嘅維基百科翻譯一篇文。呢個計劃到現時為止已成功翻譯超過100篇中短篇幅嘅外文文章，為翻譯工作提供榜樣。
專題同主題首頁
中文維基百科設有唔同嘅專題。專題係一個幫助各參與者去整理喺維基百科某一特定範疇嘅資料嘅資源。呢個唔係提供嗰啲資料嘅地方，而只係一個有關嗰啲資料嘅資源：好似邊啲資料應該如何編排方式、或者邊啲內容應該包含等等。而且各個專題嘅討論頁亦為嗰啲對嗰個題目有興趣嘅參與者提供一個討論地方。截至2007年3月，中文維基百科有大概70個專題。
對於特定範疇，中文維基百科重設有主題首頁。主題首頁係為對某一領域嘅知識有興趣嘅維基人及一般讀者提供嘅首頁，用嚟幫助揾嗰個主題嘅資料，重擴充同嗰個主題相關嘅文章。一個維基主題可以係一個或多個專題相連。不過，同專畀維基編者使用嘅維基專題唔同，維基主題係同時為編者同埋一般讀者服務嘅。截至2007年3月，中文維基百科有48個主題首頁。
工作小組同興趣小組
為凝聚對特定範疇感興趣嘅維基人，中文維基百科設有唔同嘅工作小組及興趣小組。工作小組嘅主要焦點嘅中文維基百科內嘅站務維護，而興趣小組則集合咗對有興趣編寫特定範疇條目嘅維基人，藉呢進行意見交流。截至2006年12月，中文維基百科共有9個工作小組及27個興趣小組。
地區維基人協作
2005年8月，香港維基人者尺發起咗香港維基人佈告板。呢個係中文維基百科首個地區性維基人佈告板，作為香港維基人同對撰寫香港文章有興趣嘅維基人聯絡之用。佢嘅最大特色，係佢嘅「香港條目提升計劃」。喺呢個計劃之下，有啲文嘅質量得到大幅提高，重成為「特色條目」。最早由呢個計劃出現嘅「特色條目」係「香港電車」，喺嗰板嘅「條目提升檢討」嘅滿分5.0分中得到平均分3.4分。
繼香港維基人喺中文維基百科首創地區性維基人佈告板之後，喺2006年1月1號，台灣維基人阿儒發起咗相同性質嘅台灣主題公告欄，以求將台灣嘅風土文化喺維基百科展現出嚟。其後，來自廣東、中國中部、日本同澳門嘅維基人都建立咗佢哋嘅維基人佈告板。截至2007年3月，中文維基百科共有6個地區性維基人佈告板。
刊物
中文維基百科由2005年起，由中文維基百科行政員Shizhao主持編寫維基讀本。維基讀本係對維基百科上某種主題文章精選嘅一個連續出版物，並製作成PDF格式出版。維基讀本每季出一期，但出咗兩期就冇再出。2006年第一屆中文維基年會籌備期間，有提議重辦維基文摘，但都係未成事。
第一期：繁簡混合版、簡體中文版
第二期：繁簡混合版
另一方面，中文維基百科設有一個名為wikidigest嘅郵件組。個郵件組由中文維基人snowyowls喺2005年12月建立，內容係中文維基百科新文章精選，目前定期向用戶發送每日入選中文維基首頁「你知道嗎」欄目嘅文章，可以喺呢度入。
鑑於維基讀本已荒廢多時，中文維基百科用戶信陵使喺2007年3月13號，出版全新嘅《中文維基百科電子雜誌》試刊版。雜誌初步計劃每月出一期，內容除咗展示中文維基百科嘅特色內容，亦會有用戶專訪、社群熱門話題及最新統計數據等。然而，截至2007年5月，重未有本雜誌嘅最新消息。
互助客棧同詢問處
中文維基百科設有一個名為「互助客棧」嘅地方，用嚟討論技術議題、方針同規則、以及中文維基百科嘅管理維修。呢個係中文維基人最主要嘅交流意見嘅地方。另一方面，面對雅虎知識+一類知識型網站嘅流行，中文維基百科喺2006年10月設立咗一個名為「詢問處」嘅地方，畀使用者發問及解答任何同維基百科無關嘅問題。
維基人社群
參與者
中文維基百科嘅參與者來自世界各地嘅華文使用者，而唔係集中於中國大陸。東南亞擁有龐大嘅華語使用人口，但當地華人人口並冇反映喺嗰帶地區相關文章嘅書寫量上，可能同東南亞華人多數用粵語、閩南語、客語或者係當地華人已失去華文書寫嘅能力有關。維基人嘅年齡跨度同一般人印象中「百科全書」嘅編輯者年齡跨度唔同，其中唔少活躍嘅維基人喺生活中重係大學生及中學生，甚至有少數小學生參與。呢外，通過「條目質量提升計劃」、訪問同編輯總數上顯示中文維基百科用戶大部分對政治、歷史、文化類文章報有較大嘅熱情，因此「特色條目」、「優良條目」、「新條目推薦」都以呢類文章居多。另一個特色現象，就係由於來自香港嘅維基人好多都關心本地嘅嘢，因此優秀嘅香港相關文章嘅比例都唔少。
截至2007年6月，中文維基百科有超過24萬一般嚟講，已經熟悉中文維基百科嘅用戶大多數用互助客棧來進日常嘅編輯交流，而專為新人設立咗常見問題嘅集合社區。為咗進一步加強維基社區之間各用戶嘅交流，中文維基百科喺維基百科人中通過地域、愛好及興趣、畢業學校、政治傾向……各種唔同嘅分類創立咗各個維基人之間嘅交流板塊。通過呢個板塊維基人可以好快找到自己嘅同鄉、校友、志同道合嘅第啲維基人。維基人可以通過呢度尋求各種協助，或發起當地維基人舉行聚會。亦可以找到維基嘅部分指導方針，工作小組同一啲怪誕而罕見嘅文章。
管理員
2006年底，中文維基百科一共有86個管理員：29個嚟自中國大陸、16個嚟自台灣、14個嚟自香港、9個嚟自美國、5個嚟自加拿大、3個嚟自澳門，英國、澳大利亞、法國、韓國、德國、日本各一個，2個未鑒別。
聚會
維基百科第一次嘅聚會──維基百科北京地區網友見面會，2004年7月25號喺北京大學舉辦。此後喺上海、香港、臺北、新竹都有維基人發起聚會，將網上嘅聚會帶到現實之中。聚會嘅主題主要涉及中文維基百科嗰當時遇到嘅問題同一啲發展嘅建議，因此討論嘅焦點往往各有側重。2005年8月，中文維基百科嘅Wing、阿仁、虎兒等幾名用戶參加咗呢一年嘅維基媒體國際大會，重喺會上發表由Zhengzhu撰寫嘅關於簡繁轉換嘅技術性論文「Chinese conversion the wiki way」同主要由Mountain撰寫嘅講演稿「We-create-pedia in China」等多篇文章，受到與會者嘅廣泛關注。
2006年4月，台北維基人開始展開每兩星期一次嘅定期聚會，香港維基人於10月仿效。2006年12月，廣東、北京、南京、香港同台北五個地區都計劃舉行冬季聚會，係中文維基百科成立以來同一個月內最多地方舉行聚會嘅月份。
中文維基年會
為咗令各地嘅中文維基人增加見面嘅機會，以及向外界推廣中文維基百科嘅應用，中文維基年會因此而被發起。第一屆中文維基年會喺2006年8月26號至27號喺香港中文大學舉行。超過一百名參加者參與呢次活動。呢個年會更係全球第一個針對個別語系嘅維基聚會。
由於台灣台北市成功奪得2007年8月舉行嘅第三屆維基媒體國際大會主辦權，因呢第二屆中文維基年會可能未必會於2007年舉行。
網上討論交流
中文維基人依地區嘅習慣而有唔同嘅網上交流方式，例如來自台灣嘅維基人多數用BBS同MSN互相交流，而來自中國大陸嘅參與者就較多使用QQ進行即時交流。但係隨住參與者群體嘅不斷交流同融合，呢啲唔同網絡交流方式嘅利用都唔係絕對，比如，而家一啲中國大陸嘅中文維基嘅網絡會議都會用MSN，以及Skype呢類其他地區維基參與者常用嘅網上通訊軟件。下面係一啲大事紀：
2005年1月19號，以Wikipedia為主題嘅討論看板喺台灣批踢踢BBS站成立，重開始有計劃咁喺BBS上推廣維基百科。
2005年3月24號，中國大陸維基人冷玉建立咗以維基百科為主題嘅QQ群，其他大陸維基人都先後建立以維基百科為主題嘅QQ群，其中冷玉嘅兩個群人數最多、討論最為熱烈。QQ群成為中國大陸嘅維基人嘅網上即時交流方式之一，接近甚至超越咗其他維基百科嘅IRC頻道嘅地位。
2006年4月26號，香港嘅香港地BBS建立維基百科版，重同台灣批踢踢BBS維基版建立轉信關係，係香港第一個開設維基討論區嘅站台。
維基榮譽同獎勵
2005年1月，Richy同Vipuser為進一步推動中文維基百科嘅發展弊端
中文版維基百科有諸多弊病，包括增長慢、內容少、專業貧及錯漏多。呢啲問題有大把係多種維基百科嘅通病，亦有無數充滿特色。
紛爭
環繞中文維基百科嘅爭議，主要包括資料來源可靠性同埋中國大陸同管理員用戶對政見唔同人士嘅攻擊同封殺。後者隨住香港反修例運動同香港國安法嘅爭議，而顯得更加嚴重，甚至有一個名叫Walter Grassroot，來自中國大陸嘅維基編輯，提議向國家安全處舉報香港用戶。有香港用戶就指責，中國編輯違反維基百科合作同互信嘅原則。
中文維基百科
中文維基嘅統計圖表
中文維基百科新條目精選
英文：
元維基：有關正簡中文轉換嘅文章 |
A | A係拉丁字母第一個字母，大階寫做A，形似金鐘架，細階寫做a，撈埋廣東話時讀。
發音
附加符號導致嘅變音
史
A字原本係埃及神聖文字或者係原閃族字母個牛頭象形文字。
公元前1600年，腓利基字母每個字係綫形(linear form)，成為之後其他形式嘅基礎。佢個名一定同希伯來字母aleph有一定關係，同樣，都同阿拉伯字母alif有關。
呢隻字母，腓利基或其他閃族話，係喉塞音來。之但係，古希臘人借呢隻字母，做響音，叫佢做alpha。大概公元前8世紀，早期希腦文係打側寫，到咗後期就變咗依家咁。雖則有啲地方會一隻腳短咗。
埃特魯斯坎人將希臘字母帶到意大利，無改過任何嘢。而羅馬人就將埃特魯斯坎字母來寫拉丁文，最後就變成家下嘅拉丁字母，畀唔同話記嘢。
呢個字母有兩隻小寫。一隻係手寫成日用嘅，一個圈加尾一棟。而印刷品呢，就用一圈仔再搵個大圈包住佢。呢兩款都係由大寫變成。寫希臘嗰陣，就好似下面安修爾體個版本。而好多字型都會將右腳打棟。羅馬體就將隻腳變咗圈，而有啲就唔要長腳，變咗手寫咁。
注
拉丁字母
元音字母 |
自然科學 | 泛指用科學方法嚟研究大自然嘅領域，即係會用實驗同觀察等嘅做法嚟描述、預測同埋解釋大自然入面嘅各種現象。自然科學可以按「研究大自然嘅邊一忽」嚟再細分做做好多範。
定位
自然科學同第啲科學－例如係心靈科學或者社會科學呀噉－領域一樣，會跟足科學方法嚟去研究大自然。自然科學研究會：
根據手上已知係真嘅事實，諗一啲理論出嚟，呢啲理論最理想係用數學模型嘅方式表達嘅；
跟手就靠邏輯性嘅思考，去諗吓呢柞理論會做點樣嘅預測；
然後就做實驗同觀察嚟攞數據，驗證吓個理論嘅預測係咪真確；
如果數據顯示，個理論係做唔到準確嘅預測嘅話，就要一係根據攞到嘅數據睇吓個理論要點改先可以令佢做到準確啲嘅預測，一係就要諗新理論取代舊理論。
上述嘅過程會係噉不斷重複，直至手上嘅理論做得到完全準確嘅預測為止－於是乎自然科學就有持續嘅發展，做到愈嚟愈準確嘅預測。到咗現代，自然科學經已有龐大嘅理論體系，有多個理論解釋各種嘅自然現象，而且自然科學家仲會不斷噉去搵新嘅現象嚟研究，睇吓呢啲理論能唔能夠解釋新現象，又或者使唔使諗新嘅理論。
分科
自然科學可以再細分做好多範，包括咗：
物理科學
物理科學：研究啲原子或者係星球呢類冇生命嘅嘢。
物理學：研究宇宙嘅基本組成要素，好似係物質、物質喺時間同空間入面嘅運動、以及好似係能量或者力呢啲概念都係物理學嘅研究題目－細至構成物質嘅基本粒子，大至成個宇宙，都係物理學嘅研究範圍；物理學會透過分析同發現宇宙最基本嘅定律嚟去了解宇宙係點樣運作嘅，而且因為宇宙入面嘅嘢幾乎冚唪唥都會受制於呢柞定律，物理學可以話係自然科學之中最基本，覆蓋面最廣嘅。
化學：研究物質同物質嘅特性，尤其係物質可以點樣變化；化學嘅範疇包括咗研究化學元素以及係化合物嘅組成、結構同特性；除此之外，化學家仲成日研究物質點樣做化學反應－化學反應簡單講就係兩款或者以上嘅物質互動，分別噉變成第啲款嘅物質，仲有係化學反應發生嗰陣嘅能量變化等嘅問題。
地球科學：專門研究地球嘅環境，涵括咗地質學、海洋學同氣象學等嘅領域；呢啲研究好多時會用到物理學同化學上嘅知識，例如係研究地球嘅岩石圈嘅地質學就會試圖了解地殼嘅化學成份同埋由地核放出嚟嘅熱力點樣影響呢啲成份－前會涉及化學，而後者會涉及熱能同壓力呢啲概念。
天文學：研究天體，包括恆星、行星、衞星、彗星同星系呀噉；天文學會運用數學、物理學同化學嚟解釋宇宙入面唔同嘅天體點運作，簡單嘅例子包括咗用物理學上有關重力嘅概念同理論嚟分析啲行星點樣圍住恆星公轉。
生命科學
生命科學：研究細菌同植物等有生命嘅嘢。
生物學：研究生命同生命對環境嘅影響，可以再細分做：
分子生物學：做分子層面嘅生物學研究，會研究一粒細胞內部唔同嘅系統之間會點樣互動，包括咗 DNA、RNA 同蛋白質呢啲分子嘅合成以及呢啲互動點樣調制，好多時會用到化學上嘅知識。
遺傳學：研究基因同遺傳物料嘅一個生物學子領域，基因決定一隻生物嘅種種特徵，而對佢哋嘅研究令到科學家了解到特定基因嘅功能同埋能夠分析基因之間嘅互動；呢方面嘅研究仲引致咗遺傳工程呢家嘢嘅誕生。
細胞生物學：研究細胞嘅結構同生理特質，包括佢哋嘅內部行為、彼此之間嘅互動同佢哋同周圍環境嘅互動。呢種研究可以做喺好似細菌噉嘅單細胞生物身上，又可以做喺好似人類噉嘅多細胞生物身上。了解細胞嘅結構同功能對於研究生命嘅科學嚟講係一種基礎嘅研究，生物學家要知道細胞點運作同彼此之間點互動先至可以模擬多細胞生物嘅組織同器官嘅運作原理。
神經科學：研究神經系統，包括神經解剖學同神經生理學。神經科學俾人指似係介乎於自然科學同社會科學－神經科學研究嘅係神經系統，神經科學家好多時會研究動物嘅神經系統，但又會研究人嘅腦，所以神經科學上嘅知識可以用嚟理解社會嘅特性。
生態學：研究生態系統，即係研究由兩個或者以上嘅生物物種住埋一齊，並且同周圍環境當中嘅冇生命物體互動而形成嘅系統；喺多數嘅地球生態系當中，能量都會以太陽光嘅形式進入生態系－植物會吸太陽光做光合作用整養分維生，跟住食草動物會食植物，食肉動物會食草食性動物－呢啲複雜嘅互動就係生態學嘅研究範疇。
... 呀噉。
科學哲學
自然哲學
數學
工程學
攷
拎
Defining Natural Sciences Ledoux, S. F., (2002): Defining Natural Sciences, Behaviorology Today, 5(1), 34–36.
The History of Recent Science and Technology.
Natural Sciences. |
海豚 | 海豚係鯨目之中，齒鯨亞目嘅海洋哺乳動物。華南水上人就叫佢哋做烏忌、白忌。通常生活喺海度，亦都有生活喺江度。
名
海豚英文「dolphin」呢個字係由古希臘文嘅「δελφίς」而嚟，即係「有子宮嘅魚」。由於中文嘅「海豚」呢個詞有個海字，變咗好似只係包含海棲海豚。但係喺科學上，「海豚超科」包括唔係海棲嘅海豚，海洋海豚科先至係指海棲嘅海豚。海豚科係齒鯨亞目中種類最多嘅一科，佢哋喺約莫10億年前嘅第三紀中新世就開始進化到而家啦。
海豚種類繁多，而家世界上有17個屬，約40種海豚。佢哋體型都差得幾遠，由最細嘅毛伊海豚至最大，有成10米嘅殺人鯨都有。而大部份種類海豚重量通常介乎50到200公斤之間。佢哋嘅蹤跡遍及全世界，成日喺較淺嘅海域及大陸嘅沙洲附近發現。海豚係食肉嘅，佢哋主要食魚同埋墨魚。
智商
海洋海豚科動物智商好高，成年海豚可以高過三歲大嘅人類。所以俾人捉去做表演，甚至用喺軍事用途。
構造
同其他鯨魚比較，海豚有一個長嘴，頭頂又有可以發出超聲波嘅器官，其他鯨就冇之外）。一般嚟講，海豚有三個胃。佢哋用超音波嚟傳遞信息，重有大腦好發達，有兩個半球可以輪流休息，所以話海豚係可以唔使瞓覺嘅。
海豚嘅傳說
同海豚有關嘅傳說好多，有啲亦都係真嘅。例如，希臘歷史學家羅圖斯圖喺《亞里翁傳奇》呢本書度寫咗一個不可思議嘅故仔：亞里翁係生活喺公元前六世紀列斯堡島一個出名嘅抒情詩人同音樂家，有一次喺意大利巡迴表演後，拎住好多錢搭船返科林敦，途中班水手見錢開眼諗住謀財害命。當時亞里翁求班水手畀佢再唱一首歌，啲水手應承咗。點知，佢嘅歌聲竟然引嚟一大班海豚。佢俾班水手掟咗落海之後，其中一隻就將佢孭到岸邊。除咗呢個故仔之外，海豚救人嘅事件成日都有發生，好似1949年出版嘅《自然史》雜誌，就登咗美國佛羅里達州一個律師嘅老婆俾海水浸親暈咗，附近嘅一隻海豚見到，就將個女人推咗上沙灘嘅事。
根據漁民嘅傳說，如果海豚喺岸邊游，嗰日雖然會風平浪靜，但係過兩日就吹起狂風，海面重好大浪，啲漁民就出唔到海。漁民覺得見到海豚唔老黎，所以會捉好多海豚重殺埋佢哋，結果令海豚數量少咗好多。
分類
亞目 齒鯨亞目, 齒鯨果類
科 海豚科, Ｏceanic Dolphins
屬 真海豚屬
長吻真海豚, Delphinus capensis
真海豚, Delphinus delphis
寬吻海豚屬
樽鼻海豚, Tursiops truncatus
印度太平洋樽鼻海豚, Tursiops aduncus
露脊海豚屬
北露脊海豚, Lissodelphis borealis
南露脊海豚, Lissiodelphis peronii
土庫海豚屬
土庫海豚, Sotalia fluviatilis
駝背豚屬
印度太平洋駝背豚, Sousa chinensis
中華白海豚 (the Chinese variant), Sousa chinensis chinensis
太西洋駝背豚, Sousa teuszii
細吻海豚屬
長細吻海豚, Stenella frontalis
短吻飛旋原海豚, Stenella clymene
熱帶斑點海豚, Stenella attenuata
飛旋海豚, Stenella longirostris
條紋海豚, Stenella coeruleoalba
糙齒海豚屬
糙齒海豚, Steno bredanensis
Genus Cephalorynchus
智利海豚, Cephalorhynchus eutropia
黑白海豚, Cephalorhynchus commersonii
赫氏海豚, Cephalorhynchus heavisidii
大西洋黑白海豚, Cephalorhynchus hectori
Genus Grampus
花紋海豚, Grampus griseus
Genus Lagenodelphis
弗氏海豚, Lagenodelphis hosei
Genus Lagenorhyncus
大西洋白腹海豚, Lagenorhynchus acutus
Dusky Dolphin, Lagenorhynchus obscurus
Hourglass Dolphin, Lagenorhynchus cruciger
太平洋白腹海豚, Lagenorhynchus obliquidens
Peale's Dolphin, Lagenorhynchus australis
White-Beaked Dolphin, Lagenorhynchus albirostris
Genus Orcaella
Australian Snubfin Dolphin, Orcaella heinsohni
Irrawaddy Dolphin, Orcaella brevirostris
Genus Peponocephala
瓜頭鯨, Peponocephala electra
Genus Orcinus
殺人鯨, Orcinus orca
Genus Feresa
Pygmy Killer Whale, Feresa attenuata
Genus Pseudorca
偽虎鯨, Pseudorca crassidens
Genus Globicephala
長鰭領航鯨, Globicephala melas
短鰭領航鯨, Globicephala macrorhynchus
Platanistoidea, 河海豚科
Genus Inia
亞馬遜河海豚, Inia geoffrensis
Genus Lipotes
白鱀豚, Lipotes vexillifer
Genus Platanista
恒河豚, Platanista gangetica
Indus River Dolphin, Platanista minor
Genus Pontoporia
La Plata Dolphin (Franciscana), Pontoporia blainvillei
演化
擱淺
圈養
保育現狀
響香港，所有海豚都受到法例保護。中華白海豚係唯一原居於香港水域嘅海豚品種。另外一種香港嘅名叫江豚，係鼠海豚嘅一種。
海豚
ml:ഡോള്ഫിന്
ru:Дельфиновые |
齒鯨亞目 | 齒鯨亞目屬於鯨目之下，係包括所有有牙齒嘅鯨魚。大部份比鬚鯨亞目嘅成員細隻，而且智商高啲。其中，抺香鯨有全動物界之中最大嘅腦 。
呢個目所有成員都食肉，以海洋海豚科嘅動物最出名。其中樽鼻海豚最聰明，佢地嘅智商可以有三歲細路咁高。
解剖學特徵
齒鯨只有一個呼吸孔，喺頭部前方接近嘴唇部位置。同鬚鯨亞目相比，齒鯨體長較細，除咗抺香鯨之外，一般體長大約得10米，嘴喙明顯。
行為特徵
(1)鳴叫：
大部分齒鯨亞目既成員可以發出鳴叫，而且叫聲有好多種。
(2)運動：
齒鯨游泳動作較為迅速同靈活，細隻啲品種有騎狼行為。
(3)社會行為：
齒鯨大多結群活動，種群數量較大，海豚種群有時可達成千條之多。
(4)食啲乜：
所有齒鯨都係食肉既，主要都係魚，蝦等水產，要視乎係乜嘢品種。特別啲品種：殺人鯨會食海獅等大型哺乳動物，抺香鯨會捉巨型鳥賊嚟食。
分類
鯨豚類
Suborder 齒鯨亞目: toothed whales
海豚科Family Delphinidae: oceanic dolphins
矮海豚屬Genus Cephalorhynchus
黑白海豚, Cephalorhynchus commersonii' 智利海豚, Cephalorhynchus eutropia 海氏矮海豚, Cephalorhynchus heavisidii 賀氏矮海豚, Cephalorhynchus hectori
糙齒海豚屬, Genus Steno
糙齒海豚, Steno bredanensis
白海豚屬Genus Sousa
大西洋駝背豚Atlantic Humpback Dolphin, Sousa teuszi
印度駝背豚Indian Humpback Dolphin, Sousa plumbea
中華白海豚，Sousa chinensis
土庫海豚屬, Genus Sotalia
土庫海豚Tucuxi,Sotalia fluviatilis
樽鼻海豚屬Genus Tursiops
樽鼻海豚, Tursiops truncatus
印度太平洋樽鼻海豚, Tursiops aduncus
原海豚屬Genus Stenella
熱帶斑點原海豚Pantropical Spotted Dolphin, Stenella attenuata
大西洋斑點原海豚Atlantic Spotted Dolphin, Stenella frontalis
飛旋海豚, Stenella longirostris
短吻飛旋原海豚Clymene Dolphin, Stenella clymene
條紋海豚, Stenella coeruleoalba
真海豚屬Genus Delphinus
真海豚Short-beaked Common Dolphin, Delphinus delphis
長喙海豚Long-beaked Common Dolphin, Delphinus capensis
亞拉伯海豚(Arabian Common Dolphin, Delphinus tropicalis)
弗氏海豚屬Genus Lagenodelphis
弗氏海豚, Lagenodelphis hosei
斑紋海豚屬Genus Lagenorhynchus
白喙斑紋海豚White-beaked Dolphin, Lagenorhynchus albirostris
大西洋白腹海豚, Lagenorhynchus acutus
太平洋白腹海豚, Lagenorhynchus obliquidens
暗色斑紋海豚Dusky Dolphin, Lagenorhynchus obscurus
大西洋斑紋海豚Black-chinned Dolphin, Lagenorhynchus australis
沙漏斑紋海豚Hourglass Dolphin, Lagenorhynchus cruciger
露背海豚屬Genus Lissodelphis
北露背海豚Northern Right Whale Dolphin, Lissodelphis borealis
南露背海豚Southern Right Whale Dolphin, Lissodelphis peronii
花紋海豚屬Genus Grampus
花紋海豚, Grampus griseus
瓜頭鯨屬Genus Peponocephala
瓜頭鯨, Peponocephala electra
小虎鯨屬Genus Feresa
小虎鯨Pygmy Killer Whale, Feresa attenuata
偽虎鯨屬Genus Pseudorca
偽虎鯨, Pseudorca crassidens
虎鯨屬Genus Orcinus
殺人鯨, Orcinus orca
領航鯨屬Genus Globicephala
長鰭領航鯨, Globicephala melas
短鰭領航鯨, Globicephala macrorhyncus
伊河海豚屬Genus Orcaella
伊河海豚, Orcaella brevirostris
Australian Snubfin Dolphin, Orcaella heinsohni
一角鯨科Family Monodontidae
一角鯨屬Genus Monodon
一角鯨, Monodon monoceros
白鯨屬Genus Delphinapterus
白鯨, Delphinapterus leucas
鼠海豚科Family Phocoenidae: Porpoises
鼠海豚屬Genus Neophocaena
江豚, Neophocaena phocaenoides
Genus Phocoena
港灣鼠海豚, Phocoena phocaena
加灣鼠海豚Vaquita, Phocoena sinus
黑眶鼠海豚Spectacled Porpoise, Phocoena dioptrica
棘鰭鼠海豚Burmeister's Porpoise, Phocoena spinipinnis
白腰鼠海豚屬enus Phocoenoides
白腰鼠海豚Dall's Porpoise, Phocoenoides dalli
抹香鯨科Family Physeteridae
抹香鯨屬Genus Physeter
抹香鯨, Physeter macrocephalus
小抹香鯨科Family Kogiidae
小抹香鯨屬Genus Kogia
侏儒抹香鯨, Kogia sima
小抹香鯨, Kogia breviceps
喙鯨科Family Ziphidae: beaked whales
喙鯨屬Genus Ziphius
柯氏喙鯨Cuvier's Beaked Whale, Ziphius cavirostris
Genus Berardius, giant beaked whales
阿氏貝喙鯨Arnoux's Beaked Whale, Berardius arnuxii
貝氏喙鯨Baird's Beaked Whale (North Pacific Bottlenose Whale), Berardius bairdii
Genus Tasmacetus
塔斯曼喙鯨Tasman Beaked Whale (Shepherd's Beaked Whale), Tasmacetus shepherdi
Sub-family Hyperoodontidae
印太平洋喙鯨屬Genus Indopacetus
印太平洋喙鯨Indo-Pacific Beaked Whale (Longman's Beaked Whale), Indopacetus pacificus
樽頭鯨屬Genus Hyperoodon
北方樽頭鯨Northern Bottlenose Whale, Hyperoodon ampullatus
南方樽頭鯨Southern Bottlenose Whale, Hyperoodon planifrons
Genus Mesoplodon, mesoplodont whales
賀氏中喙鯨Hector's Beaked Whale, Mesoplodon hectori
初氏中喙鯨True's Beaked Whale, Mesoplodon mirus
傑氏中喙鯨Gervais' Beaked Whale, Mesoplodon europaeus
梭氏中喙鯨Sowerby's Beaked Whale, Mesoplodon bidens
哥氏中喙鯨Gray's Beaked Whale, Mesoplodon grayi
祕魯中喙鯨Pygmy Beaked Whale, Mesoplodon peruvianus
安氏中喙鯨Andrew's Beaked Whale, Mesoplodon bowdoini
巴氏中喙鯨Bahamonde's Beaked Whale, Mesoplodon bahamondi
胡氏中喙鯨Hubbs' Beaked Whale, Mesoplodon carlhubbsi
銀杏齒中喙鯨Ginko-toothed Beaked Whale, Mesoplodon ginkgodens
史氏中喙鯨Stejneger's Beaked Whale, Mesoplodon stejnegeri
長齒中喙鯨Layard's Beaked Whale, Mesoplodon layardii
柏氏中喙鯨Blainville's Beaked Whale, Mesoplodon densirostris
Perrin's Beaked Whale, Mesoplodon perrini
河海豚超科 Platanistoidea' 亞河豚科Family Iniidae
亞河豚屬Genus Inia 亞馬遜河海豚, Inia geoffrensis 白鱀豚科Family Lipotidae
白鱀豚屬Genus Lipotes 白鱀豚 Chinese River Dolphin, Lipotes vexillifer 恆河豚科Family Platanistidae
恆河豚屬Genus Platanista 恆河豚Ganges and Indus River Dolphin, Platanista gangetica 拉河豚科 Family Pontoporiidae
拉河豚屬 Genus Pontoporia 拉河豚(La Plata Dolphin, Pontoporia blainvillei
古鯨亞目
鬚鯨亞目
鯨目 |
瑪麗·居里 | 瑪麗·居里係波蘭物理學家同放射化學家，亦係頭一個攞諾貝爾獎嘅女科學家。
佢攞過兩次諾貝爾獎，一次係諾貝爾化學獎，一次係諾貝爾物理學獎。1903年同老公皮耶·居里同埋安托雲·昂希·碧格希勒分享咗諾貝爾物理學獎，1911年又因放射化學方面嘅成就獲得諾貝爾化學獎。而佢之所以得到諾貝爾化學獎，係因為佢發現咗鐳呢一種元素。
佢亦係「居里學院」嘅始創人。
生平
瑪麗1867年喺波蘭華沙出世，曾經患咗一年嘅精神病。由於係女性，佢唔可以響任何俄羅斯或者波蘭嘅大學繼續進修，所以做咗幾年嘅家庭教師。最後，佢喺家姐嘅經濟支援下移居法國巴黎，而且響法蘭西大學學數學同物理，後來重成為咗法蘭西大學嘅第一名女性講師。
瑪麗響索邦識咗另一名講師，皮耶·居里，即係佢後來嘅老公。佢哋兩個成日一齊做放射性物質嘅研究，以瀝青鈾礦石為主，因為呢種礦石嘅總放射性比佢所含嘅鈾嘅放射性重要強。1898年，居里夫婦對呢種現象提出咗一個邏輯嘅推斷：瀝青鈾礦石中一定有某種未知嘅放射成分，佢放射性遠遠大過鈾。響12月26號，瑪麗居里公佈咗呢種新物質存在嘅設想。
之後嘅幾年裏面，居里夫婦不斷噉提煉瀝青鈾礦石中嘅放射成分。努力不懈之後，佢哋終於成功分出咗氯化鐳，重發現咗兩種新嘅化學元素：釙同鐳。因為佢哋喺放射性上嘅發現同研究，居里夫婦同安托雲·昂希·碧格希勒一齊分享1903年嘅諾貝爾物理學獎，瑪麗居里亦因此成為史上頭一位攞諾貝爾獎嘅女性。八年之後嘅1911年，佢又因為成功分離鐳元素而獲得諾貝爾化學獎。出乎意料嘅係，瑪麗居里喺獲得諾貝爾獎之後，冇為提煉純淨鐳嘅方法申請專利，而係將提煉方法公佈咗出來，呢種做法有效推動放射化學嘅發展。
瑪麗居里係史上頭一位攞兩項諾貝爾獎嘅人，而且係僅有嘅兩個喺唔同領域攞諾貝爾獎嘅人之一。喺第一次世界大戰時期，瑪麗居里提倡用放射學救護傷者，推動放射學喺醫學領域裏面嘅運用。之後，佢曾經喺1921年去美國旅遊並為放射學嘅研究籌款。瑪麗居里由於過度接觸放射性物質而喺1934年7月4號死喺法國上薩華。
後來，瑪麗居里個大女伊軒·左里俄-居里喺1935年獲得諾貝爾化學獎；細女伊芙·居里喺瑪麗居里死咗之後寫咗《瑪麗居里傳》。喺1990年代嘅通貨膨脹期間，瑪麗居里嘅頭像曾經出現喺波蘭同法國嘅銀紙同郵票上。化學元素鋦就係為紀念居里夫婦而命名嘅。
化學家
物理學家
諾貝爾物理學獎得主
諾貝爾化學獎得主
左優 |
湯馬士·愛迪生 | 湯馬士·愛迪生係美國嘅發明家。佢嘅發明不計其數，而其中一個偉大嘅發明，就係電燈膽。
出世同少年時代
湯馬士·愛迪生喺美國俄亥俄州米蘭鎮出世；老豆係森姆．奧丹．愛迪生，之前喺加拿大搞飲食開飯店，後來因為加入革命軍而俾人通輯，於是走去美國米蘭鎮，轉搞木材生意；至於湯馬士·愛迪生阿媽蘭茜．瑪菲斯．伊利沃喺加拿大做過小學教師，後來嫁咗之後就冇再教書，做個全職嘅住家婦人。而湯馬士·愛迪生就係佢哋嘅第七個仔。
每事問嘅湯馬士·愛迪生
湯馬士·愛迪生細個時候啲人會叫佢做艾爾；佢個頭望落都幾大，而且成日都有好多問題去問啲大人，好似佢會問：「點解蘋果有紅色有綠色？」、「點解一加一會係二？」、「咁兩嚿泥加埋即係幾多？」、「點解蜜蜂嘅屋企同我屋企唔一樣？」、「點解人天生冇翼唔識飛？」……等一大堆好難答嘅問題，搞到啲大人好多時都口啞啞唔識答佢；當佢知道家禽要保溫嚟孵蛋，竟然三更半夜一個人走入穀倉，坐喺堆禾草上面孵蛋，於是除咗佢父母之外，其他人都覺得佢個頭腦有問題。
佢覺得火呢樣嘢好神奇，於是有一次向老豆間木廠嘅工友問長問短，不過得唔到答案，於是自己暱埋喺貨倉嘅一角點火，想研究一吓火係點樣燃燒，點知一發不可收拾，差啲燒晒成個貨倉。
後來佢同屋企人喺1854年搬咗屋去密茲根州嘅波特蘭居住；第一次返學，佢就一直問嘢，問到個神父班主任發晒脾氣，卒之三個月後頂唔順向湯馬士·愛迪生嘅父母提出唔再教佢；好彩媽咪蘭茜曾經教過書，於是好嬲咁同學校講話要退學，決定自己做老師，教個仔學知識同埋畀佢自修。
阿媽嘅啟發
湯馬士·愛迪生學嘢好快，而且乜都想知想學，先後讀過《英國史》同埋《世界史》，又睇過好多唔同類型嘅文學作品；蘭茜見湯馬士·愛迪生進度咁快，認為佢會對科學有興趣，於是送咗本由R.G.柏加寫嘅書《自然科學的學校》畀佢睇，點知湯馬士·愛迪生睇過之後就迷咗落去，而蘭茜亦已經一早預備咗屋企嘅地下室一角畀佢學做實驗。
發明嘅第一步～實驗
到咗大約十歲，湯馬士·愛迪生基本上已經試過晒所有喺【自然科學的學校】裏面所講嘅實驗，佢亦有將呢啲實驗嘅結果組合，搞咗好多新嘅實驗，不過用貓貓狗狗嚟玩嘅居多，好似喺啲貓狗嘅身上面摩擦，比較吓產生嘅靜電量有幾多……等等，搞到啲貓狗見到佢都怕怕；佢重將全部冇毒嘅物料樽都貼晒毒藥標籤，搞到佢父母落到地牢嘅時候都唔敢走埋去掂呢啲樽。而自從有咗小型「實驗室」之後，湯馬士·愛迪生就好少出去同啲朋友仔玩，但係一有機會佢就會出去整蠱佢啲朋友；佢嘅挑皮同埋愛玩嘢嘅性格，完全係受咗佢老豆嘅樂觀開朗所影響。
有一次，湯馬士·愛迪生做緊升氣球實驗嘅時候，佢見到嚟自荷蘭大佢一歲嘅朋友仔阿麥想捉雀仔捉唔到，於是拿拿林返去調製咗杯可以產生氣體嘅「氣化劑」畀阿麥飲，呢劑嘢係用炭酸鈉再混合幾種藥物而成，以為體內產生氣體就可以減輕重量，點知阿麥飛唔起之餘重勁肚痛，湯馬士·愛迪生終於第一次俾佢阿媽狠狠咁打咗一餐。
做蔬果生意
湯馬士·愛迪生十一歲嘅時候，佢意識到做實驗要有一定嘅資金，於是搵埋阿麥一齊種菜出市集賣賺錢，啲人見到兩個賣菜小朋友好可愛，於是都樂於幫襯，令到生意出奇咁好；遇到有人想要一啲特別嘅蔬果而佢哋冇嘅時候，湯馬士·愛迪生重識得去搵低價嘅小販買入，再加返少少價嚟賣出，可以話細細個已經有商業嘅頭腦。不過後來因為放太多時間喺種菜同販賣上面，搞到冇乜時間去做實驗，於是佢唯有放棄種菜，返返去佢嘅實驗小天地。
賣報紙嘅日子
喺1859年到1862年呢段其間，湯馬士·愛迪生喺連接侯倫港到底特律嘅火車上面賣報紙同埋小食雜貨，而當時嘅列車行駛時間係由朝頭早七點到朝早十點；因為湯馬士·愛迪生每次一到底特律就即刻會入去公共圖書館睇書，於是後來啲人傳聞話呢間公共圖書館裏面嘅書幾乎都俾湯馬士·愛迪生睇過晒。
喺湯馬士·愛迪生十三歲嗰年，佢獲批准喺火車嘅車廂裏面設置實驗室，於是佢可以一邊做實驗一邊賺錢，成為咗佢當時最夢寐以求嘅工作。之但係冇幾耐之後，有一日佢喺賣報紙嘅時候趕唔切上返火車，於是即刻搏命咁追，佢用一隻手攬住叠報紙，一隻手拉住車邊嘅欄杆企圖擒上返車，當時介紹佢做呢份工嘅車長喺火車上面見到佢咁危險，於是人急手快即刻用對手就揪住湯馬士·愛迪生對耳借力，終於救咗佢返上車；因為呢一下揪耳仔救命嘅行動，湯馬士·愛迪生嘅聽覺自此以後變得非常之差，正如佢嘅記述咁講：「對耳仔一拉起嗰時剩係聽到轟一聲，跟住聽乜都唔再清楚……」、「…十三歲之後都冇再聽過雀仔嘅叫聲…」。
1861年，美國因為解放奴隸問題而引發嘅南北戰爭爆發，湯馬士·愛迪生要咗比平時數量多幾倍嘅報紙上火車，重加價嚟賣，居然俾佢賺到一大筆錢；佢見辦報紙原來都幾好搵，於是決定用呢筆資金自己做編輯出報紙，命名為【新聞一週】，主要刊登一啲交通工具嘅價錢、火車嘅班次時間同埋失物待領……之類嘅消息，後來慢慢加入咗好多關於其他人嘅私隱同壞話，終於招嚟某啲人嘅不滿而搵佢麻煩，唯有打消做報業大王嘅念頭，重投實驗嘅懷抱。
不過有一次，湯馬士·愛迪生喺流動實驗室裏面用黃燐做實驗嗰陣，因為架列車搖得太犀利，樽易燃嘅黃燐一滑手就跌咗落地，重引發咗一場火災，呢一吓嚇親啲乘客之餘亦驚動到火車當局，於是落命令唔准佢再喺火車度做實驗，不過就照舊畀佢喺車度賣報紙。
青年時代
後生電報員嘅誕生
自從喺1838年電報機實用化之後，電報員成為咗好多年青人嘅夢想職業；湯馬士·愛迪生都唔例外，佢為咗想成為一個電報員，喺十一二歲嘅時候利用賣菜賺返嚟嘅錢買咗部標準嘅摩斯電報機，閒來就同阿麥一齊實習收發電報。雖然佢喺十三歲嗰年因為一次意外令到聽覺變壞，但好彩嘅係，電報嘅發報聲佢居然重可以聽得清清楚楚，於是佢重新燃起做電報員嘅鬥志。
喺1863年嘅夏天，十五歲嘅湯馬士·愛迪生喺密蘇里州一個火車站上面等火車埋站，忽然俾佢見到一個細路仔喺火車軌上面玩，重有架列車就快撞埋去，於是佢即刻奮不顧身咁衝出去救返個細路；原來呢個細路仔係曼特基利文斯車站嘅站長麥肯治個三歲嘅仔占美·麥肯治，麥肯治極之感激，佢知道湯馬士·愛迪生想成為一個電報員，為咗報答佢對個仔嘅捨身相救，於是答應收佢做契仔教佢電信嘅各種技術；麥肯治站長邀請湯馬士·愛迪生返佢屋企住，期間剩係需要湯馬士·愛迪生畀伙食費，半年之後湯馬士·愛迪生已經達到電報二級技士嘅資格，而當時二級技士嘅要求係要喺一分鐘之內收發30至51個字母。
1864年，湯馬士·愛迪生正式受僱成為一個集團嘅電報技術員，得閒嘅時候就繼續睇關於科學嘅書同埋做實驗。有一次因為連接美國同加拿大嘅河底電纜斷咗，湯馬士·愛迪生靈機一觸用火車頭嘅汽笛發摩斯訊號畀河嘅加拿大對岸，而對面嘅發報員真係收到訊息，於是湯馬士·愛迪生一夜成名。
獨闖加拿大
喺1864年5月，湯馬士·愛迪生隻身去到加拿大搵發展，佢喺加拿大安大略省嘅史德福特火車站搵到份夜間嘅電訊技士，工作時間係夜晚七點到第朝七點，但係佢日頭仍然爭取時間睇書同埋做實驗；火車當局為咗監察車站嘅職員有冇蛇王，就規定車站嘅電報員每晚九點之後要每個鐘發個電訊畀車務中心，但係湯馬士·愛迪生憑住佢嘅小聰明發明咗一部連住時鐘嘅定時發報機，自己就爭取時間瞓覺，所以中心方面一度認為佢係最勤力可靠嘅職員，不過因為有次車務中心嘅突擊檢查之中發現湯馬士·愛迪生冇回覆，於是總務由車務中心騎快馬去到史德福特車站，見到湯馬士·愛迪生居然喺度瞓覺，但個電報機就仍然嘟嘟響喺度發訊號，質問之下湯馬士·愛迪生唯有認錯，雖然總務好欣賞湯馬士·愛迪生嘅呢件小作品，但係車站始終係要一個職員而唔係機器，所以叫湯馬士·愛迪生即刻拆走部機，於是湯馬士·愛迪生嘅第一件發明品宣告玩完。五日之後，湯馬士·愛迪生收到電報話車站有列火車要入，通知喺嗰度嘅另外一段貨卡開走，點知湯馬士·愛迪生發訊號畀站頭時候冇回應，衝到去嘅時候兩架火車已經撞埋咗；呢次意外令到湯馬士·愛迪生被叫到多倫多總公司問話，因為佢有偷懶嘅前科，於是問責嘅矛頭就直指湯馬士·愛迪生，除咗即時炒佢魷魚之外，重考慮起訴佢失職，佢驚起坐監上嚟，當晚就即刻執嘢走佬返美國。
流離浪蕩嘅日子
湯馬士·愛迪生出走加拿大返到美國之後嘅幾年，先後做過好多間電信公司，並且冇固定屋企，四處流離浪蕩。
喺呢段期間，佢識到人生裏面一個重要嘅朋友－－米爾頓阿當；阿當係一間電信公司嘅發報員，1865年湯馬士·愛迪生去呢間公司申請電報員工作，就係由佢嚟做考核，之後就非常欣賞湯馬士·愛迪生，最後更成為咗好朋友。同年嘅4月14號，成功解放奴隸制度嘅美國總統林肯喺華盛頓福特劇院俾人暗殺，湯馬士·愛迪生因為遲咗收發呢單新聞嘅電報而俾人鬧到狗血淋頭，湯馬士·愛迪生引咎辭職，咁啱阿當亦都想另謀發展，於是同湯馬士·愛迪生一齊唔撈，暫時分開各自再去尋找新天地。
不斷嘅見工同辭職，加上做電報員剩係收收發發冇乜挑戰，於是湯馬士·愛迪生開始厭倦想搵另外一啲工作；1867年，佢諗住遠赴巴西去搵出路，但最後因為唔想離開太遠，於是中途返返轉頭。到到1868年，廿一歲嘅湯馬士·愛迪生喺波士頓一間圖書館睇書時撞返阿當，於是阿當邀請佢一齊住分擔宿舍費用；期間湯馬士·愛迪生日頭喺電信局做嘢，空閒或者夜晚時份就好似以前一樣用嚟做實驗，終於喺同年10月28號，佢得到發明品嘅第一件專利權－電氣投票紀錄機，不過因為一班議會議員覺得用機器點票始終太過兒戲，會忽略少數人嘅意見，所以最終冇俾議會採用，成為咗湯馬士·愛迪生第一件、但係唔實用嘅專利發明。不過湯馬士·愛迪生冇放棄繼續研究，只係認為既然要發展就要去大城市，可惜資金唔夠，於是阿當自願傾盡身家畀湯馬士·愛迪生做水腳去紐約發展。
發明家嘅誕生
踏上發明之路
湯馬士·愛迪生嘅第一件專利產品雖然唔實用，但係喺1869年嘅一月，電信新聞就刊登咗「湯馬士·愛迪生成為發明家」嘅消息。
湯馬士·愛迪生離開咗波士頓去咗紐約，不過初初去到搵唔到佢嘅朋友，於是喺街度流浪咗幾日，最後俾佢搵到一個電氣廠嘅地下室做暫時棲身嘅地方。三日之後嘅一晚，湯馬士·愛迪生瞓瞓吓聽到上面工廠突然發出好大聲，於是八卦上去睇吓，原來係有部大型機器壞咗，佢見到成班人流晒汗咁喺度整緊就自動請纓幫手，憑住佢對機器嘅知識，佢好快就發現原來有一條彈弓跌咗落堆齒輪中間卡住；廠長同意湯馬士·愛迪生係有料，於是提出畀月薪300元美金請佢做技師，佢嘅生活得到改善之餘，重認識咗同樣係技師嘅另一個重要朋友－－富蘭克林 利安納特 波布，而據聞呢份工都係由波布大力推舉先成事。冇幾耐之後，喺1869年9月24號紐約嘅金價大暴漲，佢哋做嘅呢間公司因為支持唔住而俾財團收購，於是兩個人決定自己創業。
開合資公司同埋工廠
湯馬士·愛迪生同波布搵多個合伙人一齊開咗間電器公司，專門處理關於電器嘅問題，而且生意唔錯，一路都有好多人嚟搵佢哋做顧問，而湯馬士·愛迪生一邊照顧客戶自己亦一邊進行研究，繼續為佢嘅發明申請專利，而佢喺呢段時期嘅發明多數係用喺商業之上，例如黃金報價機、股市行情機等。
有一次，湯馬士·愛迪生幫一間工廠修理一部大型機器，點知佢拆晒成部機再重新安裝之後，竟然令到生產率提高三倍以上，個工廠嘅老細喜出望外，於是要求湯馬士·愛迪生將呢部機嘅修理同埋構造專利賣畀佢，湯馬士·愛迪生諗住開價三千美金，點知個老細一口價就話畀四萬美金，湯馬士·愛迪生諗都冇諗過收咁多錢，搞到去銀行兌支票攞現金嘅時候，將啲十蚊廿蚊嘅美金紙塞到成個人爆晒。因為呢一大筆資金，喺1871年湯馬士·愛迪生廿三歲嘅時候，佢再融資入去間合資公司，開設咗第一間最初只係請咗18個員工嘅工廠，而喺同年，工廠嘅第一件製成品「電報印刷機」正式面世，呢部係可以將電報打印成文字嘅機器。憑住湯馬士·愛迪生不斷推出發明品，令到工廠越嚟越強大。而佢不斷發明同研究，淨係喺1872年就已經得到37件嘅專利，到咗1873年再加多35件，令到當時佢手上嘅專利權已經有成一百二十幾個。
阿媽嘅死
喺湯馬士·愛迪生同人合資開工廠嘅期間，佢老豆傳嚟電報話佢阿媽－－蘭茜因為急病唔掂，點知趕到返去密茲根嘅時候，佢阿媽已經等唔到見佢個仔最後一眼就死咗；佢好傷心。據聞話，湯馬士·愛迪生一見到已經唔再郁唔再同佢講嘢嘅阿媽嘅時候，伏咗喺阿媽屍體嘅床邊喊咗足足一晚都無停。
後來佢回憶話：「如果當初冇媽媽一路悉心嘅教導，就唔會有今日嘅湯馬士·愛迪生；每當我諗起呢一點，我就盡辦法唔好令佢失望。」
第一任老婆
1871年冬天嘅某一日，有人向湯馬士·愛迪生提親，於是湯馬士·愛迪生去到瑪莉．史特威爾嘅屋企作第一次見面，兩個人一直唔出聲，瑪莉嘅屋企人就好擔心，忽然湯馬士·愛迪生話大家都冇問題，可以即刻結婚，原來佢哋一直用湯馬士密碼溝通；終於喺同年嘅聖誕節當日，湯馬士·愛迪生同當時只有十六歲嘅瑪莉成為咗夫婦，後來生咗三個仔女，其中兩個嘅名重加入咗密碼用嘅「點」同「橫」；佢哋分別係：
瑪莉安．托特．艾斯泰莉．愛迪生
湯馬士．戴殊．艾爾巴．小愛迪生
威廉．賴斯利．愛迪生
不過湯馬士·愛迪生因為十分投入發明同埋研究，所以好多時都唔可以陪伴啲屋企人，令到瑪莉經常抑鬱。瑪莉．湯馬士·愛迪生夫人喺1884年8月9號與世長辭，當時湯馬士·愛迪生三十七歲。
發明嘅路
第一間研究所
1876年，湯馬士·愛迪生喺新澤西州嘅文盧柏加開設文盧柏加研究所；佢當呢度係佢屋企一樣，經常埋頭喺研究所做實驗搞發明，亦都因為咁，當時好多嘅發明品或者改良品都係喺呢度出品。
電話發明爭奪戰
研究所開始冇幾耐之後，有人發表「識講嘢嘅電報機」，即係電話嘅雛型；有一間電信公司邀請湯馬士·愛迪生加入電話發明嘅行列，後來佢同另一個電氣發明家貝爾差唔多同一時間發表用電磁振動原理嘅電話，不過喺競爭之下，最後俾貝爾攞咗電話嘅發明權。
留聲機
湯馬士·愛迪生唔介意失去咗電話嘅發明專利權，佢即刻着手搞下一個項目：「可以紀錄電話聲音喺紙帶上面嘅機器」。因為佢自己嘅耳仔有嚴重嘅聽覺問題，佢知道點樣可以令到細微嘅聲音得到最大嘅傳播，於是佢嘗試將好細小嘅針加入電話入面嘅振動板，希望將好細嘅聲音都紀錄得到，點知靈機一觸，俾佢諗到另一個設計。
＜留聲機藍圖＞ 同＜聽留聲機講嘢嘅人＞
1877年八月嘅某一日，佢將一幅草圖交畀助手去進行初模生產，而係1877年12月6號，湯馬士·愛迪生喺報紙上發表留聲唱機嘅誕生。佢嘅原理主要喺紀錄嘅唱片部份，用法係一邊搞動搖杆，一邊向住收音口發聲，等振動板振動支針喺錫、鉑等嘅物料上面刻上聲音，然後再轉動支針去讀返啲刻紋，就可以聽返先前錄低嘅嘢，而第一隻俾留聲機錄低嘅就係耳熟能詳嘅經典兒歌：《瑪莉有隻小綿羊》。當呢一個發明誕生之後，湯馬士·愛迪生就被譽為係「文盧柏加嘅魔術師」；當時湯馬士·愛迪生廿九歲。
電燈
自從1801年，一個叫大衛嘅英國科學家發現用電流通過白金發光嘅現象之後，於是就有好多人開始研究電燈，但一直成效唔大。
1879年，湯馬士·愛迪生亦都着手參與電燈嘅發明，重承諾用六個禮拜時間去完成呢個「黑暗中嘅太陽」；當時普遍嘅人都只係用煤氣燈、手提油燈或者孤光燈嚟照明。
湯馬士·愛迪生將處理過嘅細絲連喺玻璃球入面嘅兩極線之上，再進行抽真空，但係通電之後所發光嘅效果維持唔到好耐，條細絲會因為加電壓或者抵受唔住高溫而燒斷；之後佢用咗過千種嘅材料加工嚟做燈膽入面燃燒嘅細絲，就連頭髮鬍鬚都用過，期間都諗過用白金嚟做材料，但因為考慮到成本問題，佢明白如果太貴嘅話根本唔會普及，只會淪為實驗嘅玩具，於是實驗一路都冇乜進展，瀕臨放棄邊緣……。喺佢對外公佈限期前嘅冇幾耐，湯馬士·愛迪生喺沉思之中忽然俾佢見到之前用剩嘅綿線材料，於是靈機一觸，將炭混入去綿線度，再經焗處理做成炭絲，作為發熱發光嘅燈絲。
1879年10月21號，當期時已經有新聞記者喺研究所門外守住等消息，而湯馬士·愛迪生亦信心十足咁招開咗即時嘅小型記者招待會。一大班人圍喺實驗室入面議論紛紛，湯馬士·愛迪生叫咗一聲通電之後，用加工綿線做炭絲嘅電燈膽足足長照咗四十個鐘頭，燈光重比起一貫用開嘅所有照明工具光好多倍；呢個時候開始，電燈就正式取代咗孤光燈，成為日常嘅照明工具。
不過湯馬士·愛迪生仍然唔滿足，於是繼續搵材料嚟研究點樣改善延長燈絲嘅燃燒時間，最後俾佢發現，用竹片混合煤炭粒同瀝青加工嚟做燈絲；1880年，湯馬士·愛迪生終於發表可以維持一千兩百幾個鐘頭嘅電燈膽，比起用綿線加工嘅燈膽價錢更平，而且更耐用。佢為咗可以同時間可以用上好多好多個燈膽，湯馬士·愛迪生重着手研究發電機、插頭、開關系統同埋灰士嘅發明。1881年，湯馬士·愛迪生舉行亮燈大會，將好多組嘅燈膽一齊開着，呢單新聞即時轟動全世界，同年重喺巴黎博覽會上面得到第一個國際獎項。當時湯馬士·愛迪生三十四歲。
第二任老婆
喺第一任老婆瑪莉死後兩年，即係1886年嘅2月24號，三十九歲嘅湯馬士·愛迪生再同另一個當年得十九歲嘅女仔緬娜 米勒結婚，同樣地亦都生咗三個仔女，分別係：
瑪特連妮
查理斯
迪奧多
緬娜湯馬士·愛迪生夫人喺1947年8月24號離世。第二仔查理斯喺湯馬士·愛迪生死後承繼咗湯馬士·愛迪生嘅公司，亦曾經成為新澤西州嘅參議員。
更多嘅發明同研究
1880年，湯馬士·愛迪生首次喺美國製造電氣火車頭。1881年，湯馬士·愛迪生搬到去紐約繼續研究，重喺屋企嘅樓上開設學校嚟教電氣技術。而喺1882年，湯馬士·愛迪生喺紐約開設咗第一個發電站。重有新嘅無線電機、研究改良相片嘅技術……等等。
喺1883年，佢喺西奧連治開設臨時研究所，到咗1884年就將文盧柏加研究所關閉，一直到1887年將西奧連治研究所大肆擴建，呢個時候先算係正式成立，並保留到而家。
1889年，四十二歲嘅湯馬士·愛迪生發明咗「會郁嘅相片」－－冇聲嘅放映機。1891年發明「湯馬士·愛迪生選礦法」，着手經營鐵礦，但係做咗八年終於失敗。跟住又着手搞水泥工業。1909年發明咗第一嚿鹼性電池，而據聞呢個項目嘅實驗足足做咗五萬次以上。到到1910年就發明咗圓盤唱片，跟住喺1912年，佢將唱機同冇聲影畫結合，變成有聲有畫嘅有聲放映機，再次震動全世界。
晚年
跟住嘅湯馬士·愛迪生仍然繼續研究同發明，包括喺雜草裏面提煉橡膠嘅技術……等。
1929年，全世界為燈膽發明舉行盛大嘅白光燈膽發明五十週年紀念大會；而喺美國，除咗當時嘅總統胡佛出席咗呢個超過五百人嘅盛典之外，就連首位獲得諾貝爾獎嘅女性得主居禮夫人都有嚟道賀燈膽嘅發明家湯馬士·愛迪生。呢個盛會入面，湯馬士·愛迪生喺致辭嘅時候因為有少少唔舒服，忽然頂唔順半跌半坐咁坐返落張櫈度。
兩年之後，即係1931年10月18號，湯馬士·愛迪生喺美國新澤西州西奧連治嘅屋企安祥咁與世長辭，享年八十四歲。當晚，全美國嘅家家戶戶都熄晒啲唔需要用嘅燈嚟悼念呢個偉大嘅發明家，而自由神像嘅火炬亦都喺呢一晚暫時熄滅。
計返湯馬士·愛迪生一生裏面所發明同埋經佢改良嘅物品總數加埋多達二千幾件，公認為一代嘅「發明之王」，而佢留低嘅成功秘訣就係：「百份之一嘅靈感，百份之九十九嘅努力！」。
生平小插曲
湯馬士·愛迪生被世人譽為偉大嘅「發明之王」，佢嘅一生對人類貢獻良多，但係佢為人風趣幽默，所以喺其中嘅過程入面都發生唔少得意嘅小事同埋精警嘅語錄，喺呢度就分享幾則佢嘅人生小插曲。
「舊大褸」
湯馬士·愛迪生由加拿大走佬返咗美國嘅頭嗰段時間，喺紐約做緊散工電報員同埋散工電氣技師；有一次佢喺街度撞見個朋友，朋友見佢件大褸舊舊地，就話佢：「你件褸咁寒酸好心就買過件新啲啦！」，湯馬士·愛迪生就答：「有乜所謂？呢度都冇人識我。」
到咗佢成為發明家之後，有一日又遇見呢個朋友，朋友重見佢着緊當日件舊大褸，就問佢：「你而家都出咗名啦，重着住呢件咁舊嘅大褸？」，湯馬士·愛迪生又答：「有乜所謂？呢度人人都識我。」
「可以閂制嘅機」
發明咗留聲機冇幾耐，有一次喺一個場合度，一個高調嘅女人走埋嚟想擦湯馬士·愛迪生鞋，就問湯馬士·愛迪生：「我親愛嘅湯馬士·愛迪生先生，乜你真係第一個發明識講嘢機器嘅人咩？」
湯馬士·愛迪生笑笑口望望週圍等緊佢答嘅人，就話：「第一件會講嘢嘅器材，係上帝喺伊甸園用阿當嘅肋骨整成嘅，但係我所發明嘅就可以令佢閂制。」
在場嘅人即刻遮住個咀偷笑，而個女人眨吓眼就唔見咗人。
「冇嘢撈」
自從投入實驗以嚟，湯馬士·愛迪生基本上每日只係瞓得四個零鐘，而做嘢嘅時間就差唔多佔佢十八個鐘頭，不過佢樂在其中，所以成日同人講自己冇嘢撈，佢話：「我咁大個仔都未撈過世界，成日暱喺實驗室度玩，都唔知幾咁過癮！」
「唔聽好過」
湯馬士·愛迪生因為細個嘅意外令到佢聽覺有嚴重問題；有次佢喺一次晚宴入面見到又聾又盲嘅海倫．凱勒，就同佢表示：「聽唔到嘢都好嘅，起碼唔會有咁多噪音，諗嘢都清晰啲集中啲。」
海倫．凱勒就回應：「如果我好似你咁係一個咁叻嘅發明家，我就會發明幫聾人聽到嘢嘅儀器。」
湯馬士·愛迪生：「乜你咁認為咩？我就唔會搞呢啲咁無聊嘅發明，因為人類講嘅嘢好多都無無謂謂，聽又得，不過唔聽好過。」
「上帝也分神」
費城起咗一坐新教堂，成班牧師就為咗使唔使加支避雷針喺度開會爭論，因為有啲認為上帝係會眷顧呢間教堂唔會俾雷劈，最後佢哋就派咗個代表去請教湯馬士·愛迪生，問吓個可行性。
湯馬士·愛迪生聽到之後就微笑咁話：「梗係要裝，上帝都會有神不守舍嘅時候嘅。」
「時間、時間」
話說當湯馬士·愛迪生做緊電燈膽實驗嘅時候，佢將一個未上電線底座同燈絲嘅空心玻璃罩交畀佢助手，叫佢量吓呢個玻璃罩嘅容量，跟住又繼續整自己嘢；
過咗一段時間，湯馬士·愛迪生擰轉頭重見佢助手用軟尺量緊個罩嘅周長、直徑嘅嘢，係咁喺張檯度計算式，於是慨嘆咁話：「時間、時間，點解咁簡單嘅嘢要搞咁耐？」，跟住走埋去將個空心玻璃罩嘅開口放喺水喉下面灌水，滿咗水就同個助手講：「將呢啲水倒入個量杯度然後講個容量畀我知！」，話咁快轉個頭，助手即刻就畀咗個容量數字佢。
佢一邊繼續實驗，一邊同個助手講：「你睇！咁簡單，最少嘅時間就搵到最準確嘅答案，點解你諗唔到呢？」，個助手即刻面都紅晒。
跟住佢就自言自語咁話：「人生實在太短暫，太短暫啦！但係要做嘅嘢就實在太多，唔識得慳時間點做得晒…」
資料來源
內文嘅絕大部份資料來源同埋部份插圖係參考自台灣發行嘅書刊：【世界歷史偉人叢書系列 - 偉大發明家：湯馬士·愛迪生】，喺民國六十九年經過台灣國立編譯館審批，由林白出版社出版。
再加上眾多零碎嘅資料互相印証、補充及整合，當中包括英語維基下嘅相關條目。
少量補充自科學名人堂 - 湯馬士·愛迪生
類:美國發明家 |
冥王星 | 冥王星，係最大嘅矮行星 ，學術上叫做134340號小行星，係喺太陽系入面嘅矮行星。喺2006年之前，佢係大部份時間離太陽最遠嘅行星。冥王星重細過月球，直徑2344公里左右，質量約莫係月球嘅五分之一。
佢比其他行星嘅軌道離心率高好多，特別斜，多數海王星近太陽多尐果時，冥王星就遠啲。不過冥王星近太陽果時，就啱啱相反。冥王星重細過某啲行星嘅衛星，之不過冥王星都有幾個衛星，最大嗰個叫卡戎，重有四個細嘅叫尼克斯、許德拉、科伯羅司同冥河。
喺2015年7月14號，新視野號探測船飛近冥王星，成為第一艘飛過冥王星嘅飛船。
發現史
喺1850年開始，發現咗海王星無耐，就有啲天文學家開始分析，推測海王星外面重有粒未知嘅行星響度，干擾住天王星嘅軌道。喺1905年，美國嘅天文學家羅威爾就諗住睇吓呢粒未知行星係點行，重出埋影相機嚟搵，不過佢一直都未搵到。
雖然羅威爾喺1916年死咗，但係佢起嘅羅威爾天文台就繼續探索緊未知行星，直到1930年2月18號，嗰時比較後生嘅湯博，喺查緊巡天嘅星球相嗰陣，發現咗呢粒新嘅行星。結果呢個星球按住天文學界嘅傳統，改咗做「冥王星」，即係「閻羅王嘅星球」噉解。
冥王星嘅地位爭議
初頭天文學家都以為冥王星嘅質量同地球差唔多，但後來出乎意料咁發現咗佢嘅質量其實好細。喺1978年，冥衛一俾天文學家發現咗，度到佢嘅質量得地球嘅0.2%，解釋唔到天王星軌道被干擾嘅問題，就開始有天文學家質疑冥王星喺咪真係一個行星嚟。
1999年有建議話將冥王星踢出行星之列，但嗰年國際天文聯合會話唔得。但係，後嚟喺2006年8月24號晏晝舉行嘅第26屆國際天文聯合會入面通過咗呢個決議，個會由天文學家嚟投票決定，正式將冥王星降級為矮行星，踢咗出九大行星嘅範圍。喺2008年，國際天文聯合會就將冥王星加返入類冥矮行星嘅範圍。但係，近年又有爭議，有科學家又想將冥王星列為行星。
2006年行星重新解釋
矮行星
攷 |
火星 | 火星係太陽系入面第四個近太陽嘅行星，係太陽系尾二細行星，有兩個衛星。響地球睇起嚟，佢係紅色嘅，令人諗起打仗。
火星有全太陽系最高嘅山，叫奧林帕斯山，有成 27 公里咁高。
喺1965年水手4號首次飛掠火星之前，好多人估火星上有液態水，因為望遠鏡觀測到嘅光暗特徵好似陸地同海洋，而一啲細長條紋就被認為係灌溉用嘅運河。雖然之後證實細線並唔存在，可能只係錯覺，但火星的確可能有液態水，甚至生命。火星快車號同火星偵察軌道器嘅雷達資料顯示兩極同埋中緯度地表下存在好多水冰。2008年7月31號，鳳凰號直接喺表土之下證實水冰嘅存在。
相關文化
以前喺中國，火星又叫做熒惑，因為星相學家認為佢係唔吉利嘅星。佢哋話入天蠍座嗰陣，變做「熒惑守心」，加埋天蠍座嘅紅色心宿二，兩紅撞埋，即係大事不妙。
火星嘅拉丁文同英文名係源自羅馬神話入面嘅戰神瑪斯。 |
愛滋病 | 愛滋病，係嘅簡寫），喺中國大陸叫艾滋病，中文正式譯做後天免疫力缺乏症，又或者叫獲得性免疫缺陷綜合症。呢個病係病毒HIV做成。HIV主要入侵白血球，令人體嘅免疫力極速下降到冇嗮為止，令病人死於其他病。呢種病1981年6月最先喺美國被發現，之後蔓延全世界，到而家都冇咩有效嘅藥物同疫苗可以醫到或抵抗到呢隻病。
徵狀
惹到呢隻病初時病徵似普通嘅感冒，跟住會搞出唔明嘅持續性發燒、發熱、腹痛、腹瀉、冇咩精神噉、晚黑飆冷汗、疴血，肝脾腫大，甚至出惡性腫瘤；超級瘦猛𠱁、同埋頸、腹股溝或胳肋底度出現淋巴結腫大；同呼吸困難、中樞神經系統麻痺，最後由於免疫系統嘅徹底崩潰而死。
要素
傳播得比較快，而且大多數有愛滋嘅病毒患者係好難睇得出嘅。
潛伏期比較長，簡直發現唔到出嚟。
死亡率高，一惹到愛滋嘅話，大多數喺確診之後1年內就死咗喇。
傳播
途徑
愛滋主要通過性接觸傳播，同血液傳播。尤其通過性交、毒品注射、輸血、輸入血液製品、傳播。
情況
發展中國家病情嚴重，有三個地方最危險。非洲係最嚴重，其次係強姦問題最嚴重兩個亞洲國家：印度支那、然後係中華人民共和國，主要同國家優先政策、教育有關。由聯合國，各國資料，同《世界概況》都係反應同樣問題。
基本預防
國際紅絲帶運動全人類對抗愛滋病毒。
唔好同病原體共用針筒。
做愛要帶安全套，阻絕分泌物。
唔好接觸受污染血源，例如輸血或傷口。
U=U，一個關於愛滋治療嘅概念
關懷愛滋 - 一個香港關注愛滋病病毒傳播，同埋致力消除社會對感染者負面標籤嘅機構。
愛滋病網上辦公室
香港愛滋病基金會 |
蠄蟧 | 蠄蟧，通常叫蜘蛛，佢係蛛形綱蜘蛛目嘅節肢動物，唔係昆蟲綱嘅無脊椎動物。
名
而家嘅人多數叫蠄蟧做「蜘蛛」。好多都唔識「蠄蟧」呢個詞。因為佢哋返學讀書用書面語，所以見到蠄蟧只識叫「蜘蛛」。佢哋最多都只係因為1955年有齣粵語長片《飛天蠄蟧》而聽過呢個詞；但係問佢哋乜嘢係「蠄蟧」，佢哋就未必答得出。「蠄蟧」並唔係漢語詞，而係來自古代嶺南一帶重未漢化之前嘅百越族語言，呢啲語言，同現時嘅苗、瑤、壯呢幾個少數民族嘅語言比較接近。
由呢啲蛛絲螞跡，可以睇到「蠄蟧」呢一個詞，好可能係由古代嶺南嘅土話保存落來，無畀漢語詞取代嘅少數「生還者」，係一塊珍貴嘅「活化石」。
種類
全世界大約有 35000 種蠄蟧，但可能唔止呢個數，有科學家認為目前人類只搵到2成嘅蜘蛛。目前已知大隻嘅蜘蛛係食鳥蜘蛛，有90毫米咁大；而最細嘅係一種寄目蛛科，佢係澳洲昆士蘭博物館裏面嘅樣版，長 0.4 厘米。但係佢哋嘅捨命求愛方式都一樣。
喺中國，現時有大約 2361 種已被記錄到，而香港，暫時佔咗 24 科共 122 種，其中包括近 10 個科學界嘅新種。而目前香港最大型嘅原生蜘蛛品種係大木林蛛。
習性
其中，蠄蟧公同蠄蟧乸個樣就好似吓，凈係喺體色同斑紋嗰度先至可以分出嚟。但係佢哋嘅求愛方式都唔一樣。由於蜘蛛嘅種類比較多，所以佢嘅婚配嘅「習俗」都唔一樣。而生育能力都差咗好遠嘅，有啲蜘蛛一次生幾粒到十幾粒卵，而有啲蜘蛛一次可以生到成千粒卵都有。
大多數嘅蠄蟧都可以整到紡絲出嚟，而嗰啲絲喺蜘蛛嘅肚腩條紡織線分泌出嚟，細隻嘅蠄蟧仔就可以用條遊絲飄到高山頂都有；而定居嘅蠄蟧就用堅韌而有彈性嘅絲嚟做建築居所，喺佢哋經過嘅通道留低咗「蛛絲馬跡」；而大多數蠄蟧用絲都可以整到個大羅網出嚟。
而蠄蟧嘅結網方面就出咗名，由於佢嘅習性唔一樣，所以出現咗好多唔同樣嘅結網。有天幕網、漏斗網、唔規則網、盆網等，其中最靚嘅係好似車輪噉嘅放射極坐標網，好似古代成日講嘅八卦陣噉。
蠄蟧識得食好多昆蟲、蜈蚣、馬陸、蚯蚓，甚至有時食比佢重大隻幾倍嘅雀仔都有。而田嗰度嘅蠄蟧大多數係食害蟲。佢可以做生物防治入面嘅緊要角色。
而蜘蛛嘅適應能力都好犀利吓，有啲可以適應到46℃嘅高溫，重有啲可以適應到-30℃到-20℃嘅低溫。
同昆蟲嘅比較
蜘蛛同昆蟲唔同嘅地方，就係蜘蛛身體只係分頭腹兩部，兼且有八隻腳；而昆蟲身體就分做頭、胸、腹三部，有六隻腳，好似蝴蝶、飛蛾、蜜蜂同蟬等都係噉。所以佢只係似蟲而蜘蛛唔係昆蟲。
大部分蜘蛛都有八隻眼。其中兩隻用嚟睇嘢，其餘用嚟感光。
香港蛛形目
昆蟲綱
Arachne
有關嘅書
中国少年儿童百科全书 自然·环境 第330页 浙江教育出版社 ISBN 7-5338-1946-2/G·1942
Bösenberg, W. & E. Strand. 1906. Japanische Spinnen. Abh. Senck. naturf. Ges. 30:93-422.;
Roewer, C. F. 1955. Katalog der Araneae von 1758 bis 1940, bzw. 1954. Bruxelles, 2: 1-1751.
ADW: Araneae: CLASSIFICATION
, in every Kingdom
Araneae 蜘蛛目 - TaiBNET
《台灣常見蜘蛛圖鑑》，ISBN 957-02-8706-3 ，ISBN 978-957-028-706-6 ，師大生物系副教授陳世煌，日期：2001-10-01，林務局，新北市政府教育局； 蛛網天地寬─陳世煌解讀台灣蜘蛛，台灣光華雜誌，文·張靜茹，圖·陳世煌提供， 2002年7月第086頁
《自然觀察圖鑑1-蜘蛛》，ISBN 986-7988-11-6 ，陳美玲主編,，出版社：親親文化事業有限公司，出版日期：2002-05-28
《自然觀察步道-台灣蜘蛛觀察入門》，ISBN 957-99645-8-0 ，作者：陳仁杰，出版社：串門，出版日期：2002-05-01
动物百科 Google 图书结果
動物
請問: 1.蜘蛛屬於動物還是昆蟲? 臺北市立圖書館─兒童電子圖書館 ─
智慧动物蜘蛛 人民教育出版社-小学科学
詞語解釋
中文電影資料庫網站，有關《飛天蠄蟧》一齣戲嘅網頁
《壯語簡誌》 韋慶穩，覃國生編著； 北京民族出版社新華書店發行； 第1版； 書號：9049.9； 1980年
Вавилонская Башня (Tower of Babel) 之 壯傣詞源資料庫
Omniglot: Writing Systems and Langauges of the World 網站有關壯文字嘅網頁
http://www.hmongdictionary.com/ 苗英網上字典
類:蛛形綱
類:無脊椎動物 |
蜘蛛綱 | 蜘蛛綱 (Arachnid) 又叫蛛形綱，節肢動物門中嘅其中一綱。大約有 65,000-73,000 個物種，包括咗蜘蛛、蠍子、牛痺、蟎等等。
蜘蛛綱同昆蟲係好易分－蜘蛛綱嘅物種有 8 隻腳，昆蟲淨係得嗰 6 隻。
蜘蛛綱嘅品種大部份食肉，有啲蜘蛛綱嘅物種係有毒，有啲對人畜有害。
分類
Trigonotarbida - extinct
Amblypygi - "blunt rump" tailless whip scorpions with front legs modified into whip-like sensory structures as long as 25 cm or more
Araneae - spiders (40,000 species)
Mesothelae - very rare, basal spiders, with abdomen segmented and spinnerets median
Opisthothelae - spiders with abdomen unsegmented and spinnerets located posteriorly
Araneomorphae - most common spiders
Mygalomorphae - tarantulas and tarantula-like spiders
Phalangiotarbida - extinct
Opiliones - phalangids, harvestmen or daddy-long-legs (6,300 species)
Palpigradi - microwhip scorpions
Pseudoscorpionida - pseudoscorpions
Ricinulei - ricinuleids, hooded tickspiders
Schizomida - "split middle" whip scorpions with divided exoskeletons
Scorpiones - scorpions (2,000 species)
Solifugae - solpugids, windscorpions, sun spiders or camel spiders (900 species)
Haptopoda - extinct
Uropygi - whip scorpions, with first legs modified as whip-like sensory organs and with a long thin tail at end of abdomen (100 species)
Acarina - mites and ticks (30,000 species)
Acariformes
Sarcoptiformes
Trombidiformes
Opilioacariformes
Parasitiformes - holothyrans, ticks and mesostigmatic mites
蜘蛛綱大約有 110,000 品種，可能有好多未有人發現嘅。 |
鯊魚 | 鯊魚，或者寫鯊，係魚超綱之下，軟骨魚綱之中嘅動物。同近親魔鬼魚一樣，鯊魚只有軟骨，冇真正嘅骨。鯊魚有5至6條鰓裂，而條尾就有鰭、冇毒。全球有超過365個鯊魚品種，當中只有36種有真正襲擊過人。
鯊魚嘅繁殖方法因品種而異，卵生、胎生全部有齊。所以除非知道品種，否則唔可以答繁殖方式。
分類
鯊魚有超過400個品種，分別隸屬8個目：扁鯊、鋸鯊、角鯊、錐齒鯊、六鰓鯊、鼠鯊、鬚鯊同虎鯊。當中鯨鯊最大條。
解剖學
牙
鯊魚牙會不斷出，不斷換。生喺口入邊嘅牙不斷向外推，出邊嘅牙就會甩，好似輸送帶噉。牙嘅形狀唔係個個品種都一樣，而係同佢哋嘅食物有關，所以喺全球都可以搵到鯊魚牙。
食物同生態地位
鯊魚係食物鏈中嘅頂級捕獵者。食物按鯊魚品種而定，由微生物以至海獅、海豹等大型海洋哺乳動物都有。因為佢哋會處理動物屍體，同埋控制某啲捕獵者嘅數量，所以有助維持生態平衡。
保育現狀
由於中國人好鍾意用鯊魚嚟做食物，尤其係魚翅，令鯊魚數量越來越少，所以有需要受保護。
喺香港水域，至今紀錄有 8 種鯊魚出沒，亦有 5 個泳客被鯊魚咬死。全部都發生喺西貢水域，其中1995年6月，重係喺兩星期內有 3 位泳客遇害。但係鯊魚並唔只喺西貢出沒，喺港島中灣、赤柱同南灣等地方亦有鯊魚蹤影。2006年8月31號，康文署喺石澳泳灘嘅防鯊網外發現 2 條灰礁鯊嘅屍體。
而家，香港海洋公園設有「鯊魚館」，喺1989年落成。但為咗改養中華鱘，而喺2008年改建，部份鯊魚會改放海洋館度養，或送去外地，令部分保育人士唔滿意。由海洋館改建而成嘅鯊魚館喺2014年重開。
鯊魚同文化
中國古代叫鯊魚做「鮫」，認為佢係僅次於龍嘅大型水生生物。《說文》中作「魦」，話係「魚名。出樂浪潘國。從魚，沙省聲。」而魚翅亦係唐人相當鍾意食嘅名貴食品。
鯊魚受傷唔會受細菌感染，引起好多生物學家嘅興趣，研究提取鯊魚體內抗菌嘅物質來整新藥。
史提芬史匹堡響1975年所拍嘅《大白鯊》，唔單止成為賣座電影，重令人對鯊魚有錯覺，以為鯊魚只係一條鍾意食人嘅怪物，但實質鯊魚根本就唔鍾意食人。 |
質量 | 質量係指一件物體入面有幾多物質。質量同重量唔同，重量會因為嚿嘢擺去地心吸力唔同地方而跟手起變化；但係同一件嘢，無論搬去邊度，質量都唔會變。
萬有引力
原子論
物理量 |
分子 | 分子係由兩粒或以上原子俾化學鍵黐埋之後嘅產物。佢哋有特定結構，可以睇成物質，通常係化合物嘅基本單位。
分子由好幾粒原子合埋一齊而成。佢可以由同一隻元素嘅原子組成，例如氧氣O2；亦都可以由唔同元素組成，例如水分子H2O。 |
原子 | 原子係粒子。係保持佢化學特性可以存在嘅最細粒子。
原子由質子、中子同電子三種次原子粒子組成。原子係基本嘅化學概念；化學作用入面原子嘅數量毋會變，係研究化學作用嗰陣嘅基本假設。
名稱
原子嘅英文名由希臘話轉化過嚟，原本意思係「毋可以再切分」。早響公元前，古希臘哲學家就講過原子嘅概念。大約喺公元前450年，德謨克利特就創造咗「原子」爾隻詞，意思就係「毋切割得」。
到咗17至18世紀，英國化學家道爾吞提出過：某啲物質毋可能用化學手段繼續分解。當時重未有質子、中子等嘅概念。一直到19世紀尾，物理學家開始發現原子嘅內部結構，由此證明原子並毋係毋可以繼續切分。
結構
原子由三種次原子粒子組成，而爾啲粒子每樣有幾多就控制住粒原子嘅化學特性同埋核子特性：
電子，每粒有一單位負電荷，係三種粒子入面最輕。
質子，每粒有一單位嘅正電荷，大約係1836粒電子咁重。
中子，無電荷，大約有1839粒電子咁重，係三種粒子當中最重。
質子同中子都係原子核嘅成員，合稱核子。中子有好強嘅核力，將原子核入面嘅質子綁埋一齊，防止佢哋因同性相拒散開。而電子就喺團好似雲咁樣嘅電子殼入面，圍住粒原子核飛來飛去。
毋同原子嘅分別主要係在於佢哋有毋同數量嘅電子、質子同中子。原子序數，即係原子有幾多粒質子，決定佢屬於邊隻元素。同一隻元素嘅中子數會毋同，而爾個數嘅分別就係同位素嘅概念。原子可以藉核聚變、核裂變同核衰變改變佢粒原子核嘅質子同中子數，變成另一款原子。而化學作用就會改變原子嘅電子數量，電子係三種粒子入面數量最易改變嘅。
如果原子嘅電子同質子數一樣，咁佢就喺電中性。如果原子因化學作用而多咗或少咗電子就會變離子。通常原子送畀人嘅電子都係出自最外嗰層電子殼；而收返來嘅電子都係多數會去最外層嘅電子殼。喺爾個基制之下，原子之間就可以傳送或者分享電子，形成共價鍵、離子鍵同金屬鍵。
分子係化合物入面最細而可以保留化學特性嘅粒子。大部分分子都有多過一粒原子，例如水分子由一粒氧原子同兩粒氫原子組成。不過都有啲分子係得一粒原子，例如氦氣分子同其他惰性氣體嘅分子就得佢自己一粒原子。
化學
物質 |
電子 | 係一個原子入面嘅三種次原子粒子之一，帶有負極電荷，喺個原子嘅電子殼，亦即係佢地嘅軌道入面不停咁運轉。
電子係三種次原子粒子之中質量最細嘅物質，得1839分之一粒中子咁重。
相關實驗
雙罅實驗
光電效應
化學
粒子 |
電子殼 | 電子殼又叫電子層，係原子入面裝住電子嘅部分，正確啲來講係電子嘅軌道，又分sub-shells，以形狀來分可以分成s、p、d、f；以同原子核嘅距離來分可以分成K、L、M、N、O、P、Q。唔同類型嘅sub-shell又可以有唔同數目嘅軌道，1個軌道可有2粒電子，向兩個唔同嘅方向轉.
化學 |
香港特別行政區護照 | 香港特別行政區護照係中國籍香港特別行政區居民嘅護照。凡有香港特別行政區居留權同埋持有香港永久性居民身份證嘅中國公民，無論佢有冇其他護照或旅行證件，都可以申請。香港入境事務處負責做護照嘅簽發，中華人民共和國駐外國大使館或者領事館都可以幫海外嘅申請人做申請同補領。護照由香港特區成立日開始做。
香港特區護照一般嘅有效期係10年，未夠16歲嘅有效期就係5年。
申請資格
任何人如果符合以下條件，就有資格申請香港特別行政區護照：
係中國公民；
係香港特別行政區永久性居民；
持有有效嘅香港永久性居民身份證。
申請方法
親身遞交
如果屬於以下情況，申請人一定要親身遞交申請：
原有嘅香港特別行政區護照已經損毀
唔見咗護照或者無法提供護照
需要更改護照上嘅個人資料
自助服務站
11至17歲香港出世嘅香港居民，以及18歲或以上嘅申請人，可以用設立喺任何一間辦理旅行證件申請嘅入境事務辦事處嘅自助服務站申請香港特別行政區護照。自助服務站並唔適用於處理因為唔見咗、損毁、殘破、無法使用舊護照或者更改護照上個人資料而需要更換領護照嘅申請，而有關申請要親身去到櫃枱遞交。
郵寄
申請人可以將申請表連同有關文件寄去：香港灣仔告士打道七號，入境事務大樓四樓，入境事務處，旅行證件及國籍組
留意：入境事務處唔會收郵費唔夠嘅信。
投遞
除咗因為唔見咗、損毁、殘破、無法使用舊護照或者更改護照上嘅個人資料而需要換領護照嘅申請之外，申請人可以喺辦公時間之內，去到任何一間辦理旅行證件申請嘅入境事務辦事處，將申請放入辦事處設立嘅投遞箱度。
網上或流動應用程式申請
如果符合以下條件，申請人可以喺網上或流動應用程式申請護照：
符合領取香港特別行政區護照嘅條件
11歲或以上
持有有效嘅香港永久性居民身份證
能夠親身去到指定入境事務處辦事處攞護照；如果申請人係11至15歲兒童或者係16同17歲嘅未婚人士，同意呢項申請嘅父/母或合法監護人一定要陪同呢啲申請人親身去攞護照，要喺申請書度簽名。
收費
由2006年6月19號開始，護照收費係咁：
16歲或以上人士
32頁－370港元
48頁－460港元
16歲以下兒童
32頁－185港元
48頁－230港元
免簽證國家同地區
截至到依家，有163個國家或者係地區免咗特區護照持有人嘅簽證需要，或畀落地簽證。其中包括英國、法國、德國、意大利等歐盟及神根公約嘅成員國，重有日本、加拿大、紐西蘭、南非、新加坡、俄羅斯等國，以及大部分南美國家同埋部分東南亞、非洲國家。
生物特徵資料晶片
為咗跟返國際嘅趨勢，香港特別行政區護照會晌2007年加入生物特徵資料晶片。
GovHK 香港政府一站通：香港特別行政區護照
GovHK 香港政府一站通：香港特別行政區護照免簽證情況一覽表
香港零七年推出生物特徵護照 香港政府，2005年1月18號
護照
香港旅遊證件 |
特區護照 | 特區護照可以係：
香港特別行政區護照
澳門特別行政區護照 |
金屬 | 喺化學入面，金屬係一啲隨時會釋放電子，成為離子，而喺元素形態時又以金屬鍵鍵形式存在嘅化學物質。佢哋有時會被形容為一堆畀電子圍住嚟轉，成為結晶體嘅正離子。金屬亦係元素三大分類之一，同半金屬與及非金屬並列。硼至到釙嘅一條對角綫將元素週期表分成兩部分，左下角係金屬，右上角係非金屬，疊住條綫嘅就係半金屬。
大自然裏面非金屬嘅分量多過金屬嘅分量，但係金屬就佔咗元素嘅大部分。常用嘅金屬，例如五金，即係金、銀、銅、鐵、錫，都係元素。
金屬元素嘅所有同素異形體個樣都閃令令、可延展嘅、可延長嘅，全部都係導電體，同埋好嘅導熱體。相比起來講，大部分非金屬元素都好脆 ，又係啞面，而且唔傳電。金屬傳電係因為佢最面頭嗰個電子殼啲電子都唔係好穩定，鍾意甩出去，所以就出晒去原子同原子之間嘅空隙，形成一個類似「電子海」嘅游離電子層。
大部分金屬都係唔穩定嘅化學物質。當佢哋係金屬，即係重係以元素形式存在嘅時候，會同氧氣產生唔同速度嘅化學作用。快嘅好似鉀同氧氣嘅反應會喺幾秒之內完成，但係鐵同氧氣嘅反應，即係生銹，就要幾個月甚至幾年先至完成，途中重要經過幾個階段。鹼金屬反應最快，其次係鹼土金屬，過渡元素會慢啲，當中例如金、銀、鉑就直情唔會有化學反應。
有啲金屬會自然形成一浸好薄，但係好硬，而且唔透水嘅氧化層，例如鋁、鈦。呢浸氧化層將個金屬物件同外界完全隔絕，成為一個保護層。所以呢啲金屬雖然好易產生化學作用，但係都算係一啲抗侵蝕嘅金屬。呢層天然嘅氧化層比大部分嘅人工保護層防禦力更強，而且可以用陽極電鍍 嘅方法加厚。
金屬嘅氧化物係鹼性嘅。要防止金屬嘅鏽蝕，除咗以上講過嗰浸天然防禦層之外，重可以靠電鍍同埋髹油。 |
神根公約 | 《神根協定》()，亦叫做《神根協議》、或者《神根公約》，最早喺1985年6月14號由五個歐洲國家喺盧森堡嘅一個小鎮神根簽署。該公約喺1995年7月正式全面生效。神根公約啲成員國又叫「神根國家」或者「神根公約國」，成員國嘅整體又叫做「神根區」。
神根公約嘅目的係要取消大家之間嘅邊境檢查點，重會協調對神根區出面嘅邊境控制。即係喺七個成員國之間冇咗邊境管制，揸住是但一個成員國有效身份證或者簽證嘅人可以喺所有成員國境度自由流動。根據呢個協定，旅遊者如果揸住其中一國嘅有效簽證就可以合法噉去其他神根國家參觀。
呢條公約簽訂咗之後不斷有新嘅國家入咗嚟，到2003年，神根嘅成員國加到15個：奧地利、比利時、丹麥、芬蘭、法國、德國、冰島、意大利、希臘、盧森堡、荷蘭、挪威、葡萄牙、西班牙同埋瑞典。呢啲國家就係今日嘅神根區。
神根國家入面除咗挪威同冰島之外其他全部都係歐盟國家，唔喺歐洲大陸嘅愛爾蘭雖然係歐盟國家，不過就唔係神根協定嘅成員國。喺2004年5月入咗歐盟嘅10個國家：愛沙尼亞、拉脫維亞、立陶宛、波蘭、捷克、匈牙利、斯洛伐克、斯洛文尼亞、馬爾他同埋塞浦路斯都參加咗神根協定，但佢哋會跟返自己嘅實際情況，喺2006年之後實施。
九個主要為前蘇聯成員國嘅國家正式加盟《神根協定》，使神根國家由目前嘅15個增加到24個。由東歐愛沙尼亞至西面葡萄牙等24個國家解除邊境管制，旅客國與國之間來往自如，成個神根地區有美國1/3面積。歐盟委員會主席巴羅佐讚揚神根協定嘅精神：「自由往來係人權之一。」
2007年12月21號又加入愛沙尼亞、匈牙利、立陶宛、拉脫維亞、馬耳他、波蘭、斯洛文尼亞、斯洛伐克以及捷克九國。但英國一直冇加入神根公約，持英國護照嘅人就未能享受公約帶來嘅方便。
而家神根區無疆界國家有二十七個，總人口達到四億，為歐洲一體化邁進一步。
居民唔使出示護照就可以經海、陸過境，至2008年3月，新成員國嘅機場會撤銷埋通關檢查。
神根國家簽證
歐盟神根條約專頁
條約
歐洲
1985年 |
頂你個肺 | 頂你個肺係廣東話俗語。
點用
通常作為動詞，例如：
你條友仔出賣我，我頂你個肺！
有陣時會簡稱「頂」，但係會變助語詞，例如：
頂！你條友仔竟然出賣我！
你條友仔竟然出賣我？頂！（呢一句係上面嗰句嘅倒裝，意思大致一樣但係強調點唔同。)
需要譯做普通話時，一般可譯做「受不了你」，而更加粗俗。
文化
2006年，中國大陸大收嘅一套戲《瘋狂的石頭》，裏頭一個角色講一句頂你個肺；一時成為中國北方嘅潮流用語，而家中國重未識廣東話嘅北方人一提起廣東話，即刻會諗起呢一句。
原意出處
頂你個肺，有一說，語源係「屌你個塊屄」，性交咁解。但係粵語中有時將兩個字讀成一個字，例如「乜嘢」合成「咩」字，而「塊屄」亦變咗造個「肺」字。
另一說，頂你個肺，原本係「頂你個膽」，話說舊時有個女人為咗隱瞞自己已經有過性經驗，喺新婚夜行房之後，用墨水整污糟張床單、扮第一次性行為因為處女膜穿咗而流血嘅情況，點知用錯藍墨水，佢情急智生就咁講：『老公，你條陰莖好長，連我個膽都頂爆埋，膽汁都流埋出嚟喇。』啲人將「肺」換「膽」。
再有一說話頂你個肺係由「頂心頂肺」度嚟，之後畀人減字攞咗個意思，係畀人激親嘅激氣回應，總結嚟講「頂你」其實唔係粗口。
參考
廣東話粗口研究網
和盗贼一起疯狂
廣東話粗口 |